ส่วนที่ 1

การประกอบธุรกิจ

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

1.  วิสัยทัศน์ พันธกิจ เป้าหมาย และกลยุทธ์ขององค์กร

วิสัยทัศน์

บริษัทฯ มีความมุ่งมั่นที่จะดำเนินธุรกิจแบบครบวงจร มุ่งเน้นสร้างความเจริญเติบโตที่มีคุณภาพ
บริษัทฯ ตั้งวิสัยทัศน์ที่ต้องการเป็น ทางเลือกบนความเชื่อมั่นสำหรับลูกค้า คู่ค้า และนักลงทุน
โดยบริษัทฯ สนับสนุนในการดำเนินธุรกิจให้มีความยั่งยืน
และยึดมั่นธรรมมาภิบาลในการประกอบธุรกิจ อีกทั้งมีความรับผิดชอบต่อสังคม
และผู้มีส่วนได้ส่วนเสียทุกกลุ่ม

พันธกิจ

เพื่อให้การดำเนินงานสอดคล้องกับวิสัยทัศน์ บริษัทฯ ได้ตั้งและสื่อสารพันธกิจกับผู้ที่เกี่ยวข้อง
โดยมีรายละเอียดดังนี้

(1) เราเน้นคุณค่าที่เหนือกว่า โดยนำเสนอสินค้าที่ดี และให้บริการอย่างครบวงจร
    โดยยึดมั่นความพึง

  พอใจของลูกค้าเป็นสำคัญ

(2) เราเป็นองค์กรที่ปรับตัวอย่างต่อเนื่อง และเสริมสร้างบรรยากาศนวัตกรรม
    เพื่อพร้อมเสมอสำหรับ

  การเปลี่ยนแปลง

(3) เราเป็นผู้นำในการใช้เทคโนโลยีสารสนเทศเพื่อประโยชน์ทางด้านธุรกิจขององค์กร

(4) เราเน้นความแข็งแกร่งทางด้านการเงินและทรัพยากรมนุษย์

(5) เราดำเนินธุรกิจด้วยความเป็นธรรมต่อลูกค้า คู่ค้า ผู้ลงทุน ผู้ถือหุ้น พนักงาน และสังคม

เป้าหมายขององค์กร

บริษัทฯ มีเป้าหมายที่จะเป็นบริษัทพาณิชยกรรมชั้นนำทั้งในประเทศและนอกประเทศที่นำเสนอสินค้า
และการบริการที่มีคุณภาพตอบสนองต่อความหลากหลายของกลุ่มลูกค้าและกลุ่มตลาดเป้าหมาย
โดยบริษัทฯ ได้มีการกำหนดกรอบยุทธศาตร์ในการดำเนินธุรกิจแบ่งออกเป็น 4 สายธุรกิจ ได้แก่
สายธุรกิจเทคโนโลยี สายธุรกิจการค้า สายธุรกิจบริการ และสายธุรกิจร่วมทุน

กลยุทธ์ขององค์กร

บริษัทฯ ได้พิจารณาและจัดทำกลยุทธ์ระยะสั้น-กลาง เพื่อสนับสนุน และรองรับเป้าหมายขององค์กร
โดยคำนึงถึงความสอดคล้องของสภาพแวดล้อม และการเปลี่ยนแปลงทางเศรษฐกิจ การเมือง
และสังคม ทั้งของโลกและในประเทศ รวมถึงความเสี่ยง ความรับผิดชอบต่อสังคม
และผู้มีส่วนได้ส่วนเสีย เพื่อให้การดำเนินธุรกิจของบริษัทฯ มีความยั่งยืน โดยบริษัทฯ
แบ่งกลยุทธ์ขององค์กรออกเป็น 4 มิติ ดังนี้

(1) การปรับโครงสร้างบริษัท และธุรกิจเพื่อรองรับการเปลี่ยนแปลงของตลาด
    และรองรับการขยายตัว

  ของธุรกิจที่มีศักยภาพในอนาคต

(2) การเพิ่มขีดความสามารถในการแข่งขัน โดยมุ่งเน้นการนำเสนอสินค้า และบริการที่มีนวัตกรรม

  การสร้างตราสินค้าของบริษัท การสร้างความเข้มแข็งของเครือข่ายธุรกิจทั้งด้านอุปทานและ

  อุปสงค์ การขยายตลาดเข้าสู่ภูมิภาคเอเชีย การรุกเข้าสู่ธุรกิจ อี คอมเมิร์ช
  และการแสวงหาโอกาส

  ในการเติบโตโดยการเข้าร่วมหรือซื้อกิจการ

(3) การเพิ่มประสิทธิภาพโดยการควบคุมต้นทุน และจัดสรรทรัพยากรให้เกิดประโยชน์สูงสุด
    และเพิ่ม

  อัตราส่วนการทำกำไรจากการดำเนินธุรกิจของบริษัทฯ

(4) การพัฒนาศักยภาพของบุคลากร และสร้างวัฒนธรรมองค์กรที่มุ่งเน้นการทำงานร่วมกันให้เกิด

  ผลลัพธ์สูงสุดและมีความสุขกับการทำงานในองค์กร

1.  ประวัติความเป็นมา การเปลี่ยนแปลง และพัฒนาการที่สำคัญ

บริษัท ล็อกซเล่ย์ จำกัด (มหาชน) (“บริษัทฯ” หรือ “ล็อกซเล่ย์”)
เป็นบริษัทที่ประกอบกิจการมานานกว่า 77 ปี เดิมชื่อ บริษัท ล็อกซเล่ย์ ไรซ์ กัมปะนี (กรุงเทพฯ)
จำกัด จดทะเบียนก่อตั้งเป็นบริษัทจำกัดเมื่อวันที่ 15 มกราคม พ.ศ. 2482
ด้วยการร่วมทุนระหว่างนายอึ้งยกหลง ล่ำซำ กับ นายแอนดรูว์ บิตตี้ (จากบริษัท ดับบลิว อาร์
ล็อกซเล่ย์ ในฮ่องกง) มีวัตถุประสงค์เพื่อประกอบธุรกิจส่งออกสินค้าทางการเกษตร เช่น ข้าว
และไม้ เป็นต้น

ตลอด 77 ปี ในการดำเนินธุรกิจ บริษัทฯ มีการเติบโตอย่างต่อเนื่องตั้งแต่ปีก่อตั้งบริษัท ต่อมาในปี
พ.ศ. 2500 บริษัท ล็อกซเล่ย์ ไรซ์ กัมปะนี (กรุงเทพฯ) จำกัด ได้เปลี่ยนชื่อเป็น บริษัท
ล็อกซเล่ย์ (กรุงเทพฯ) จำกัด และขยายธุรกิจการส่งออกสินค้าเพิ่มเติม อีกทั้งเพิ่มธุรกิจนำเข้า
และจัดจำหน่ายสินค้าจากต่างประเทศตลอดจนการให้บริการสินค้าทางด้านอุตสาหกรรมและสินค้าเทคโนโลยีชั้นสูง
ผลจากชื่อเสียงที่ดีในการดำเนินธุรกิจของบริษัทฯ
ทำให้ผู้ประกอบการชั้นนำทั้งในและต่างประเทศเข้าร่วมธุรกิจต่างๆ กับบริษัทฯ เสมอมา
จนกระทั่งช่วงปี พ.ศ. 2531 บริษัทฯ ได้เริ่มดำเนินธุรกิจด้านเทคโนโลยีอย่างเต็มตัว
ถือเป็นการเพิ่มศักยภาพในการขยายสาขาธุรกิจตอบสนองความต้องการของตลาดที่เปลี่ยนแปลงไปตามยุคสมัย

บริษัทฯ ได้แปรสภาพจากบริษัทจำกัดเป็นบริษัทมหาชน เมื่อวันที่ 1 เมษายน 2536
และได้จดทะเบียนอยู่ในตลาดหลักทรัพย์แห่งประเทศไทยในกลุ่มพาณิชย์ โดยใช้ชื่อ “LOXLEY”
ทำการซื้อขายในตลาดหลักทรัพย์ตั้งแต่วันที่ 25 มกราคม 2537

[]

[]

2.  โครงสร้างการถือหุ้นของบริษัท บริษัทย่อย บริษัทร่วม และการร่วมค้า

[]

บริษัทย่อยทางตรง

+----+----------------+----------------+----------------+------+------+
| ลำ | ชื่อบริษัท         | ที่อยู่            | ประเภทธุรกิจ     | ทุน   | สัดส่ว |
| ดับ |                |                |                | จดทะ | นการ |
|    |                |                |                | เบียน | ลงทุน |
|    |                |                |                |      |      |
|    |                |                |                | (ล้าน | (%)  |
|    |                |                |                | บาท) |      |
+====+================+================+================+======+======+
| 1  | บริษัท ล็อกซบิท    | เลขที่ 102/99    | ประกอบกิจการค้า  | 450  | 99   |
|    | จำกัด (มหาชน)   | ถนน ณ ระนอง    | เครื่องโทรคมนาคม |      |      |
|    | (LOXBIT)       | แขวงคลองเตย    | เครื่อง          |      |      |
|    |                | เขตคลองเตย     | คอมพิวเตอร์และโป |      |      |
|    |                | กรุงเทพมหานคร   | รแกรมคอมพิวเตอร์ |      |      |
+----+----------------+----------------+----------------+------+------+
| 2  | บริษัท ล็อกซเล่ย์   | เลขที่ 116/19    | ประกอบ         | 45   | 99   |
|    | ออบิท จำกัด      | ถนน ณ ระนอง    | กิจการโทรคมนาคม |      |      |
|    | (มหาชน)        | แขวงคลองเตย    | บริการฐา        |      |      |
|    | (Loxley Orbit) | เขตคลองเตย     | นข้อมูลคอมพิวเตอร์ |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 3  | บริษัท ดาต้า      | เลขที่ 102 ถนน ณ | ประกอบกิจการค้า  | 20   | 99   |
|    | มายนิ่ง จำกัด     | ระนอง          | ให             |      |      |
|    | (Data Mining)  | แขวงคลองเตย    | ้บริการระบบอุปกรณ |      |      |
|    |                | เขตคลองเตย     | ์เทคโนโลยีสารสนเ |      |      |
|    |                | กรุงเทพมหานคร   | ทศและคอมพิวเตอร์ |      |      |
+----+----------------+----------------+----------------+------+------+
| 4  | บริษัท ล็อกซเล่ย์   | เลขที่ 102 ถนน ณ | ธุรกิจลงทุน       | 1    | 99   |
|    | จ็อยท์ แอนด์ โฮลด์ | ระนอง          |                | ,000 |      |
|    | จำกัด (Loxley   | แขวงคลองเตย    |                |      |      |
|    | J&H)           | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 5  | บริษัท ล็อกซเล่ย์   | เลขที่ 102 ถนน ณ | จ              | 20   | 99   |
|    | โมบาย จำกัด     | ระนอง          | ำหน่ายบริการบัตรเ |      |      |
|    | (Loxley        | แขวงคลองเตย    | ติมเงินสดอิเล็กทรอ |      |      |
|    | Mobile)        | เขตคลองเตย     | นิกส์ในรูปแบบต่างๆ |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 6  | บริษัท แอล       | เลขที่ 102 ถนน ณ | ธุรก            | 40   | 99   |
|    | ฟู้ดโซลูชันส์ จำกัด  | ระนอง          | ิจบริการด้านอาหาร |      |      |
|    | (L Food)       | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 7  | บริษัท ล็อกซเล่ย์   | Room 2011,     | การค้าในจีน      | 0.48 | 99   |
|    | อินเตอร์เทรด     | 20th Floor, 33 |                | ล้าน  |      |
|    | (กวางโจว) จำกัด | Yian Plaza,    |                | ดอ   |      |
|    |                | Jianshe Liu    |                | ลล่าร |      |
|    | (Loxley        | Rd., Yaexiu,   |                | ์สหรัฐ |      |
|    | Intertrade)    | Guangzhou      |                |      |      |
|    |                | 510060         |                |      |      |
+----+----------------+----------------+----------------+------+------+
| 8  | บริษัท แอล กรีน   | เลขที่ 102 ถนน ณ | จัดหาพลังง       | 10   | 99   |
|    | โซลูชั่น จำกัด (L  | ระนอง          | านทดแทนทุกรูปแบบ |      |      |
|    | Green          | แขวงคลองเตย    | กา             |      |      |
|    | Solution)      | เขตคลองเตย     | รขายไฟฟ้าและก๊าซ |      |      |
|    |                | กรุงเทพมหานคร   | การกำ          |      |      |
|    |                |                | จัดขยะและของเสีย |      |      |
+----+----------------+----------------+----------------+------+------+
| 9  | บริษัท แอล โซลาร์ | เลขที่ 102 ถนน ณ | ธุรกิจโรงไฟฟ้า    | 0.1  | 99   |
|    | 2 จำกัด (L      | ระนอง          | พลังงานแสงอาทิตย์ |      |      |
|    | Solar 2)       | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 10 | บริษัท ล็อกซเล่ย์   | เลขที่ 102 ถนน ณ | ธุรกิจเก         | 20   | 99   |
|    | เพาเวอร์ ซิสเต็มส์ | ระนอง          | ี่ยวกับระบบพลังงาน |      |      |
|    | จำกัด (LPS)     | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 11 | บริษัท แอล       | 99, 101, 103   | จำหน่ายและติดตั้ง  | 3    | 99   |
|    | เอลิเวเตอร์ แอนด์ | ชั้น 2 ถนน ณ     | ลิฟท์และบันไดเลื่อน |      |      |
|    | เอ็นจิเนียริ่ง จำกัด | ระนอง          |                |      |      |
|    | (LEV)          | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 12 | บริษัท ล็อกซเล่ย์   | เลขที่ 102 ถนน ณ | บริการรับเหมา    | 10   | 99   |
|    | เอ็นจิเนียริ่ง จำกัด | ระนอง          | ติดตั้ง           |      |      |
|    | (Loxley        | แขวงคลองเตย    | งานด้าน         |      |      |
|    | Engineering)   | เขตคลองเตย     | สื่อสารโทรคมนาคม |      |      |
|    |                | กรุงเทพมหานคร   | เท             |      |      |
|    |                |                | คโนโลยีสารสนเทศ |      |      |
+----+----------------+----------------+----------------+------+------+
| 13 | บริษัท ล็อกซเล่ย์   | เลขที่ 102 ถนน ณ | ธุรกิจให้เช่าอาคาร | 250  | 90   |
|    | พร็อพเพอร์ตี้      | ระนอง          | ป้ายโฆษณา       |      |      |
|    | ดีเวลลอปเม้นท์    | แขวงคลองเตย    | และให้บริการ     |      |      |
|    | จำกัด (Lox      | เขตคลองเตย     |                |      |      |
|    | Prop)          | กรุงเทพมหานคร   |                |      |      |
+----+----------------+----------------+----------------+------+------+
| 14 | บริษัท ล็อกซเล่ย์   | เลขที่ 555       | จำหน่ายและบริกา  | 275  | 85   |
|    | ไวร์เลส จำกัด    | อ              | รระบบโทรคมนาคม |      |      |
|    | (มหาชน)        | าคารรสาทาวเวอร์ | และสารสนเทศ    |      |      |
|    | (Loxley        | ถนนพหลโยธิน     |                |      |      |
|    | Wireless)      | แขวงจตุจักร      |                |      |      |
|    |                | เขตจตุจักร       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 15 | บริษัท กรีน       | เลขที่ 102 ถนน ณ | ผลิตและจ        | 4    | 75   |
|    | เนเจอรัล โปรดักส์ | ระนอง          | ำหน่ายน้ำมันมะกรูด |      |      |
|    | จำกัด           | แขวงคลองเตย    |                |      |      |
|    |                | เขตคลองเตย     |                |      |      |
|    | (Green Natural | กรุงเทพมหานคร   |                |      |      |
|    | Product)       |                |                |      |      |
+----+----------------+----------------+----------------+------+------+
| 16 | บริษัท แอล โซลาร์ | เลขที่ 102 ถนน ณ | ผล             | 1    | 74   |
|    | 3 จำกัด         | ระนอง          | ิตและจำหน่ายไฟฟ้า | 0.00 |      |
|    |                | แขวงคลองเตย    | วางแผน ออกแบบ  |      |      |
|    | (L Solar 3)    | เขตคลองเตย     | ติดตั้ง           |      |      |
|    |                | กรุงเทพมหานคร   | โรงงานผลิตไฟฟ้าจ |      |      |
|    |                |                | ากแผงโซลาร์เซลส์ |      |      |
+----+----------------+----------------+----------------+------+------+
| 17 | บริษัท แอล โซลาร์ | เลขที่ 102 ถนน ณ | ผลิตแล          | 220  | 70   |
|    | 1 จำกัด         | ระนอง          | ะจำหน่ายไฟฟ้าจาก |      |      |
|    |                | แขวงคลองเตย    | พลังงานแสงอาทิตย์ |      |      |
|    | (L Solar1)     | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 18 | บริษัท           | เลขที่ 102 ถนน ณ | ให             | 100  | 69   |
|    | รักษาความปลอดภัย | ระนอง          | ้บริการรักษาความป |      |      |
|    | เอเอสเอ็ม       | แขวงคลองเตย    | ลอดภัยท่าอากาศยา |      |      |
|    | แมเนจเม้นท์ จำกัด | เขตคลองเตย     | นสุวรรณภูมิและอื่นๆ |      |      |
|    | (ASM)          | กรุงเทพมหานคร   |                |      |      |
+----+----------------+----------------+----------------+------+------+
| 19 | บริษัท แอล ฟอร์ซ  | เลขที่ 102 ถนน ณ | จัดหา ผลิต       | 20   | 60   |
|    | 1 จำกัด         | ระนอง          | จำหน่าย         |      |      |
|    | (L Force1)     | แขวงคลองเตย    | เครื่องฝึกยิงเป้านิ่ง |      |      |
|    |                | เขตคลองเตย     | และเป้าเคลื่อนไหว |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 20 | บริษัท ล็อกซเล่ย์   | เลขที่ 102 ถนน ณ | ธุรกิจลงทุน       | 99   | 51   |
|    | โกลบอล จำกัด (L | ระนอง          |                |      |      |
|    | Global)        | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 21 | บริษัท แอลบี อีวี   | เลขที่ 102 ถนน ณ | ผลิต ประกอบ     | 40   | 51   |
|    | จำกัด (LB EV)   | ระนอง          | และจำ          |      |      |
|    |                | แขวงคลองเตย    | หน่ายยานยนต์ไฟฟ้า |      |      |
|    |                | เขตคลองเตย     | รวมถ           |      |      |
|    |                | กรุงเทพมหานคร   | ึงอุปกรณ์ที่เกี่ยวข้อง |      |      |
+----+----------------+----------------+----------------+------+------+
| 22 | บริษัท ล็อกซเล่ย์   | เลขที่ 102       | จำหน่าย         | 50   | 50   |
|    | เทรดดิ้ง จำกัด    | อาคารล็อกซเล่ย์   | สินค้าอุปโภคบริโภค |      |      |
|    | (Loxley        | ถนน ณ ระนอง    |                |      |      |
|    | Trading)       | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 23 | บริษัท การค้าลาว  | Unit 36, Bon   | การค้าในลาว     | 4    | 50   |
|    | จำกัด (SCL)     | Dongpalad,     |                | ,135 |      |
|    |                | Alley10        |                | ล    |      |
|    |                | Chanthabouly   |                | ้านกีบ |      |
|    |                | Disttrict,     |                |      |      |
|    |                | Vieutiane,     |                |      |      |
|    |                | LAO. P.D.R.    |                |      |      |
+----+----------------+----------------+----------------+------+------+

บริษัทย่อยทางอ้อม

+----+----------------+----------------+----------------+------+------+
| ลำ | ชื่อบริษัท         | ที่อยู่            | ประเภทธุรกิจ     | ทุน   | สัดส่ว |
| ดับ |                |                |                | จดทะ | นการ |
|    |                |                |                | เบียน | ลงทุน |
|    |                |                |                |      |      |
|    |                |                |                | (ล้าน | (%)  |
|    |                |                |                | บาท) |      |
+====+================+================+================+======+======+
| 24 | บริษัท เน็ทวัน     | เลขที่ 408/81    | ประกอบกิจการค้า  | 70   | 99   |
|    | เน็ทเวิร์ค โซลูชั่น  | อา             | เครื่องคอมพิวเตอร์ |      |      |
|    | จำกัด (NETONE)  | คารพหลโยธินเพลส | รวมทั้งอะไหล่     |      |      |
|    |                | ชั้น 19          | และอุปกรณ       |      |      |
|    |                | ถนนพหลโยธิน     | ์คอมพิวเตอร์ทุกชนิด |      |      |
|    |                | แขวงสามเสนใน   |                |      |      |
|    |                | เขตพญาไท       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 25 | บริษัท ไทยเกทเวย์ | เลขที่ 102 ถนน ณ | ประกอบกิจการค้า  | 20   | 99   |
|    | จำกัด           | ระนอง          | เครื่องโทรคมนาคม |      |      |
|    | (Thai Gateway) | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 26 | บริษัท           | เลขที่ 102/99    | บริการจัดหา      | 230  | 99   |
|    | โปรเฟสชั่นนัล     | ถนน ณ ระนอง    | บำรุงรักษา       |      |      |
|    | คอมพิวเตอร์ จำกัด | แขวงคลองเตย    | วางระบบงาน     |      |      |
|    | (PCC)          | เขตคลองเตย     | และติดตั้ง        |      |      |
|    |                | กรุงเทพมหานคร   | เครื่องคอมพิวเตอร์ |      |      |
|    |                |                | รวมท           |      |      |
|    |                |                | ั้งให้การบริการบริห |      |      |
|    |                |                | ารศูนย์คอมพิวเตอร์ |      |      |
+----+----------------+----------------+----------------+------+------+
| 27 | บริษัท แอล       | เลขที่           | บริการติดตั้ง      | 5    | 99   |
|    | ฮาร์ดแวร์ แอนด์   | 44/385-389 หมู่ที่ | ซ่อมแซม         |      |      |
|    | เซอร์วิส จำกัด (L | 10 ถนนนวมินทร์   | อุปกรณ์ด้าน IT    |      |      |
|    | Hardware)      | แขวงคลองกุ่ม     | รวมทั้งจ         |      |      |
|    |                | เขตบึงกุ่ม        | ำหน่ายคอมพิวเตอร์ |      |      |
|    |                | กรุงเทพมหานคร   | และ            |      |      |
|    |                |                | อุปกรณ์ต่อพ่วงต่างๆ |      |      |
+----+----------------+----------------+----------------+------+------+
| 28 | บริษัท เค 2      | เลขที่ 102/99    | ประก           | 70   | 99   |
|    | เวนเจอร์        | ถนน ณ ระนอง    | อบกิจการร่วมลงทุน |      |      |
|    | แคปปิตอล จำกัด   | แขวงคลองเตย    |                |      |      |
|    | (K 2)          | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 29 | บริษัท แอล       | เลขที่ 2         | บริการด้านสื่อสาร  | 1    | 85   |
|    | ดับเบิ้ลยู เอส เอ็น | ซอยพหลโยธิน 19  | โทรคมน         |      |      |
|    | จำกัด (LWSN)    | ถนนพหลโยธิน     | าคมและสารสนเทศ |      |      |
|    |                | แขวงจตุจักร      | เค             |      |      |
|    |                |                | รือข่ายเคเบิลใต้น้ำ |      |      |
|    |                | เขตจตุจักร       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 30 | บริษัท แอล       | เลขที่ 2         | บริการด้านสื่อสาร  | 1    | 85   |
|    | ดับเบิ้ลยู ที เอ็น   | ซอยพหลโยธิน 19  | โทรคมน         |      |      |
|    | จำกัด (LWTN)    | ถนนพหลโยธิน     | าคมและสารสนเทศ |      |      |
|    |                | แขวงจตุจักร      | เครือข่ายเ       |      |      |
|    |                |                | คเบิลใยแก้วนำแสง |      |      |
|    |                | เขตจตุจักร       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 31 | บริษัท ล็อกซเล่ย์   | เลขที่ 2         | บริการรับ        | 10   | 85   |
|    | ไวร์เลส ซิสเต็ม   | ซอยพหลโยธิน 19  | เหมาติดตั้งงานด้าน |      |      |
|    | อินทิเกรเตอร์     | ถนน พหลโยธิน    | สื่อสารโทรคมนาคม |      |      |
|    | จำกัด (LWSI)    | แขวงจตุจักร      | เท             |      |      |
|    |                |                | คโนโลยีสารสนเทศ |      |      |
|    |                | เขตจตุจักร       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+

บริษัทร่วมทางตรง

+----+----------------+----------------+----------------+------+------+
| ลำ | ชื่อบริษัท         | ที่อยู่            | ประเภทธุรกิจ     | ทุน   | สัดส่ว |
| ดับ |                |                |                | จดทะ | นการ |
|    |                |                |                | เบียน | ลงทุน |
|    |                |                |                |      |      |
|    |                |                |                | (ล้าน | (%)  |
|    |                |                |                | บาท) |      |
+====+================+================+================+======+======+
| 1  | บริษัท โอเรียนทัล  | เลขที่ 333/3     | รับจ้างทำภาพ     | 150  | 50   |
|    | โพสท์ จำกัด (OP) | หมู่บ้าน          | เทคนิคสำหรับโฆษณ |      |      |
|    |                | รัชดานิเวศน์ซอย19 | าและภาพยนตร์ฟิล์ม |      |      |
|    |                | ถนนประชาอุทิศ    |                |      |      |
|    |                | แขวงสามเสนนอก  |                |      |      |
|    |                | เขตห้วยขวาง     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 2  | บริษัท พาร์ทโซน   | เลขที่ 128       | จำหน่ายอะไหล่แล  | 56   | 46   |
|    | (ประเทศไทย)    | ถนนเสรีไทย      | ะอุปกรณ์ยานพาหนะ |      |      |
|    | จำกัด (Parts    | แขวงคันนายาว    |                |      |      |
|    | Zone)          | เขตคันนายาว     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 3  | บริษัท           | เลขที่ 233 หมู่ที่ 6 | ธุรกิจผลิต        | 100  | 40   |
|    | ไ              | วัดชังเรือง       | และจำหน่ายเคเบิล |      |      |
|    | ทยไฟเบอร์ออพติคส์ |                | ใยแก้วนำแสง     |      |      |
|    | จำกัด (TFOC)    | ถนนสุขสวัสดิ์      |                |      |      |
|    |                | ต              |                |      |      |
|    |                | ำบลในคลองปลากด |                |      |      |
|    |                | อำ             |                |      |      |
|    |                | เภอพระสมุทรเจดีย์ |                |      |      |
|    |                | จ              |                |      |      |
|    |                | ังหวัดสมุทรปราการ |                |      |      |
+----+----------------+----------------+----------------+------+------+
| 4  | บริษัท ล็อกซเล่ย์   | เลขที่ 102 ถนน ณ | ขายและให้บริการร | 300  | 35   |
|    | จีเท็ค เทคโนโลยี  | ระนอง          | ะบบเทคโนโลยีสาร |      |      |
|    | จำกัด (LGT)     | แขวงคลองเตย    | สนเทศและระบบจำ |      |      |
|    |                | เขตคลองเตย     | หน่ายสลากออนไลน์ |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 5  | บริษัท ธัญธิญะ     | เลขที่ 288/54-56 | ผลิตและจำหน่าย   | 4    | 30   |
|    | เทคโนโลยี จำกัด  | ถ.พหลโยธิน      | ระบบแ          |      |      |
|    | (Thanthiya)    | แขวงอนุสาวรีย์    | ละอุปกรณ์จัดการน้ำ |      |      |
|    |                | เขตบางเขน      | น้ำเสีย          |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 6  | บริษัท โมบาย     | เลขที่ 128/224,  | ให             | 184  | 27   |
|    | อินโนเวชั่น จำกัด  | 227, 228       | ้บริการระบบบริหาร |      |      |
|    | (MI)           | อ              | และติดตามพิกัดตำแ |      |      |
|    |                | าคารพญาไทพลาซ่า | หน่งยานพาหนะแบบ |      |      |
|    |                | ชั้น 21 ถนนพญาไท | Real Time      |      |      |
|    |                | แขวงทุ่งพญาไท    |                |      |      |
|    |                | เขตราชเทวี      |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 7  | บริษัท โฟเซโก้    | เลขที่ 170/69    | ผ              | 10   | 26   |
|    | (ประเทศไทย)    | อาคารโอเชียน    | ลิตและจำหน่ายเคมี |      |      |
|    | จำกัด (Foseco)  | ทาวเวอร์ 1 ชั้น   | หล่อหลอมโลหะ    |      |      |
|    |                | 22 ถนนรัชดา-    |                |      |      |
|    |                | ภิเษก           |                |      |      |
|    |                | แขวงคลองเตย    |                |      |      |
|    |                | เขตคลองเตย     |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+
| 8  | บริษัท เอ็นเอส    | เลขที่ 2 ซอยจี 9  | ผลิตแล          | 5    | 20   |
|    | บลูสโคป         | ถนนปกร         | ะจำหน่ายแผ่นเหล็ก | ,000 |      |
|    | (ประเทศไทย)    | ณ์สงเคราะห์ราษฎร์ | รีดเย็น          |      |      |
|    | จำกัด (NSBT)    | ตำบลมาบตาพุด    | เหล็กเคลือบสังกะสี |      |      |
|    |                | อำเภอเมืองระยอง | และอะลูมิเนียม    |      |      |
|    |                | จังหวัดระยอง     |                |      |      |
+----+----------------+----------------+----------------+------+------+
| 9  | บริษัท เอ็นเอส    | เลขที่16         | ผลิต            | 600  | 20   |
|    | บลูสโคป         | ซอยพหลโยธิน 96  | อ              |      |      |
|    |                | ตำบลประชาธิปัตย์  | อกแบบและจำหน่าย |      |      |
|    | ไลสาจท์         | อำเภอธัญบุรี      | หลังคาเหล็กเ     |      |      |
|    | (ประเทศไทย)    | จังหวัดปทุมธานี    | คลือบสำหรับอาคาร |      |      |
|    | จำกัด(NSBLT)    |                | และอุตสา        |      |      |
|    |                |                | หกรรมการก่อสร้าง |      |      |
+----+----------------+----------------+----------------+------+------+
| 10 | บริษัท บลูสโคป    | เลขที่ 1010      | ผลิตและจำ       | 360  | 20   |
|    | บิลดิ้งส์          | อาคารชินวัตร     | หน่ายอาคารโครงส |      |      |
|    | (ประเทศไทย)    | ทาวเวอร์ 3 ชั้น 8 | ร้างเหล็กสำเร็จรูป |      |      |
|    | จำกัด (BBT)     | ห้องหมายเลข     |                |      |      |
|    |                | 803-T          |                |      |      |
|    |                | ถนนวิภาวดีรังสิต   |                |      |      |
|    |                | แขวงจตุจักร      |                |      |      |
|    |                | เขตจตุจักร       |                |      |      |
|    |                | กรุงเทพมหานคร   |                |      |      |
+----+----------------+----------------+----------------+------+------+

บริษัทร่วมทางอ้อม

+----+--------------+----------------+----------------+-------+------+
| ลำ | ชื่อบริษัท       | ที่อยู่            | ประเภทธุรกิจ     | ทุนจดท | สัดส่ว |
| ดับ |              |                |                | ะเบียน | นการ |
|    |              |                |                |       | ลงทุน |
|    |              |                |                | (ล้า   |      |
|    |              |                |                | นบาท) | (%)  |
+====+==============+================+================+=======+======+
| 11 | บริษัท โพสทิค   | เลขที่ 333/3 ซอย | รับจ้า           | 20    | 50   |
|    | จำกัด         | 19 ถนนประชาอุทิศ | งทำภาพเทคนิคชั้นส |       |      |
|    | (Postique)   | แขวงสามเสนนอก  | ูงสำหรับโฆษณาและ |       |      |
|    |              |                | ภาพยนตร์ฟิล์ม     |       |      |
|    |              | เขตห้วยขวาง     |                |       |      |
|    |              | กรุงเทพมหานคร   |                |       |      |
+----+--------------+----------------+----------------+-------+------+
| 12 | บริษัท         | เลขที่ 3         | ผลิตและจำหน่ายผ  | 49    | 40   |
|    | บีพี-คาสตรอล   | อาคารรัชนาการชั้น | ลิตภัณฑ์น้ำมันหล่อลื่น |       |      |
|    | (ประเทศไทย)  | 23 ถนนสาทรใต้   | คาสตรอลและบีพี   |       |      |
|    | จำกัด (BP     | แขวงยานนาวา    |                |       |      |
|    | Castrol)     | เขตสาทร        |                |       |      |
|    |              | กรุงเทพมหานคร   |                |       |      |
+----+--------------+----------------+----------------+-------+------+
| 13 | บริษัท วิสดอม   | 103 หมู่ที่ 2      | บริกา           | 10    | 30   |
|    | วาสท์ จำกัด    | ตำบลบางขุนกอง   | รเทคโนโลยีบนเคร |       |      |
|    | (Wisdom)     | อำเภอบางกรวย   | ือข่ายโทรศัพท์มือถือ |       |      |
|    |              | จังหวัดนนทบุรี     | และอินเตอร์เน็ต   |       |      |
+----+--------------+----------------+----------------+-------+------+
| 14 | บริษัท         | เลขที่ 475       | จำหน่ายสิน       | 61    | 25   |
|    | เอ็มโอแค็ป     | อาคารสิริภิญโญ    | ค้าผ่านทางโทรศัพท์ |       |      |
|    | จำกัด (MOCAP) |                |                |       |      |
|    |              | ชั้น 11          |                |       |      |
|    |              | ถนนศรีอยุธยา     |                |       |      |
|    |              | แขวงถนนพญาไท   |                |       |      |
|    |              | เขตราชเทวี      |                |       |      |
|    |              | กรุงเทพมหานคร   |                |       |      |
+----+--------------+----------------+----------------+-------+------+

การร่วมค้าทางตรง

+----+--------------+----------------+-----------------+-------+------+
| ลำ | ชื่อบริษัท       | ที่อยู่            | ประเภทธุรกิจ      | ทุนจดท | สัดส่ว |
| ดับ |              |                |                 | ะเบียน | นการ |
|    |              |                |                 |       | ลงทุน |
|    |              |                |                 | (ล้า   |      |
|    |              |                |                 | นบาท) | (%)  |
+====+==============+================+=================+=======+======+
| 1  | บริษัท คาร์     | เลขที่ 102 ถนน ณ | แฟรนไชส์ในการประ | 50    | 51   |
|    | คอนวินี่ จำกัด   | ระนอง          | กอบธุรกิจให้บริการซ |       |      |
|    | (Car Con)    | แขวงคลองเตย    | ่อมสีและตัวถังรถยนต์ |       |      |
|    |              | เขตคลองเตย     | ด้วยความรวดเร็ว   |       |      |
|    |              | กรุงเทพมหานคร   |                 |       |      |
+----+--------------+----------------+-----------------+-------+------+
| 2  | บริษัท แอล เอส | เลขที่ 102 ถนน ณ | ให้บ             | 10    | 50   |
|    | เทคโนโลยี     | ระนอง          | ริการเทคโนโลยีด้าน |       |      |
|    | โซลูชั่นส์ จำกัด  | แขวงคลองเตย    |                 |       |      |
|    | (LS)         | เขตคลองเตย     | ความปลอดภัย      |       |      |
|    |              | กรุงเทพมหานคร   |                 |       |      |
+----+--------------+----------------+-----------------+-------+------+

การร่วมค้าทางอ้อม

+----+--------------+----------------+-----------------+-------+------+
| ลำ | ชื่อบริษัท       | ที่อยู่            | ประเภทธุรกิจ      | ทุนจดท | สัดส่ว |
| ดับ |              |                |                 | ะเบียน | นการ |
|    |              |                |                 |       | ลงทุน |
|    |              |                |                 | (ล้า   |      |
|    |              |                |                 | นบาท) | (%)  |
+====+==============+================+=================+=======+======+
| 3  | บริษัท คลาวด์   | เลขที่ 102/99    | ใ               | 1     | 50   |
|    | เซิร์ฟ เอเซีย   | ถนน ณ ระนอง    | ห้บริการระบบคลาวด์ |       |      |
|    | จำกัด (CSA)   | แขวงคลองเตย    |                 |       |      |
|    |              | เขตคลองเตย     |                 |       |      |
|    |              | กรุงเทพมหานคร   |                 |       |      |
+----+--------------+----------------+-----------------+-------+------+
| 4  | บริษัท ล็อกซเล่ย์ | เลขที่ 2         | ให้บริการรับเหมาต  | 200   | 43   |
|    | แอนด์ เอไอที   | ซอยพหลโยธิน 19  | ิดตั้งงานด้านสื่อสารโ |       |      |
|    | โฮลดิ้ง จำกัด   | ถนนพหลโยธิน     | ทรคมนาคมโรงไฟฟ้า |       |      |
|    | (LAH)        | แขวงจตุจักร      |                 |       |      |
|    |              | เขตจตุจักร       |                 |       |      |
|    |              | กรุงเทพมหานคร   |                 |       |      |
+----+--------------+----------------+-----------------+-------+------+
| 5  | บริษัท เอส แอล | เลขที่ 99/7      | ให้บริการรับเหมา   | 30    | 26   |
|    | เอ เอเชีย     | อา             | ติดตั้ง            |       |      |
|    | จำกัด (SLA)   | คารซอฟต์แวร์ปาร์ค | ด้านสื่อสา         |       |      |
|    |              | ชั้น 29 หมู่ที่ 4    | รโทรคมนาคมในประ |       |      |
|    |              | ถนน แจ้งวัฒนะ    | เทศและต่างประเทศ |       |      |
|    |              | ตำบลคลองเกลือ   |                 |       |      |
|    |              | อำเภอปากเกร็ด   |                 |       |      |
|    |              | จังหวัดนนทบุรี     |                 |       |      |
+----+--------------+----------------+-----------------+-------+------+
| 6  | บริษัท         | เลขที่ 102 ถนนณ  | ผลิต และ จำหน่าย  | 5     | 25   |
|    | ล็อกซ์เทรด     | ระนอง          | อาหารเสริม       |       |      |
|    | สเปเชียลตี้     | แขวงคลองเตย    | สุขภาพและความงาม |       |      |
|    | อินโนเวชั่น     | เขตคลองเตย     | และผ            |       |      |
|    | จำกัด (LTSI)  | กรุงเทพมหานคร   | ลิตภัณฑ์อื่นที่เกี่ยวข้อง |       |      |
+----+--------------+----------------+-----------------+-------+------+

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้ของบริษัทและบริษัทย่อย

โครงสร้างรายได้ของบริษัท ล็อกซเล่ย์ จำกัด (มหาชน) และบริษัทย่อย
โดยแยกตามกลุ่มประเภทธุรกิจ เปรียบเทียบข้อมูลสำหรับปีสิ้นสุดวันเดียวกันของปี 2559, 2558
และ 2557

[]

+-----------------------------------------------------------------------+
| ข้อมูลสรุปทางการเงิน                                                      |
+-----------------------------------------------------------------------+
| บริษัท ล็อกซเล่ย์ จำกัด ( มหาชน ) และบริษัทย่อย                                |
|                                                                       |
| []                                                                    |
|                                                                       |
| []                                                                    |
+-----------------------------------------------------------------------+

ภาพรวมเศรษฐกิจมหภาค

เศรษฐกิจไทยในปี 2559 อยู่ในภาวะฟื้นตัวอย่างค่อยเป็นค่อยไป ปัจจัยเชิงบวกที่ผลักดันการขยายตัว
ได้แก่ การใช้จ่ายและการลงทุนของภาครัฐ
โดยเฉพาะในโครงการลงทุนยกระดับโครงสร้างพื้นฐานขนาดใหญ่ด้านคมนาคมขนส่ง
การบริโภคของภาคเอกชนที่เริ่มปรับดีขึ้นตามกำลังซื้อของประชาชน
และภาคการท่องเที่ยวที่ปรับตัวดีขึ้นอย่างต่อเนื่องตามการฟื้นตัวของนักท่องเที่ยวไทย
และต่างประเทศ อย่างไรก็ตาม
ผู้ประกอบการไทยส่วนใหญ่ยังคงระมัดระวังกับการลงทุนเนื่องจากการฟื้นตัวของอุปสงค์ทั้งในและต่างประเทศยังไม่ชัดเจน
นอกจากนี้ ผู้ประกอบการยังมีความกังวลในภาคการส่งออกที่ยังหดตัวอย่างต่อเนื่อง
ตามภาวะเศรษฐกิจโลกและประเทศคู่ค้า
ประกอบกับสถาบันการเงินยังคงระมัดระวังในการปล่อยสินเชื่อ

ปี 2559 บริษัท ล็อกซเล่ย์ จำกัด (มหาชน) ได้แบ่งการดำเนินธุรกิจภายใต้ 4 สายธุรกิจออกเป็น
6 กลุ่มธุรกิจหลัก โดยมีลักษณะการประกอบธุรกิจดังนี้

กลุ่มธุรกิจสารสนเทศและโทรคมนาคม

ภาพรวม

บริษัทฯ แบ่งธุรกิจกลุ่มสารสนเทศและโทรคมนาคมเป็น 2 ส่วนหลัก คือ
ธุรกิจด้านโทรคมนาคมและธุรกิจด้านคอมพิวเตอร์
โดยหน่วยงานด้านโทรคมนาคมเป็นผู้ให้บริการครบวงจรงานระบบพื้นฐานโทรคมนาคม
และเป็นตัวแทนจำหน่ายผลิตภัณฑ์สื่อสารโทรคมนาคม
รวมทั้งเป็นผู้ให้บริการอินเตอร์เน็ตไร้สายความเร็วสูง
ส่วนหน่วยงานด้านคอมพิวเตอร์เป็นผู้ให้บริการครบวงจรงานระบบการเงิน การธนาคาร
ระบบสารสนเทศ และระบบคอมพิวเตอร์

รายได้หลักของกลุ่มฯ มาจากบริษัทย่อยที่ล้วนมีลักษณะงานที่สามารถสร้างรายได้ได้อย่างต่อเนื่อง
ทั้งจากการรับงานในโครงการใหม่ งานบริการ และงานบำรุงรักษา
พัฒนาระบบทั้งด้านโทรคมนาคมและคอมพิวเตอร์
ที่สามารถตอบสนองความต้องการของตลาดตามเทคโนโลยีที่เปลี่ยนแปลงไป

สำหรับโครงสร้างของกลุ่มในปี 2560 จะมีการปรับปรุง เปลี่ยนแปลง
ให้สอดคล้องกับโครงสร้างองค์กรใหม่ของบริษัทฯ โดยแยกการบริหารจัดการธุรกิจสารสนเทศ
และธุรกิจโทรคมนาคม ออกจากกัน แต่อยู่ภายใต้สายธุรกิจเทคโนโลยีเช่นเดิม

บริษัท ล็อกซเล่ย์ ไวร์เลส จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ ไวร์เลส จำกัด (มหาชน) เป็นบริษัทย่อยของ บริษัท ล็อกซเล่ย์ จำกัด (มหาชน)
เป็นผู้ประกอบการโทรคมนาคมประเภท 3 ให้บริการสื่อสารข้อมูลความเร็วสูง
โดยใช้เทคโนโลยีการสื่อสารไร้สาย เช่น Internet broadband, Voice over IP, Video
surveillance (CCTV), Virtual private network (VPN)
โดยเน้นบริการแก่กลุ่มลูกค้าองค์กรและลูกค้าที่มีเครือข่าย

ในปี 2559 ได้ขยายธุรกิจไปเป็นผู้ให้บริการวงจรเช่าส่วนบุคคลระหว่างประเทศ
(International Private Leased Circuit :IPLC) โดยใช้โครงข่ายใยแก้วนำแสง
(Optical fiber network) ทั้งภาคพื้นดินและใต้น้ำ (Submarine Cable Network) ดังนี้

โครงข่ายใยแก้วนำแสงภาคพื้นดินจะติดตั้งไปตามแนวรางรถไฟตามสัญญาเช่าใช้เสาโทรเลข
เพื่อพาดสายเคเบิลใยแก้วนำแสง กับ การรถไฟแห่งประเทศไทย เดือนมิถุนายน 2559 เป็นเวลา
30 ปี

โครงข่ายใยแก้วนำแสงใต้น้ำ บริษัท Campana Group PTE Limited
ผู้ให้บริการโครงข่ายใยแก้วนำแสงใต้น้ำในโครงการ MYTHIC
เพื่อเชื่อมต่อประเทศพม่าและประเทศไทย ซึ่งมี บริษัท ล็อกซเล่ย์ แอนด์ เอไอที โฮลดิ้ง จำกัด
เป็นผู้ถือหุ้นอยู่ด้วย ได้ให้ลงนามในเดือนตุลาคม 2559 ให้บริษัท ล็อกซเล่ย์ ไวร์เลส จำกัด
(มหาชน) เป็น Landing station partner เพื่อให้บริการ IPLC ในประเทศไทย

-   การตลาดและภาวะการแข่งขัน

ความต้องการในการรับรู้ข่าวสาร และ การติดต่อสื่อสาร ในยุค digital economy
ในหมู่ประชากร ASEAN และ จีน
ทำให้ผู้ให้บริการโทรคมนาคมในแต่ละประเทศต้องการความจุในระบบโครงข่ายเพิ่มขึ้นอย่างต่อเนื่อง
ด้วยภูมิประเทศที่เป็นศูนย์กลางของไทย ทำให้ผู้ให้บริการโทรคมนาคมไม่เฉพาะในกลุ่มประชาคม
ASEAN เท่านั้น แต่ยังรวมไปถึงผู้ให้บริการโทรคมนาคมในประเทศ จีน และ ฮ่องกง
ต่างต้องการเชื่อมต่อกับ ASEAN ผ่านไทย อย่างไรก็ตาม
ผู้ให้บริการโทรคมนาคมหลักในประเทศทั้งเอกชนและรัฐวิสาหกิจก็มีบริการ IPLC เป็นคู่แข่งเช่นกัน
แต่ด้วยสถานภาพของบริษัทฯ เป็น Carrier Neutral Operator
ที่ไม่แข่งลูกค้ารายย่อยกับผู้ให้บริการโทรคมนาคมหลักในประเทศ
ทำให้สามารถเป็นผู้ให้บริการเพิ่มความจุในระบบโครงข่ายเป็นทางเลือกแก่ผู้ให้บริการที่กล่าวมาแล้วได้

  ส่วนการให้บริการสื่อสารข้อมูลความเร็วสูงโดยใช้เทคโนโลยี่การสื่อสารไร้สายซึ่งเป็นธุรกิจเดิมนั้น
  ยังคง

รักษาฐานลูกค้าเก่าไว้และจะสามารถขยายลูกค้าเพิ่มไปตามโครงข่ายแนวรางรถไฟได้อีกทางหนึ่งด้วย

บริษัท ล็อกซบิท จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัทฯ ดำเนินธุรกิจ ด้านเทคโนโลยีสารสนเทศ และระบบเครื่องบริการอัตโนมัติ
(Self-service Machine)
ระบบการให้บริการลูกค้าในการทำธุรกรรมทางการเงินครบวงจรด้วยตนเองและ/หรือผ่านสื่ออิเล็กทรอนิกส์
รวมทั้ง การให้บริการด้านระบบงานอย่างเต็มรูปแบบทั้งระบบ ตั้งแต่ต้นจนจบ ระบบตอบรับอัตโนมัติ
(IVR) เครื่องเปลี่ยนรหัสบัตรอัตโนมัติ (Pin pad)
ระบบจ่ายเงินโดยสื่ออิเล็กทรอนิกส์พร้อมป้องกันการดักจับและปลอมแปลงข้อมูล(EDC)
ระบบหักบัญชีเช็คระหว่างธนาคารโดยการแลกเปลี่ยนภาพเช็คแทนตัวเช็ค (ICAS)
และงานสารสนเทศข้อมูลด้านการบริหารจัดการความเสี่ยง
พร้อมรายงานสำหรับธนาคารและสถาบันการเงิน
เพื่อรองรับมาตรฐานรายงานทางการเงินระหว่างประเทศแบบใหม่
ซึ่งให้บริการทั้งทางด้านการจัดหา ติดตั้ง รวมถึงการบำรุงรักษา

จากการศึกษาตลาด และติดตามความเปลี่ยนแปลงของเทคโนโลยีในรูปแบบต่าง ๆ นั้น
ทำให้ต้องมีการปรับปรุงและนำเสนอรูปแบบการให้บริการให้สอดคล้องกับความต้องการและเทคโนโลยีที่เปลี่ยนไปเสมอ
สินค้าและบริการที่นำเสนอต้องผ่านเกณฑ์มาตรฐาน อีกทั้งบุคคลากรของบริษัทฯ
จะต้องสามารถให้บริการในด้านเทคนิค
หรือปรับแก้โปรแกรมในบางผลิตภัณฑ์ที่ได้รับอนุญาตจากผู้ผลิตได้
ซึ่งถือเป็นการให้ความเชื่อมั่นและเพิ่มมูลค่าของการให้บริการแก่ลูกค้าด้วย

-   การตลาดและภาวะการแข่งขัน

ตามที่ภาครัฐได้มีนโยบาย Digital Economy รวมถึงมีการลงทุนเพิ่มของภาคเอกชนตามนโยบาย
Digital Economy ทำให้เกิดการแข่งขันที่รุนแรงขึ้น กลุ่มลูกค้าเป้าหมายของบริษัทฯ ซึ่งเป็น
กลุ่มสถาบันการเงิน กลุ่มธุรกิจประกันภัย ทั้งภาครัฐและภาคเอกชน
ต้องมีการปรับตัวและเปลี่ยนแปลงในทุกด้าน ทั้งทางด้านเทคโนโลยีเพื่อเสริมความปลอดภัย
การจดจำและรู้จักตัวตนของลูกค้า รวมถึงการเพิ่มความสะดวกสบายให้กับผู้ใช้งาน
ด้านรูปแบบการทำธุรกรรม และให้บริการ การป้องกันข้อมูลที่จำเป็น
ผู้ให้บริการจึงต้องระมัดระวังในการป้องกันข้อมูลที่สำคัญของผู้ใช้งาน
เพื่อเพิ่มความมั่นใจในด้านการให้บริการลูกค้า
โดยเทคโนโลยีดังกล่าวนี้ยังมีแนวโน้มที่จะเปลี่ยนไปอีก รวมทั้งข้อกำหนดต่างๆ ของหน่วยงานรัฐ
และธนาคารแห่งประเทศไทย จึงเป็นโอกาสให้เรานำเสนอสิ่งใหม่ๆ
ทั้งในรูปของสินค้าและการให้บริการเพื่อตอบสนองความต้องการนั้นๆ ทำให้บริษัทฯ
ยังคงสามารถสร้างยอดขายได้อย่างต่อเนื่อง โดยบริษัทฯ
เน้นการนำเสนอทางเลือกและบริการที่มีคุณภาพมาตรฐานให้กับลูกค้าในราคาที่แข่งขันได้
เพื่อสร้างความพึงพอใจ

อย่างไรก็ตาม บริษัทฯ ยังมีความได้เปรียบเมื่อเทียบกับคู่แข่ง เนื่องจากบุคลากรของบริษัทฯ
มีความเข้าใจและเชี่ยวชาญในสินค้าและบริการที่นำเสนอเป็นอย่างดี
รวมทั้งสามารถออกแบบให้ตรงกับความต้องการของกลุ่มลูกค้า
ทำให้สามารถใช้ประโยชน์จากเทคโนโลยีได้อย่างเต็มที่
การนำสินค้าและบริการที่มีคุณภาพซึ่งมีความเหมาะสมกับความต้องการของลูกค้าเข้ามาจำหน่าย
ทำให้บริษัทฯ ได้รับความไว้วางใจจากลูกค้าอย่างต่อเนื่อง
ในบางผลิตภัณฑ์มีการเน้นการให้บริการแบบพันธมิตรกับลูกค้ารายใหญ่เพื่อสร้างความมั่นใจและตอบสนองความต้องการให้กับลูกค้าได้อย่างเต็มที่

-   งานที่ยังไม่ได้ส่งมอบและโครงการในอนาคต

บริษัทฯ มีโครงการติดตั้งเครื่อง EDC (Electronic Data Capture)
เพื่อทดแทนเครื่องที่ไม่สามารถรองรับการทำงานตามมาตรฐานใหม่ของ VISA, Master Card,
CUP และ Thai Standard Chip Card ของธนาคารแห่งประเทศไทยได้
การติดตั้งเครื่องเปลี่ยนรหัสบัตรหรือ PIN การติดตั้งเครื่องถอนเงินอัตโนมัติ
เครื่องฝาก-ถอนเงินอัตโนมัติ
เครื่องฝาก-ถอนเงินและปรับสมุดอัตโนมัติให้กับธนาคารและสถาบันการเงินต่างๆ

สำหรับโครงการในอนาคต บริษัทฯ มีเป้าหมายที่จะให้บริการด้านเครื่องบริการอัตโนมัติแบบใหม่
รุ่นใหม่ เครื่อง EDC รุ่นใหม่ การให้บริการ Payment Gateway โครงการ
การบริหารและจัดการความเสี่ยง การเงิน
ระบบป้องกันการจารกรรมข้อมูลพร้อมระบบจดจำและยืนยันตัวตนของผู้ใช้บริการหรือลูกค้าของบัตรเครดิตและ
บัตรเดบิต

บริษัท โปรเฟสชั่นนัล คอมพิวเตอร์ จำกัด

-   ลักษณะและการจัดหาผลิตภัณฑ์หรือบริการ

บริษัทฯ เป็นบริษัทย่อยของบริษัท ล็อกซบิท จำกัด (มหาชน)
ดำเนินธุรกิจด้านการให้บริการระบบเทคโนโลยีสารสนเทศแบบครบวงจร ได้แก่
การจัดหาฮาร์ดแวร์/ซอฟต์แวร์ การออกแบบและติดตั้งระบบคอมพิวเตอร์ ระบบเครือข่าย
ระบบรักษาความปลอดภัย การพัฒนาระบบงาน (Software Development)
การจัดเตรียมสถานที่ติดตั้งระบบคอมพิวเตอร์ (Site Preparation & Cabling)
การให้บริการซ่อมแซมบำรุงรักษาฮาร์ดแวร์/ซอฟต์แวร์ และบริษัทฯ
มีบริการด้านสารสนเทศแบบเบ็ดเสร็จ (IT Outsourcing) ได้แก่
บริการดูแลและจัดการศูนย์คอมพิวเตอร์ (Facilities Management)
โดยจัดบุคลากรผู้เชี่ยวชาญประจำ ณ ศูนย์คอมพิวเตอร์ของลูกค้า
เพื่อให้การสนับสนุนการทำงานของระบบแบบครบวงจร
รวมถึงการให้บริการปรึกษาด้านเทคโนโลยีสารสนเทศ

ปัจจุบัน บริษัทฯ เป็นสมาชิกก่อตั้งกลุ่มอุตสาหกรรมซอฟต์แวร์ของสภาอุตสาหกรรมแห่งประเทศไทย
และยังพัฒนาตนเองให้อยู่ในระดับมาตรฐานโดยได้รับการรับรอง ดังนี้

-   ระบบบริหารงานคุณภาพ มอก. 9001-2552 (ISO 9001:2008)
    จากสถาบันรับรองมาตรฐานไอเอสโอ (MASCI)

-   มาตรฐานการให้บริการ (Service Management System) ตามมาตรฐาน ISO/IEC
    20000-1 : 2011

-   กระบวนการบริหารจัดการด้านการพัฒนาซอฟต์แวร์ (Software Project Management
    and Software Implementation Processes) ตามมาตรฐาน ISO/IEC 29110 :
    2011

-   มาตรฐานกระบวนการในการพัฒนาระบบงาน (Capability Maturity Model
    Integration : CMMI) V1.3 Level 2

นอกจากการพัฒนาผลิตภัณฑ์ให้มีคุณภาพตามความต้องการของลูกค้าแล้ว บริษัทฯ
ยังให้ความสำคัญในการพัฒนาบุคลากรอย่างต่อเนื่องอีกด้วย
เพื่อให้บุคลากรผู้ปฏิบัติงานมีความรู้และความเชี่ยวชาญทั้งด้านทฤษฎีและภาคปฏิบัติ เช่น
ทีมพัฒนาระบบงาน (Software Development) ได้รับการรับรองตามมาตรฐาน CMMI,
ISO/IEC 29110 : 2011 ซึ่งเป็นการวางรากฐานงานบริการด้านพัฒนาระบบงาน
ให้เป็นไปตามมาตรฐานสากล และทีม IT Outsourcing ได้รับการรับรองตามมาตรฐาน
ISO/IEC 20000-1 : 2011 และได้นำมาตรฐาน ITIL (Information Technology
Infrastructure Library)
มาประยุกต์ใช้ในการบริหารจัดการระบบสารสนเทศเพื่อให้บริการลูกค้าอย่างเป็นระบบตามมาตรฐานสากล
ในปัจจุบัน บริษัทฯ มีพนักงานที่ผ่านการทดสอบในหลายหลักสูตร/สาขา รวมกันมากกว่า 100
ใบรับรอง

-   การตลาดและภาวะการแข่งขัน

การจัดสรรงบประมาณทางด้านโครงการไอทีของภาครัฐและเอกชนเปลี่ยนจากการซื้อเป็นเช่าใช้มากขึ้น
และการเร่งรัดเบิกจ่าย การจัดซื้อจัดจ้างของโครงการล่าช้า รวมถึงปัจจัยอื่นๆ
ที่ก่อให้เกิดการชะลอตัวทางเศรษฐกิจ อย่างไรก็ตาม ภาครัฐได้มีนโยบาย Digital Economy
มาเสริม รวมถึงมีการลงทุนเพิ่มของภาคเอกชนตามนโยบาย Digital Economy ทำให้บริษัทฯ
ยังคงสามารถสร้างยอดขายได้อย่างต่อเนื่อง โดยบริษัทฯ
เน้นการนำเสนอทางเลือกและบริการที่มีคุณภาพมาตรฐานให้กับลูกค้าในราคาที่แข่งขันได้
เพื่อสร้างความพึงพอใจ
รวมถึงการให้ความสำคัญกับการบริหารงานที่มีประสิทธิภาพและการพัฒนาบุคลากรทางด้านไอทีให้มีความชำนาญในแต่ละกลุ่มโซลูชั่น
โดยเน้นให้สอดคล้องกับเป้าหมายสำหรับงานโครงการในอนาคต
รวมถึงการจัดสรรทรัพยากรอย่างมีประสิทธิภาพ และสินค้าที่จัดจำหน่ายนั้น บริษัทฯ
ได้เลือกผลิตภัณฑ์จากผู้ผลิตชั้นนำที่ได้มาตรฐานคุณภาพ เช่น IBM, HP, Oracle, EMC, CISCO,
Microsoft โดยมีลูกค้ากลุ่มเป้าหมายหลัก ได้แก่ หน่วยงานราชการ รัฐวิสาหกิจ
กลุ่มธุรกิจโทรคมนาคม และธนาคาร

-   งานที่ยังไม่ได้ส่งมอบและโครงการในอนาคต

บริษัทฯ มีโครงการที่อยู่ระหว่างการดำเนินการส่งมอบงานหลายโครงการ ได้แก่
โครงการของกรมสรรพสามิต โครงการของกรมบัญชีกลาง โครงการของกรมสรรพากร
โครงการของกรมบังคับคดี โครงการของธนาคารออมสิน
โครงการของสำนักงานปลัดกระทรวงการคลัง โครงการของกรมการขนส่งทางบก เป็นต้น

สำหรับโครงการในอนาคต บริษัทฯ
คาดว่าจะได้รับงานขนาดใหญ่จากทั้งภาครัฐและภาคเอกชนอย่างต่อเนื่อง โดยมีโครงการที่บริษัทฯ
จะเข้าร่วมประมูลหลายโครงการ ได้แก่ โครงการตรวจปฏิบัติการ โครงการ Solvent
ของกรมสรรพสามิต โครงการเพิ่มประสิทธิภาพระบบ e-GP เพื่อรองรับ
พรบ.การจัดซื้อจ้างภาครัฐฉบับใหม่ ของกรมบัญชีกลาง
โครงการบูรณาการและเพิ่มประสิทธิภาพการรับจ่ายเงินของภาครัฐ
โครงการพัฒนาระบบการนำเข้าและคัดแยกข้อมูลการชำระงเนแบบอิเล็คทรอนิกส์ กรมสรรพากร
โครงการจัดทำฐานข้อมูลและวิเคราะห์ข้อมูลการชำระเงินแบบอิเล็คทรอนิกส์ กรมสรรพากร เป็นต้น

บริษัท เน็ทวัน เน็ทเวิร์ค โซลูชั่น จำกัด

-   ลักษณะและการจัดหาผลิตภัณฑ์หรือบริการ

บริษัทฯ ให้บริการในลักษณะ Data Communication System Integrator
โดยจัดจำหน่ายและให้เช่าซื้ออุปกรณ์เครือข่าย Data Communication และระบบคอมพิวเตอร์
รวมถึงการออกแบบและติดตั้งโครงสร้างเครือข่าย Data Communication
และดูแลระบบที่เป็นลักษณะของ Mission Critical โดยใช้เทคนิคการรวมข้อมูลเสียง
และวิดิทัศน์ เข้าด้วยกันผ่านเครือข่ายอินเตอร์เน็ท บริษัทฯ
ยังให้บริการครอบคลุมถึงการติดตั้งระบบรักษาความปลอดภัยบนเครือข่าย และระบบคอมพิวเตอร์
ซึ่งเป็นที่ต้องการมากขึ้นในปัจจุบัน โดยมีลูกค้าทั้งหน่วยงานภาครัฐ
และเอกชนขนาดกลางถึงขนาดใหญ่
ที่มีการใช้งานอินเตอร์เน็ทและเชื่อมโยงข้อมูลระหว่างสาขาเข้าด้วยกัน

บริษัทฯ เป็นผู้แทนจำหน่ายสินค้าที่มีคุณภาพจากบริษัทคู่ค้าที่มีชื่อเสียงระดับโลกได้แก่ Cisco
System, F5 Network, Blue Coat, Huawei และ Microsoft นอกจากนี้ บริษัทฯ
ได้ผ่านการรับรองจากบริษัท Cisco System ในระดับ Gold Certified Partner
ซึ่งเป็นระดับสูงที่สุดที่มีผู้ค้าเพียงไม่กี่รายที่ได้รับการรับรอง ได้รับการรับรองตามมาตรฐาน
ISO/IEC20000 และ ความมั่นคงปลอดภัยของระบบสารสนเทศ ISO/IEC 27001
และยังคงส่งเสริมให้วิศวกรเข้าฝึกอบรมและสอบ International Certification
อย่างต่อเนื่องตามความมุ่งหมายเดิม อีกทั้งยังมี Network Lab ภายในบริษัทฯ
เพื่อให้วิศวกรได้ทดสอบและศึกษาผลงานด้วยตัวเองได้ตลอดเวลา

-   การตลาดและภาวะการแข่งขัน

การพัฒนาด้านการสื่อสารอินเตอร์เน็ทอย่างต่อเนื่องในประเทศไทยได้เสริมให้บริษัทฯ
มีช่องทางในการจำหน่ายอุปกรณ์และบริการมาโดยตลอด อีกทั้งการที่บริษัทฯ
มีบริการหลากหลายที่สามารถตอบสนองความต้องการการใช้งานอินเตอร์เน็ทอย่างมีประสิทธิภาพ
และมีความปลอดภัยสูง ลูกค้าสามารถใช้ประโยชน์จากอินเตอร์เน็ทได้สูงสุดในการดำเนินธุรกิจ

-   โครงการในอนาคต

บริษัทฯ มีการขยายงานสู่ตลาดในเทคโนโลยีที่เป็น Next Generation เช่น SDN(Software
Defined Network) ,NFV (Network Function Virtualization) และ เทคโนโลยีด้าน
IOT Solution และ Big data ที่เป็นที่ต้องการในตลาดปัจจุบันเป็นอย่างมาก

บริษัทฯ มีนโยบายขยายงานในรูปแบบที่เน้นงานด้านบริการให้มากขึ้นโดยใช้ Expert
Engineering Resource เช่น รับวิเคราะห์ปัญหาที่เกิดขึ้นในระบบเครือข่าย
ระบบรักษาความปลอดภัย และการบริหารจัดการข้อมูล เป็นต้น

บริษัท โมบาย อินโนเวชั่น จำกัด

-   ลักษณะและการจัดหาผลิตภัณฑ์หรือบริการ

บริษัท โมบายอินโนเวชั่น จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
และบริษัท เอ็นทีที โดโคโมะ อิงค์
ซึ่งเป็นบริษัทที่ให้บริการโทรศัพท์เคลื่อนที่และบริการไร้สายที่ใหญ่ที่สุดในประเทศญี่ปุ่น
โดยดำเนินธุรกิจหลัก คือ การให้บริการระบบบริหารและจัดการพิกัดตำแหน่งยานพาหนะ (Fleet
Management System) แบบ Real Time ในรูปแบบ Application Service Provider
(ASP) ภายใต้ชื่อ Fleet Expert
ที่เป็นการทำงานร่วมกันของเทคโนโลยีสื่อสารของระบบเครือข่ายโทรศัพท์เคลื่อนที่
ระบบรับ-ส่งสัญญาณดาวเทียมจีพีเอส ดิจิตอลทาโคกราฟ และเทคโนโลยีระบบแผนที่ดิจิตอล
เพื่อค้นหาติดตามตำแหน่ง และข้อมูลการขับขี่ของยานพาหนะ ที่อยู่ในระหว่างการปฏิบัติงาน ณ
เวลาปัจจุบันได้ในทันที ทำให้ผู้ใช้งานสามารถควบคุม ตรวจสอบ
และทราบสถานะการขับขี่ยานพาหนะ และพฤติกรรมการขับขี่ของผู้ขับขี่
รวมถึงรายละเอียดของข้อมูลรายงาน เพื่อใช้ในการบริหารจัดการยานพาหนะ
และพนักงานขับขี่ให้มีประสิทธิภาพสูงสุด ในปี 2556 บริษัทฯ
ได้เปิดสาขาย่อยเพื่อขยายการจำหน่ายสินค้าและบริการไปยังประเทศเพื่อนบ้านคือบริษัท
โมบายอินโนเวชั่น (เวียดนาม) จำกัด ณ กรุงฮานอย ประเทศเวียดนาม และ บริษัท พีที.
โมบายอินโนเวชั่น อินโดนีเซีย ณ เมืองจากาต้า ประเทศอินโดนีเซีย ในปี 2558 นี้ บริษัทฯ
ได้เซ็นสัญญาแต่งตั้งตัวแทนจำหน่ายในสาธารณรัฐแห่งสหภาพเมียนมาร์

บริษัทฯ ยังได้นำเข้าอุปกรณ์ พร้อมเซ็นเซอร์ต่าง ๆ จากยุโรป และประเทศจีน มาจำหน่าย
และให้บริการสำหรับตลาดระดับกลาง และผู้สนใจ เช่น เซ็นเซอร์ประตู เซ็นเซอร์อุณหภูมิ กล้อง
Mobile DVR เครื่องวัดระดับแอลกอฮอล์ เป็นต้น

นอกเหนือจากบริการดังกล่าวแล้ว บริษัทฯ ยังได้ให้บริการระบบกระจายข้อความผ่าน SMS
เพื่อการติดต่อสื่อสารกับคนจำนวนมาก ที่ผู้รับสามารถตอบกลับได้ (Global SMS Broadcasting
Service) ซึ่งเหมาะสำหรับการยืนยันความปลอดภัยในกรณีฉุกเฉิน
และแอปพลิเคชั่นเพื่อการสื่อสารภายในกลุ่ม หรือองค์กร ปัจจุบันมีให้บริการใน 17 ประเทศทั่วโลก
ทั้งในเอเซีย ยุโรป และอเมริกา

“InCircle” ซึ่งเป็น cloud base
แอปพลิเคชั่นที่ถูกออกแบบสำหรับสื่อสารภายในองค์กรที่เน้นเรื่องความปลอดภัยของข้อมูลเป็นหลักและต้องการควบคุมผู้ใช้งาน
โดยข้อมูลที่รับส่งจะถูกเข้ารหัส (Encrypt Data)
และผู้ใช้งานจะต้องเป็นผู้ใช้งานที่ถูกลงทะเบียนไว้ในระบบขององค์กรเท่านั้น

ในปี 2559 บริษัทฯ ได้นำเข้าและจำหน่าย อุปกรณ์ติดตามยานพาหนะ รุ่นใหม่ล่าสุดจากประเทศญี่ปุ่น
โดยเป็นการผสมผสานเทคโนโลยี tachograph, image processing camera, infrared
camera และ Feelythm (อุปกรณ์กันหลับ) ทำให้ผู้ควบคุมยานพาหนะสามารถเห็นเหตุการณ์ต่างๆ
ที่เกิดขึ้นในระหว่างที่ยานพาหนะถูกใช้งาน เช่น มีการหยุดรถกะทันหัน
เปลี่ยนเลนโดยไม่มีการเปิดสัญญาณไฟเลี้ยว หรือพนักงานขับรถมีอาการง่วงนอน เป็นต้น
เพื่อตอบสนองนโยบายของรัฐบาลในการควบคุมความปลอดภัย และลดอุบัติเหตุบนท้องถนน
ซึ่งอุปกรณ์ดังกล่าวได้เปิดตัวเมื่อเดือนกันยายนปีที่ผ่านมา ณ ประเทศญี่ปุ่น

นอกจากนี้ ยังได้นำเข้าอุปกรณ์ Nano Multi-sensor,
ซึ่งเป็นอุปกรณ์ที่นอกจากใช้สำหรับติดตามวัตถุ แล้ว ยังสามารถจับค่าอุณหภูมิ ค่าความชื้น
การเข้า-ออกนอกพื้นที่ที่กำหนด ค่าแสง การกระแทก โดยส่งผ่านเทคโนโลยีบลูทูธ (Bluetooth)

-   การตลาดและภาวะการแข่งขัน

  ปัจจุบันคู่แข่งขันส่วนใหญ่จะใช้กลยุทธ์ทางด้านราคา แต่จุดเด่นของบริษัทฯ คือ การที่มีพนักงานที่มี

ความรู้ ความเชี่ยวชาญในการให้คำปรึกษาการใช้งาน และการให้บริการหลังการขายได้เป็นอย่างดี
รวมถึงคุณภาพของสินค้า ที่ตอบโจทย์ความต้องการของลูกค้าได้
ทำให้ลูกค้ามีความมั่นใจในการใช้บริการของบริษัทฯ

-   โครงการในอนาคต

ในปี 2560 บริษัทฯ จักมุ่งเน้นในการจัดหาอุปกรณ์และเทคโนยีที่ทันสมัย
เพื่อยกระดับการขนส่งไทยในธุรกิจด้าน Cold Chain ให้ได้มาตรฐานตามข้อกำหนดของ EU
รวมทั้งตอบสนองความต้องการของธุรกิจทางด้านการดูแลผู้สูงวัย ธุรกิจทางด้านการเกษตร
ทั้งในประเทศไทย และกลุ่มภูมิภาคเอเชียแปซิฟิค รวมถึงจัดหา application
ที่ช่วยเพิ่มประสิทธิภาพในการจัดเก็บ สืบค้นข้อมูล พร้อมทั้งการสื่อสารภายในกลุ่มให้มีประสิทธิภาพ

แผนกเลิร์นนิ่ง มีเดีย

-   ลักษณะและการจัดหาผลิตภัณฑ์หรือบริการ

แผนกฯ ดำเนินธุรกิจด้านการพัฒนาหลักสูตร และฝึกอบรมด้านเทคโนโลยีสารสนเทศและการสื่อสาร
(ICT) โดยหลักสูตรที่เปิดสอน
ได้รับการออกแบบและพัฒนาให้เหมาะสมกับกลุ่มของผู้เรียนแต่ละกลุ่มโดยเฉพาะ
และเน้นการนำไปใช้งานได้จริง รวมทั้งการจัดงานสัมมนา ให้กับหน่วยงานทั้งภาครัฐและเอกชน
มีลูกค้าครอบคลุม ข้าราชการ พนักงานภาครัฐและเอกชน และผู้เกษียณอายุ
รวมถึงการเปิดบริการเช่าห้องฝึกอบรมคอมพิวเตอร์ ให้กับบริษัทในกลุ่ม และหน่วยงานอื่น ๆ ที่สนใจ

แผนกฯ เป็นผู้ดูแลและบริหารงาน “ชมรมคอมพิวเตอร์และอินเทอร์เน็ตเพื่อผู้สูงวัย” (OPPY CLUB)
ซึ่งเปิดให้บริการฝึกสอนการใช้คอมพิวเตอร์และอินเทอร์เน็ต ให้กับสมาชิกของชมรมฯ ตั้งแต่ปี 2543
จนถึงปัจจุบัน มีสมาชิกเข้าชมรมฯ มากกว่า 5,000 คน ในปี 2558 ชมรมฯ
เปิดสอนหลักสูตรการใช้งาน iPad รวมทั้งสิ้น 10 หลักสูตร หลักสูตรการใช้งาน Samsung /
Android 4 หลักสูตร หลักสูตรการใช้งาน MacBook 9 หลักสูตร
และหลักสูตรการถ่ายภาพสวยด้วยกล้องมือถือ โดยเปิดสอนทั้งเป็นกลุ่มตามตารางสอนปกติ
และการสอนเป็นแบบตัวต่อตัว (Private Lesson) กิจกรรมที่เน้นสร้างความสนุกสนานเพลิดเพลิน
อาทิเช่น การท่องเที่ยว งานประดิษฐ์ การวาดภาพสีน้ำ เป็นต้น นอกจากนี้ ทางแผนกฯ
ได้จัดทำหลักสูตร Google Enterprise ให้กับพนักงานของบริษัท ล็อกซเล่ย์ จำกัด (มหาชน)
และบริษัทในเครือฯ รวมถึงการให้เช่าเครื่องคอมพิวเตอร์โน็ตบุ๊คกับบริษัทในเครือฯอีกด้วย

-   การตลาดและภาวะการแข่งขัน

หลักสูตรฝึกอบรม ICT ทั่วไป สภาพการแข่งขันในตลาดค่อนข้างสูง
ผู้ให้บริการต้องแข่งขันกันทั้งในด้านคุณภาพและราคา ส่วนหลักสูตรอบรม ICT
สำหรับผู้สูงวัยและผู้บริหารระดับ สูง
การแข่งขันด้านการฝึกอบรมการใช้เทคโนโลยีสารสนเทศและการสื่อสารสำหรับผู้สูงวัยในตลาดยังค่อนข้างต่ำ
ซึ่งทางแผนกฯ จะเน้นตลาดกลุ่มนี้เป็นหลัก อย่างไรก็ตาม
คู่แข่งทางการตลาดที่สำคัญที่จะมองข้ามไม่ได้ คือ
กิจกรรมทางสังคมและกิจกรรมส่งเสริมสุขภาพที่ผู้สูงวัยให้ความสนใจ

สำหรับช่องทางการนำเสนอบริการของแผนกฯ นั้น แผนกฯ ดำเนินการประชาสัมพันธ์ผ่านสื่อต่างๆ
ได้แก่ เว็บไซต์ของชมรมโอพีพีวาย (www.happyoppy.com) เฟสบุ๊คเพจของชมรมฯ
(www.facebook.com/OPPYClub) OPPY Newsletter (ทุกๆ 3 เดือน) LINE หนังสือพิมพ์
นิตยสาร วิทยุ โทรทัศน์ อีกทั้งแจ้งไปยังลูกค้าเก่าเมื่อมีหลักสูตรใหม่เพิ่มขึ้น
ซึ่งลูกค้ากลุ่มนี้ยังสามารถชักจูงและแนะนำลูกค้าใหม่ได้ด้วย นอกจากนี้ ฝ่ายฯ
มีแผนการประชาสัมพันธ์หลักสูตรฝึกอบรมและกิจกรรมต่างๆ
ผ่านทางหน่วยงานภาครัฐและพันธมิตรธุรกิจ อาทิเช่น งานวันผู้สูงอายุแห่งชาติ
(กระทรวงพัฒนาสังคมและความมั่นคงของมนุษย์) กิจกรรมการใช้ iPad สำหรับกลุ่มผู้ถือหุ้นกู้บริษัท
ปตท. จำกัด (มหาชน) เป็นต้น

-   โครงการในอนาคต

แผนกฯ มีโครงการพัฒนาเครือข่ายผู้สูงวัย (Aging Society Hub)
เพื่อเป็นศูนย์กลางในการเผยแพร่ความรู้ จัดกิจกรรม จำหน่ายสินค้าและบริการที่เหมาะสมกับผู้สูงวัย
สำหรับวัยทำงาน สนับสนุนงานด้านการฝึกอบรมไอซีทีให้กับโครงการต่างๆ ของกลุ่ม ICT
และบริษัทในเครือล็อกซเล่ย์ รวมถึงการปรับปรุงและพัฒนาหลักสูตรอบรมการใช้ระบบ Google
Enterprise เพื่อรองรับความต้องการของหน่วยงานภาครัฐและภาคเอกชนต่อไป

กลุ่มธุรกิจเทคโนโลยี

ภาพรวม

กลุ่มฯ ดำเนินธุรกิจให้บริการและจัดหาสินค้าเทคโนโลยี ได้แก่ เป็นผู้ขายต่อบริการโทรศัพท์เคลื่อนที่
3G หรือเรียกว่า MVNO เป็นผู้ให้บริการ จำหน่าย และติดตั้งสินค้าเทคโนโลยี เช่น
ระบบการพิมพ์ความเร็วสูงสำหรับธุรกิจการพิมพ์ ระบบตู้สาขาโทรศัพท์ ระบบอาณัติสัญญาณรถไฟ
ระบบต่างๆ บนทางด่วน ระบบความปลอดภัยภายในอาคาร
รวมถึงระบบความปลอดภัยของข้อมูลที่มีความซับซ้อน นอกจากนี้
ยังเป็นผู้ให้บริการเช่าและจำหน่ายเครื่องคอมพิวเตอร์และอุปกรณ์โทรคมนาคมเพื่อการศึกษา
บริการด้านงานอสังหาริมทรัพย์และบริการ และธุรกิจร้านอาหาร

ในปี 2559 กลุ่มฯ สามารถทำรายได้เพิ่มขึ้นจากโครงการใหม่ๆ
นอกเหนือจากรายได้ที่มีต่อเนื่องจากงานดูแล บำรุงรักษาระบบต่างๆ ที่ได้ติดตั้งให้กับลูกค้าไว้แล้ว
ซึ่งธุรกิจเหล่านี้ทำรายได้ให้กลุ่มฯ ได้ต่อเนื่องสม่ำเสมอ
เนื่องจากเป็นธุรกิจที่ต้องใช้เทคโนโลยีเฉพาะด้าน

ฝ่ายคอนซูเมอร์อิเล็กทรอนิกส์ - โครงการให้บริการโทรศัพท์เคลื่อนที่ 3G MVNO

-   ลักษณะธุรกิจและการจัดหาผลิตภัณฑ์หรือบริการ

บริษัทฯ ได้รับใบอนุญาตประกอบกิจการโทรคมนาคมที่ไม่มีโครงข่ายเป็นของตนเอง
ประเภทขายส่งบริการและบริการขายต่อบริการโทรศัพท์เคลื่อนที่เสมือนแบบ Non Facilities
Based MVNO จากคณะกรรมการกิจการโทรคมนาคมแห่งชาติ
และได้ลงนามบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G
กับบริษัท ทีโอที จำกัด (มหาชน) เพื่อให้บริการโทรศัพท์เคลื่อนที่ผ่านโครงข่าย 3G
บนคลื่นความถี่ย่าน 2100 MHz ภายใต้แบรนด์ “i-Kool”
โดยให้บริการสื่อสารโทรคมนาคมครอบคลุมบริการในรูปแบบต่างๆ ที่หลากหลาย ได้แก่
ด้านการสื่อสารทางเสียง (Voice)
สำหรับการติดต่อสื่อสารทางโทรศัพท์ภายในประเทศและโทรทางไกลระหว่างประเทศ
ด้านการสื่อสารทางข้อมูล (Non-voice) เช่น
บริการส่งข้อความภาพและเสียงไปยังผู้ใช้บริการโทรศัพท์เคลื่อนที่รายอื่น
บริการเชื่อมต่ออินเทอร์เน็ต อีกทั้งสื่อผสมต่างๆ
โดยให้บริการลูกค้าในรูปแบบเรียกเก็บค่าบริการล่วงหน้า (Pre-Paid)

-   การตลาดและภาวะการแข่งขัน

  ตลาดบริการโทรศัพท์เคลื่อนที่มีการแข่งขันที่เพิ่มขึ้น
  โดยเฉพาะอย่างยิ่งภายหลังจากที่ได้มีการประมูลคลื่น

ความถี่ เพื่อกิจการโทรคมนาคมทั้งในย่าน 900 MHz และ 1800 MHz
ผู้ให้บริการต่างเร่งลงทุนในการขยายเครือข่าย 3G/4G
เพื่อรองรับการใช้งานของผู้บริโภคโดยเฉพาะการใช้งานด้านการรับส่งข้อมูลความเร็วสูง
ซึ่งมีการขยายตัวเพิ่มขึ้นอย่างมาก ส่งผลกระทบโดยตรงต่อธุรกิจ MVNO
อีกทั้งมีความพยายามของผู้ให้บริการรายใหม่ที่ประสงค์จะเข้าดำเนินธุรกิจในลักษณะเดียวกัน
ซึ่งมีทั้งที่ได้บรรลุข้อตกลงและอยู่ในระหว่างเจรจากับ ผู้ให้บริการโครงข่าย นอกจากนั้น
การแข่งขันในเรื่องราคาเพื่อแย่งชิงส่วนแบ่งการตลาดเกิดขึ้นอย่างรุนแรง
จึงถือเป็นความท้าทายของบริษัทฯ ที่จะพยายามรักษาส่วนแบ่งตลาด
และปรับกลยุทธ์เพื่อเพิ่มประสิทธิภาพในการบริหารงาน
ตลอดจนขยายฐานลูกค้าไปสู่กลุ่มเป้าหมายอื่นในลักษณะ Niche Market ต่อไป

-   การดำเนินธุรกิจด้วยความรับผิดชอบต่อสังคม

บริษัทฯ ได้เข้ามีส่วนร่วมในการให้ข้อมูลโทรคมนาคมที่เป็นประโยชน์
รวมทั้งเข้าร่วมกิจกรรมกับสำนักงาน กสทช. ในประเด็นที่เกี่ยวข้อง
ตลอดจนได้ปฏิบัติตามเงื่อนไขและระเบียบปฏิบัติของสำนักงานคณะกรรมการกิจการโทรทัศน์และกิจการโทรคมนาคมอย่างเคร่งครัด
ได้แก่ การลงทะเบียนเลขหมายเพื่อยืนยันตัวตน การให้บริการคงสิทธิเลขหมายโทรศัพท์เคลื่อนที่
เป็นต้น

ฝ่ายการพิมพ์และเทคโนโลยี

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้นำเข้าเครื่องพิมพ์ อุปกรณ์ในกระบวนการหลังพิมพ์และวัสดุที่ใช้ในการพิมพ์
ระบบความปลอดภัยซอฟแวร์ในการพิมพ์ รวมทั้งให้บริการครบวงจรในการให้คำปรึกษาในออกแบบ
จัดหา และติดตั้งระบบการพิมพ์ ระบบการพิมพ์ที่ฝ่ายฯ
นำเข้านั้นมีทั้งเครื่องพิมพ์ความเร็วสูงข้อมูลแปรเปลี่ยนได้ (Variable Digital Inkjet)
เครื่องพิมพ์ดิจิตัลสีคุณภาพสูง หัวพิมพ์ความเร็วสูง เครื่องพิมพ์ระบบออฟเซตจากญี่ปุ่น
เครื่องพิมพ์ดิจิตอลขนาดเล็กระบบ Ink-jet ยี่ห้อต่างๆ
นอกเหนือจากเคริ่องพิมพ์และระบบพิมพ์ดังกล่าว ฝ่ายฯ ยังเป็นตัวแทนจำหน่ายหมึกพิมพ์
อะไหล่และอุปกรณ์การพิมพ์ และให้บริการหลังการขาย

-   การตลาดและภาวะการแข่งขัน

ในปี 2559 ฝ่ายฯ ได้ติดตั้งและส่งมอบชุดอุปกรณ์เครื่องพิมพ์ดิจิตอลสี ระบบ Toner
และอุปกรณ์หลังพิมพ์ ให้แก่โรงพิมพ์กรมชลประทาน และในเดือนพฤศจิกายน 2559 ฝ่ายฯ
ได้เซ็นสัญญากับโรงงานยาสูบ งานติดตั้งเครื่องจักรด้านโรงพิมพ์แบบป้อนม้วนและอุปกรณ์โรงพิมพ์
โดยโครงการดังกล่าวจะส่งมอบเสร็จสิ้นภายในปี 2561

นอกเหนือจากติดตามภาครัฐแล้ว ฝ่ายฯ ยังได้ติดตามภาวะการเคลื่อนไหวในภาคเอกชน ซึ่งฝ่ายฯ
มุ่งเน้นทั้งในส่วนการตอบสนองความต้องการการพิมพ์ดิจิตอล ทั้งนี้รวมทั้งการพิมพ์บนวัสดุอื่นๆ
ที่ไม่ใช่กระดาษ และมุ่งเน้นไปทางด้านกระบวนการหลังการพิมพ์

ในกระบวนการหลังการพิมพ์ ฝ่ายฯ ได้นำเครื่องตัดระบบเลเซอร์ Die Cut จากบริษัท Highcon
(Israel) เข้ามาจำหน่ายเพื่อตอบสนองความต้องการของลูกค้าที่เน้นความละเอียดสวยงาม
มีปริมาณการผลิตระดับกลาง และมีเป้าหมายในการลดเวลาการทำงานและต้นทุนการผลิต

-   โครงการในอนาคต

ในปี 2560 นอกเหนือจากที่ฝ่ายฯ จะมีงานส่งมอบโครงการจัดหาติดตั้ง
เครื่องจักรโรงพิมพ์แบบป้อนม้วน ของโรงงานยาสูบ กระทรวงการคลังแล้ว ฝ่ายฯ
ยังมีโครงการที่จะเข้าร่วมประมูลงานต่างๆ ของหน่วยงานราชการ รัฐวิสาหกิจ ต่างๆ และ
ขยายฐานลูกค้าสู่ภาคเอกชนเพิ่มขึ้นอีกด้วย

ฝ่ายธุรกิจโทรคมนาคม

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้จัดจำหน่ายสินค้าและให้บริการครบวงจรในการออกแบบ จัดหา
และติดตั้งระบบสื่อสารในองค์กรของภาครัฐและเอกชน ทั้งระบบโครงข่ายเสียงและโครงข่ายข้อมูล
โดยระบบโครงข่ายเสียงประกอบไปด้วยระบบตู้สาขาโทรศัพท์อัตโนมัติทั้งแบบดั้งเดิมและแบบ IP
ระบบการสื่อสารผ่านอินเตอร์เน็ทโปรโตคอล ( Voice Over IP ) ระบบ Contract Center,
Unified Communications และอุปกรณ์เสริมต่างๆ ที่เกี่ยวข้อง สำหรับโครงข่ายข้อมูล (Data
Network) ได้แก่ Router, Switch, ระบบรักษาความปลอดภัยข้อมูล (Data Security),
ระบบโครงข่ายข้อมูลไร้สาย (Wireless Access Point), Video Conference ปัจจุบันฝ่ายฯ
เป็นผู้แทนจำหน่ายสินค้าและบริการจากบริษัทชั้นนำของโลก เช่น Avaya, Cisco, Alcatel,
NEC, LG-Ericsson, F5, Plantronics, Jabra, Juniper, Hua Wei, Nice, Dell,
HP, SAP เป็นต้น

ลักษณะการจัดหาผลิตภัณฑ์เพื่อให้บริการนั้น ส่วนใหญ่เป็นการนำเข้าจากต่างประเทศ
ภายใต้สัญญาการเป็นตัวแทนจำหน่าย
จะมีเพียงอุปกรณ์เฉพาะบางส่วนเท่านั้นที่นำเข้าหรือสั่งซื้อจากตัวแทนจำหน่ายสินค้านั้นๆ
เพื่อการเข้าร่วมประมูลหรือซื้อขายเป็นครั้งๆ ในลักษณะที่เป็นการขายโครงการแบบเบ็ดเสร็จ
(Turn-Key Project) เท่านั้น

-   การตลาดและภาวะการแข่งขัน

ปัจจุบันความต้องการในองค์กรของภาครัฐและเอกชนที่จะนำเทคโนโลยีต่างๆ
มาใช้เพื่อเสริมสร้างศักยภาพและคงความได้เปรียบในตลาดมีอย่างสม่ำเสมอ ส่งผลให้ฝ่ายฯ
สามารถรักษาการรับรู้รายได้ค่อนข้างคงที่
แม้ในปัจจุบันตลาดจะมีการแข่งขันสูงทั้งด้านราคาและการให้บริการจากบริษัทต่างๆ
ทั้งในและต่างประเทศ ฝ่ายฯ ยังคงได้ประโยชน์จากการที่อยู่ในธุรกิจนี้มาเป็นเวลานานกว่า 35 ปี
มีฐานลูกค้าองค์กรขนาดใหญ่จำนวนมากซึ่งยังคงให้ความไว้วางใจ
และเชื่อถือในการให้บริการที่ดีและมีคุณภาพของฝ่ายฯ อย่างต่อเนื่อง

นอกจากนี้ ฝ่ายฯ มีการพัฒนาด้านบุคลากรอย่างสม่ำเสมอ
โดยให้พนักงานทุกระดับมีโอกาสได้ศึกษาฝึกอบรมในด้านต่างๆ
ที่เกี่ยวข้องกับธุรกิจของกลุ่มอย่างต่อเนื่อง ทั้งจากสถาบันในประเทศและต่างประเทศ
เพื่อให้พนักงานได้เพิ่มพูนความรู้ความสามารถและทักษะพร้อมปฏิบัติงานได้อย่างมีประสิทธิภาพ

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่สำคัญซึ่งอยู่ในระหว่างดำเนินการ ได้แก่
โครงการขยายระบบโทรศัพท์ของจุฬาลงกรณ์มหาวิทยาลัย โครงการปรับปรุงประสิทธิภาพระบบ
Call Center ทั่วประเทศของเมืองไทยประกันชีวิต
โครงการเปลี่ยนระบบโทรศัพท์ภายในที่โรงงานสระบุรี ของบริษัท ปูนซีเมนต์นครหลวง จำกัด
(มหาชน) โครงการปรับปรุงประสิทธิภาพระบบ Call Center ของบริษัท กสท โทรคมนาคม
จำกัด (มหาชน) เป็นต้น

ในอนาคต ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ รัฐวิสาหกิจ
และภาคเอกชน ในโครงการจัดซื้อระบบโทรศัพท์ใหม่ของการไฟฟ้าฝ่ายผลิตแห่งประเทศไทย
ระบบบริการลูกค้าสัมพันธ์ (CRM) ของบริษัท กสท โทรคมนาคม จำกัด (มหาชน)
งานปรับปรุงระบบ ERP ขององค์การขนส่งมวลชนกรุงเทพฯ เป็นต้น

ฝ่ายธุรกิจสารสนเทศ

-   ลักษณะการจัดหาผลิตภัณฑ์หรือบริการ

ฝ่ายธุรกิจสารสนเทศเป็นผู้ให้บริการด้านการออกแบบและวางระบบโครงข่ายเทคโนโลยีสารสนเทศ
และการสื่อสารแบบครบวงจรด้วยบุคลากรที่มีประสบการณ์และผู้เชี่ยวชาญทางเทคนิค
ช่วยวางแผนการจัดการและการบริหารงานตามความต้องการลูกค้าให้เข้าถึงข้อมูลได้อย่างทั่วถึงและมีประสิทธิภาพมากที่สุด
พร้อมวางแผนและป้องกันความเสี่ยงต่างๆ
ที่อาจเกิดขึ้นกับองค์กรในการลงทุนทรัพย์สินของฮาร์ดแวร์และซอฟท์แวร์ จากผลงาน ที่ผ่านมา ฝ่ายฯ
ได้พัฒนา ระบบ Data Communication Network ระบบ Software Application
ระบบความปลอดภัยด้านไอที พร้อมทั้งพัฒนาและปรับปรุงศูนย์ข้อมูล ให้กับหน่วยงานทั้งภาครัฐ
รัฐวิสาหกิจ ธนาคารและเอกชนรายใหญ่

อีกหนึ่งผลิตภัณฑ์หลัก คือ ระบบ LBIS (Location Based Information System)
ซึ่งเป็นการต่อยอดการนำเทคโนโลยีสารสนเทศในองค์กรมาใช้
เพื่อช่วยให้สามารถสนับสนุนการวางแผนกลยุทธ์และการตัดสินใจของผู้บริหารระดับสูงได้อย่างมีประสิทธิภาพสูงสุดโดยสามารถวิเคราะห์ข้อมูล
นำเสนอภาพรวมของข้อมูลและดูรายละเอียดของแต่ละจุดข้อมูลได้อย่างถูกต้องและแม่นยำ
โดยกลุ่มลูกค้าหลักจะเป็นหน่วยงานทั้งภาครัฐ รัฐวิสาหกิจ ธนาคาร และเอกชน
ซึ่งนำระบบมาใช้ในงานสำรวจ ประเมิน และติดตามความคืบหน้าของแต่ละโครงการ
หรือแต่ละหน่วยงานที่เกี่ยวข้องแบบ Real Time ผลงานที่ได้การยอมรับและได้รางวัล อาทิเช่น
การป้องกันและเตรียมตัวในการรับมือกับปัญหาน้ำท่วม และมีขั้นตอนของการเยียวยา และแก้ไขปัญหา
โดยระบบสามารถตอบสนองความต้องการ ขององค์กร ได้อย่างสมบูรณ์

-   การตลาดและภาวะการแข่งขัน

ปัจจุบันพัฒนาการและการนำเทคโนโลยีมาประยุกต์ใช้ในองค์การ
ส่งผลให้เกิดการเปลี่ยนแปลงทั้งโดยทางตรงและทางอ้อม
การนำเทคโนโลยีมาใช้ให้เกิดประโยชน์สูงสุดแก่ธุรกิจจึงมีความสำคัญอย่างยิ่งซึ่งเป็นผลให้องค์กรสามารถทำงานได้อย่างมีประสิทธิผล
และประสิทธิภาพพร้อมทั้งสามารถแข่งขันในธุรกิจได้
เพราะปัจจุบันมีการแข่งขันด้านเทคโนโลยีสารสนเทศอย่างรุนแรงและเทคโนโลยีมีการเปลี่ยนแปลงอย่างรวดเร็ว
ดังนั้นฝ่ายจึงให้ความสำคัญในการเสนอระบบต่างๆ ที่เหมาะสม กับลูกค้าเป็นสำคัญ
ทำให้เราให้ความสำคัญของ Perceive Price เพื่อสร้าง Perceive Value
ส่วนเรื่องการบริการหลังการขายนั้นก็มีความสำคัญอย่างยิ่ง ซึ่งเรามุ่งเน้น Service Mind
เพื่อการให้บริการที่ดีที่สุด

-   โครงการในอนาคต

  ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ รัฐวิสาหกิจ
  และภาคเอกชนใน

โครงการจัดซื้อจัดจ้างเกี่ยวกับโครงการระบบฐานข้อมูลครัวเรือน, โครงการ GPS Tracking
System, เครือข่ายระบบเน็ทเวิร์ค และเน็ทเวิร์คแบบไร้สาย (Data Network and Wireless
Networks), War Room, โครงการให้บริการและติดตั้งระบบโครงข่ายเสียงและข้อมูล,
โครงการจัดทำฐานภาษีเพื่อรองรับการจัดเก็บภาษีที่ดิน, โครงการ Digital Radio Trunk,
โครงการเชื่อมโยงข้อมูลศูนย์เตือนภัย เป็นต้น

ฝ่ายธุรกิจเทคโนโลยีเพื่อการศึกษา

-   ลักษณะและการจัดหาผลิตภัณฑ์หรือบริการ

ฝ่ายฯ มีสำนักงานประกอบธุรกิจทั้งในส่วนกลางและภูมิภาค ดำเนินธุรกิจ ดังนี้

1. จำหน่ายครุภัณฑ์ห้องปฏิบัติการของวิทยาลัยในระดับอาชีวศึกษา ที่มีคุณภาพสูง
ทั้งที่เป็นสินค้าจากต่างประเทศและสินค้าในประเทศ
แก่สถาบันการศึกษาภาครัฐและเอกชนทั่วประเทศ รวมถึงการติดตั้ง การดูแลบำรุงรักษา
และการซ่อมแซม โดยที่ฝ่ายฯ เป็นตัวแทนจำหน่ายสินค้า เช่น LD-Didactic และ Lucas เป็นต้น

แม้ว่าสินค้าส่วนใหญ่ของฝ่ายฯ ต้องนำเข้าจากต่างประเทศ แต่ฝ่ายฯ
มีพันธมิตรธุรกิจที่เป็นตัวแทนจำหน่ายรายใหญ่ภายในประเทศสำหรับสินค้ากลุ่มครุภัณฑ์ห้องปฏิบัติการ
ซึ่งบริษัทเหล่านี้จะทำหน้าที่ช่วยจัดหาสินค้าและสต็อกสินค้า รวมไปถึงการจัดส่งถึงสถานที่ติดตั้ง
ทำให้ฝ่ายฯ สามารถบริหารจัดการธุรกิจได้โดยไม่ต้องเพิ่มภาระในการนำเข้าสินค้า
และการบริหารจัดการสต็อกสินค้า

2. จำหน่ายเตาเผาขยะไร้มลพิษประหยัดพลังงาน เพื่อตอบสนองนโยบายรัฐบาลในการกำจัดขยะ
สินค้าเตาเผาขยะที่ฝ่ายฯ เป็นตัวแทนจำหน่าย
ได้รับรางวัลนวัตกรรมดีเด่นจากสำนักงานนวัตกรรมแห่งชาติ (องค์การมหาชน)
ทั้งในเรื่องมาตรฐานของไอเสียจากการเผาขยะ และการประหยัดพลังงานที่ใช้
ลูกค้าที่เป็นเป้าหมายสำคัญคือ องค์กรปกครองท้องถิ่น และ กรมปศุสัตว์

3. จัดหาและติดตั้งระบบประปาบาดาล และ ระบบปรับปรุงคุณภาพน้ำบาดาล
โดยใช้ผลิตภัณฑ์ที่มีคุณภาพสูง ให้กับกรมทรัพยากรน้ำบาดาล

-   การตลาดและภาวะการแข่งขัน

สินค้าที่ฝ่ายฯ จำหน่ายนั้น เป็นสินค้าที่มีความจำเป็นต่อตลาดการศึกษา
หน่วยงานบริหารราชการส่วนท้องถิ่น สำนักงานพื้นที่ทรัพยากรน้ำบาดาล
ที่จะต้องนำไปใช้ตามงบประมาณรัฐ จึงมีผู้ประกอบการที่เป็นคู่แข่งเป็นจำนวนมาก
โดยเฉพาะคู่แข่งขันรายย่อยที่มุ่งเน้นการนำเสนอสินค้าที่มีราคาต่ำ ทำให้เกิดอุปสรรคต่อการทำงาน
แต่ฝ่ายฯ มีจุดแข็งที่จะสร้างความเชื่อถือ และไว้วางใจแก่ลูกค้าจากความมั่นคงของบริษัทฯ
คุณภาพสินค้า การให้บริการที่ดีหลังการขาย และราคาที่เหมาะสม
ทำให้ลูกค้าได้รับความพึงพอใจสูงสุด

-   โครงการในอนาคต

ฝ่ายฯ มีนโยบายสรรหาสินค้าใหม่ที่เหมาะสมทั้งด้านคุณภาพและราคานำเสนอให้กับลูกค้า
และมุ่งหากลุ่มลูกค้าโครงการต่างๆ ของรัฐ เพื่อเพิ่มยอดขายมากขึ้น เช่น
การจัดหาและติดตั้งชุดครุภัณฑ์หุ่นยนต์ และแขนกลอุตสาหกรรม
เพื่อนำเสนอต่อกรมอาชีวศึกษาสำหรับเป็นสื่อการเรียนการสอน นอกจากนี้
ยังมีโครงการระบบประปาบาดาลโดยใช้พลังงานแสงอาทิตย์อีกด้วย

ฝ่ายวิศวกรรมขนส่งทางราง

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจในการนำเสนอระบบวิศวกรรมที่เกี่ยวเนื่องกับระบบขนส่งทางรางต่อลูกค้า
ตั้งแต่การออกแบบ การผลิต การจัดหา การประกอบ การติดตั้ง การทดสอบ การฝึกอบรม
การซ่อมบำรุง รวมถึงการจัดทำคู่มือการใช้งานและซ่อมบำรุง เพื่อให้ลูกค้าได้รับงานระบบที่ดี
มีประสิทธิภาพในการใช้งาน ผลิตภัณฑ์ของฝ่ายฯ ได้แก่ ระบบอาณัติสัญญาณรถไฟ
ระบบควบคุมการเดินรถไฟฟ้า ระบบโทรคมนาคมสำหรับการเดินรถ
ระบบความปลอดภัยภายในอาคาร และ ระบบตั๋วอีเล็กทรอนิคส์

-   การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค โดยเฉพาะการขนส่งทางราง
สร้างโอกาสธุรกิจให้กับฝ่ายฯ โดยการเข้าร่วมประมูลงานระบบดังกล่าวจากหน่วยงานที่รับผิดชอบ
ได้แก่ การรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท
ระบบขนส่งมวลชนกรุงเทพ จำกัด (มหาชน) บริษัท ทางด่วนและรถไฟฟ้ากรุงเทพ จำกัด (มหาชน)

โดยเป็นคู่ค้ากับบริษัทต่างชาติที่มีชื่อเสียงและมีเทคโนโลยีที่มีคุณภาพในราคาที่เหมาะสม
เนื่องจากผลิตภัณฑ์ที่ฝ่ายฯ นำเสนอเป็นผลิตภัณฑ์ที่ต้องใช้ผู้ชำนาญการเฉพาะด้าน
การแข่งขันจึงไม่รุนแรงมากนัก

-   โครงการในอนาคต

สำหรับโครงการในอนาคต ฝ่ายฯ
ได้ศึกษาและติดตามความคืบหน้าแผนงานและนโยบายในการพัฒนาระบบขนส่งทางรางของรัฐบาล
รวมทั้งพิจารณาวางแผนการดำเนินธุรกิจให้สอดคล้องกับแผนและนโยบายของรัฐบาล
ซึ่งอาจจะรวมถึงการลงทุนในโครงการต่างๆ ที่รัฐบาลมีนโยบายให้เอกชนเข้าร่วมลงทุน

ฝ่ายระบบขนส่ง

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจในการนำเสนอผลิตภัณฑ์ต่อลูกค้าในลักษณะ Turnkey ตั้งแต่การออกแบบ
การประกอบ การติดตั้ง การทดสอบ การฝึกอบรม การซ่อมบำรุง
รวมถึงการจัดทำคู่มือการใช้งานและบำรุงรักษา เพื่อให้ลูกค้าได้รับสินค้าและบริการที่ดี
มีประสิทธิภาพในการใช้งาน ผลิตภัณฑ์ของฝ่ายฯ ได้แก่
ระบบเก็บเงินทางด่วนทั้งแบบเงินสดและแบบอิเล็กทรอนิคส์
ระบบควบคุมความปลอดภัยด้านการจราจร และระบบความปลอดภัยทั้งภายในและภายนอกอาคาร
การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค
โดยเฉพาะทางด่วนในกรุงเทพฯ และปริมณฑล รวมทั้งทางด่วนระหว่างเมือง
ช่วยสร้างโอกาสธุรกิจให้กับฝ่ายฯ
โดยการเข้าร่วมประมูลงานระบบดังกล่าวจากหน่วยงานที่รับผิดชอบ ได้แก่
การทางพิเศษแห่งประเทศไทย บริษัท ทางด่วนและรถไฟฟ้ากรุงเทพ จำกัด (มหาชน)
บริษัททางยกระดับดอนเมืองจำกัด และกรมทางหลวง ฝ่ายฯ
เป็นคู่ค้ากับบริษัทที่มีชื่อเสียงและมีเทคโนโลยีที่มีคุณภาพในราคาที่เหมาะสม

ความเสี่ยงในการดำเนินธุรกิจของฝ่ายฯ อยู่ในระดับต่ำเนื่องจากฝ่ายฯ
มีประสบการณ์และความชำนาญในระบบเก็บค่าผ่านทาง
และระบบควบคุมความปลอดภัยด้านการจราจรมาอย่างยาวนาน
ผลงานที่ผ่านมาได้รับการยอมรับจากลูกค้า
รวมทั้งมีความสัมพันธ์ที่ดีและได้รับความเชื่อถือจากลูกค้าว่าสามารถส่งมอบระบบที่มีประสิทธิภาพตามกำหนดเวลาเสมอ

-   งานที่อยู่ระหว่างดำเนินการและโครงการในอนาคต

ฝ่ายฯ มีโครงการที่อยู่ระหว่างดำเนินการ ได้แก่ จ้างติดตั้งกล้องโทรทัศน์วงจรปิด
จ้างติดตั้งระบบเก็บค่าผ่านทางแบบเงินสด ระบบประเมินสภาพการจราจรด่านเก็บค่าผ่านทาง
ปรับปรุงแก้ไขระบบเก็บค่าผ่านทางเพื่อใช้งานร่วมกับกรมทางหลวง และกล้อง CCTV
ภายในสถานีขนส่งสินค้า กรมการขนส่งทางบก โดยมีกำหนดแล้วเสร็จในปี 2560

สำหรับโครงการในอนาคต ฝ่ายฯ
ได้ศึกษาและติดตามความคืบหน้าของแผนงานและนโยบายในการพัฒนาระบบขนส่งของรัฐบาล
เพื่อวางแผนการดำเนินธุรกิจให้สอดคล้องกับแผนและนโยบายของรัฐบาล
ซึ่งอาจจะรวมถึงการลงทุนในโครงการต่างๆ ที่รัฐบาลมีนโยบายให้เอกชนเข้าร่วมลงทุน

บริษัท ดาต้า มายนิ่ง จำกัด

-   ลักษณะการจัดหาผลิตภัณฑ์หรือบริการ

การดำเนินธุรกิจของบริษัทฯ แบ่งได้ดังนี้

-   ธุรกิจด้านอินฟอร์เมชั่น เทคโนโลยี จำหน่าย ติดตั้ง
    และให้บริการบำรุงรักษาระบบคอมพิวเตอร์
    ให้คำปรึกษาและดำเนินการวางระบบตั้งแต่โครงสร้างพื้นฐาน ระบบฐานข้อมูล ระบบเครือข่าย
    ไปจนถึงให้บริการออกแบบระบบงานที่มีความซับซ้อน
    และระบบที่ต้องการความเชี่ยวชาญเฉพาะทาง เป็น System Integrator
    ตามความต้องการของลูกค้า

-   สร้าง พัฒนา บริหาร และให้บริการ
    รวมทั้งให้คำปรึกษาที่เกี่ยวข้องกับแผนที่และระบบข้อมูลภูมิสารสนเทศ
    และบูรณาการการจัดทำโครงการที่เกี่ยวข้องกับระบบข้อมูลภูมิสารสนเทศ นอกจากนี้ บริษัทฯ
    ยังเป็นตัวแทนจำหน่ายระบบ Crisis Information Management System (CIMS)
    เป็นระบบที่ใช้ช่วยในการตัดสินใจ ติดตาม และรายงานเหตุการณ์ภาวะวิกฤติแบบ Real
    Time/Near Real Time ได้ ในการประสานงานและติดต่อสื่อสาร
    ที่จะให้หน่วยงานต่างๆสามารถเห็นภาพและเข้าใจในสถานะการณ์ของเหตุการณ์ไปในทิศทางเดียวกัน

-   การตลาดและภาวะการแข่งขัน

จากนโยบายภาครัฐที่เกี่ยวข้องกับการจัดทำแผนที่ ในเรื่องที่ดิน การเกษตร การคมนาคม
ภัยธรรมชาติ และการบริหารจัดการทรัพย์สิน จึงมีโครงการจากภาครัฐต่อเนื่อง ซึ่งบริษัทฯ
มีความได้เปรียบเมื่อเทียบกับคู่แข่ง เนื่องจากบริษัทฯ มีทีมงานที่มีประสบการณ์สูงด้านระบบแผนที่และ
GIS มากกว่า 10 ปี ทำให้สามารถดำเนินโครงการขนาดใหญ่ได้
และยังมีความสัมพันธ์ที่ดีกับฐานลูกค้าเดิมและคู่ค้า

กลุ่มลูกค้าหลักของบริษัทฯ ได้แก่

-   หน่วยงานที่มีการป้องกันและปราบปรามอาชญากรรม
    หน่วยงานที่เกี่ยวข้องกับการดูแลการฉ้อโกงในธุรกิจเกี่ยวกับการเงินทั้งภาครัฐและเอกชน
    ที่ต้องนำข้อมูลมาใช้ในการวิเคราะห์เพื่อสนับสนุนการป้องกันและปราบปรามการฟอกเงินและการสนับสนุนทางการเงินแก่การก่อการร้าย

-   หน่วยงานภาครัฐและเอกชน ที่มีนโยบายในการพัฒนาและบูรณาการระบบและข้อมูลGIS
    และมีความต้องการระบบ Application ที่ทำงานบนเทคโนโลยีGIS
    ตามบทบาทและหน้าที่ของแต่ละองค์กร

-   โครงการในอนาคต

  บริษัทฯ มุ่งนำเสนอสินค้าและบริการที่ตอบรับความต้องการของลูกค้าตามบทบาทและหน้าที่ของแต่

ละองค์กร รวมถึงจัดหาสินค้าและบริการที่เพิ่มมูลค่าระบบงาน GIS ที่ลูกค้ามีอยู่
ซึ่งทำให้สามารถสร้างรายได้ได้อย่างต่อเนื่องสม่ำเสมอ ในอนาคาต บริษัทฯ
มีแผนขยายธุรกิจที่เกี่ยวข้องกับการผลิต การบริหารจัดการ และการบูรณาการระบบ GIS
ไปยังประเทศในกลุ่มประชาคมเศรษฐกิจอาเซียนต่อไป

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด

-   ลักษณะธุรกิจและการจัดหาผลิตภัณฑ์หรือบริการ

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด ดำเนินธุรกิจใน 2 ส่วนหลัก ได้แก่

1.  ด้านการลงทุนและพัฒนาอสังหาริมทรัพย์ โดยศึกษาความเป็นไปได้ของการลงทุนในที่ดิน
    สิ่งปลูกสร้าง และโครงการพัฒนาอสังหาริมทรัพย์
    รวมถึงการบริหารจัดการอสังหาริมทรัพย์อย่างครบวงจร เช่น บริการให้เช่าพื้นที่
    อาคารสำนักงาน งานบริการระบบสาธารณูปโภคต่าง ๆ

2.  ด้านการบริหารโครงการ นอกเหนือจากการลงทุนในโครงการพัฒนาอสังหาริมทรัพย์แล้ว
    บริษัทฯ ได้เข้าร่วมประมูล เพื่อบริหารโครงการต่างๆ ทั้งในส่วนของภาครัฐและเอกชน ได้แก่
    งานรับเหมาก่อสร้างอาคาร งานก่อสร้างระบบประปาบาดาล
    งานติดตั้งระบบปรับปรุงคุณภาพน้ำให้ได้มาตรฐานน้ำดื่ม เป็นต้น

-   การตลาดและภาวะการแข่งขัน

ภาวะตลาดและการแข่งขันในธุรกิจอสังหาริมทรัพย์ในปีที่ผ่านมา
ยังมีความผันผวนเนื่องจากสภาวะเศรษฐกิจในภาพรวมที่เริ่มฟื้นตัวและกำลังการใช้จ่ายของภาคครัวเรือนที่ได้รับผลกระทบ
ทั้งยังเป็นเวทีการแข่งขันของผู้ประกอบการรายใหญ่เพียงไม่กี่ราย
อย่างไรก็ตามธุรกิจอสังหาริมทรัพย์มีแนวโน้มที่กลับมาเติบโตในทิศทางที่ดีขึ้น
เนื่องจากปัจจัยสนับสนุนจากนโยบายภาครัฐ และการลงทุนในโครงสร้างพื้นฐานขนาดใหญ่
ซึ่งจะเป็นโอกาสและปัจจัยบวกต่อธุรกิจของบริษัทฯ
ที่มุ่งเน้นการเติบโตจากการลงทุนพัฒนาอสังหาริมทรัพย์ในหลากหลายรูปแบบ อย่างครบวงจร
รวมทั้งมีศักยภาพความพร้อมที่จะแสวงหาความร่วมมือจากพันธมิตรต่างชาติเพื่อพัฒนาโครงการร่วมกัน

-   ผลการดำเนินงานในปีที่ผ่านมาและโครงการในอนาคต

ในปี 2559 บริษัทฯ ยังคงสร้างผลตอบแทนอย่างต่อเนื่อง
จากการร่วมลงทุนในโครงการพัฒนาอสังหาริมทรัพย์ในพื้นที่หลายทำเลที่มีศักยภาพในเขตกรุงเทพมหานคร
ตลอดจนทำหน้าที่เป็นที่ปรึกษาการลงทุน
และบริหารจัดการอสังหาริมทรัพย์ให้กับเจ้าของที่ดิน/ผู้ร่วมลงทุน
โดยมุ่งเน้นการขยายฐานลูกค้าและพัฒนาบริการให้เป็นมาตรฐานสากลมากขึ้น

นอกจากนั้น ในปีที่ผ่านมา บริษัทฯ ยังสามารถประมูลงานในโครงการของภาครัฐได้เพิ่มมากขึ้น
สามารถบริหารจัดการ ส่งมอบงานได้ตามแผนและเป้าหมายที่กำหนด และคาดว่าในปี 2560 บริษัทฯ
จะเข้าร่วมประมูลในโครงการของภาครัฐอย่างต่อเนื่อง
ซึ่งเป็นผลจากนโยบายเร่งผลักดันโครงการพัฒนาโครงสร้างพื้นฐานของประเทศ
และการพัฒนาพื้นที่เศรษฐกิจเฉพาะของรัฐบาล
อันจะเอื้อให้เกิดการขยายตัวของธุรกิจอสังหาริมทรัพย์ในภาพรวม

บริษัทฯ ดำเนินธุรกิจด้วยความสำนึกรับผิดชอบต่อสังคม โดยคำนึงถึงการรักษาสภาพแวดล้อม สังคม
ชุมชน ตลอดจนได้ปฏิบัติตามข้อกำหนดของผังเมือง ระเบียบปฏิบัติที่ทางภาคราชการกำหนดขึ้น
รวมถึงการให้ความสำคัญกับความปลอดภัย สุขอนามัย เป็นมิตรต่อสิ่งแวดล้อมและชุมชนโดยรอบ

บริษัท แอล ฟู้ดโซลูชันส์ จำกัด

●       ลักษณะและการจัดหาผลิตภัณฑ์หรือบริการ

บริษัทฯ ดำเนินกิจการร้านอาหารและการบริการจัดเลี้ยงให้กับหน่วยงานองค์กรและลูกค้าทั่วไป
ทั้งนี้เพื่อต่อยอดธุรกิจ และเป็นการผนวกความร่วมมือกับบริษัท ล็อกซเล่ย์ เทรดดิ้ง จำกัด
เพื่อเพิ่มศักยภาพในการแข่งขันในอนาคต ปัจจุบัน บริษัทฯ ดำเนินกิจการร้านอาหารญี่ปุ่น
โดยมีรูปแบบร้านและตราสินค้าที่พัฒนาขึ้นเอง ภายใต้ชื่อ วาคิว โดทงโบริ เท็ตสึเมน และ อัย
แคทเทอริ่ง

[]

วาคิว ยากินิคุ วาคิว ชาบูชาบู โดทงโบริ เท็ตสึเมน อัย แคทเทอริ่ง

แต่ละแบรนด์ที่กล่าวมานั้น มีความเชี่ยวชาญในประเภทอาหารที่แตกต่างกัน ได้แก่ ประเภทยากินิคุ
ชาบูชาบู สเต็ค เทปปันยากิ โอโคโนมิยากิ และราเมง
ซึ่งสร้างความหลากหลายให้กับสินค้าและบริการของฝ่ายฯ
และเพื่อให้การบริการอย่างทั่วถึงแก่กลุ่มเป้าหมายที่เป็นครอบครัว คนทำงาน และวัยรุ่นนั้น
ทำเลที่ตั้งของร้านอาหารจึงอยู่ในห้างสรรพสินค้าชั้นนำ อันได้แก่ สยามพารากอน
โดยมีฐานลูกค้าต่อเดือนมากกว่า 45,000 ราย และมีผู้ติดตามใน Facebook Fan Page ร่วม
300,000 คน

●          การตลาดและภาวะการแข่งขัน

อาหารญี่ปุ่นได้รับความนิยมเป็นอย่างมากและมีอัตราการเติบโตที่ดีอย่างต่อเนื่องมาตลอด
ซึ่งจะเห็นได้จากจำนวนร้านอาหารญี่ปุ่นที่เพิ่มขึ้น
และการเข้ามาสู่ตลาดธุรกิจอาหารญี่ปุ่นของบริษัทชั้นนำต่างๆ
รวมไปถึงการขยายตัวของร้านอาหารจากประเทศญี่ปุ่น
ที่เข้ามาเปิดดำเนินธุรกิจในประเทศไทยในรูปแบบการร่วมทุนกับนักลงทุนชาวไทย
ทั้งนี้เพราะประเทศไทยเป็นศูนย์กลางในการขยายตัวของร้านอาหารญี่ปุ่นไปสู่ภูมิภาคอื่นๆ ในละแวกนี้
ซึ่งจากภาวการณ์แข่งขันและความหลากหลายของร้านอาหารญี่ปุ่นทำให้ธุรกิจโดยรวมมีแนวโน้มที่จะขยายตัวสูงขึ้นและผู้บริโภคเข้าถึงได้ง่ายมากยิ่งขึ้น
การขยายตัวของร้านอาหารญี่ปุ่นจะกระจายไปสู่ต่างจังหวัดโดยเฉพาะในพื้นที่หัวเมืองใหญ่ๆ
ที่มีการพัฒนาโครงสร้างพื้นฐานและด้านเศรษฐกิจอีกด้วย

●          โครงการในอนาคต

แผนการในอนาคต คือ การมุ่งเน้นการสร้างตราร้านอาหาร WaQ ในรูปแบบยากินิคุ
ให้เป็นที่รับรู้และให้ได้รับการตอบรับอย่างดีจากผู้บริโภค ซึ่งในปี 2559 ร้านอาหาร WaQ
Yakiniku ได้รับการตอบรับเป็นอย่างดีจากผู้บริโภคด้วยยอดขายที่เพิ่มขึ้น 30% เมื่อเทียบจากปี
2558 ดังนั้น บริษัทฯ จึงวางแผนขยายฐานลูกค้าโดยจะเปิดให้บริการเพิ่มอีก 2 สาขาภายในปี
2560

จากไลฟ์สไตล์ ที่เปลี่ยนไปของผู้บริโภคที่ต้องเร่งรีบและบริหารเวลาให้เหมาะสมกับกิจกรรมต่างๆ
ที่มากมายในแต่ละวัน บริษัทฯ จึงได้วางแผนรองรับผู้บริโภคกลุ่มนี้ด้วยร้านอาหาร Go Go Curry
ร้านแกงกะหรี่รสชาติเข้มข้นจากประเทศญี่ปุ่น ที่มีต้นกำเนิดจากเมืองคานาซาว่าเปิดบริการมากกว่า
40 สาขาในโตเกียว และ 200 สาขาทั่วประเทศญี่ปุ่น
ด้วยความเข้มข้นของรสชาติน้ำซอสแกงกะหรี่ที่เป็นเอกลักษณ์ถูกปากคนไทย ปรุงสดใหม่
ให้บริการด้วยความรวดเร็วในราคาที่เหมาะสม สามารถตอบโจทย์กลุ่มผู้บริโภคเป้าหมาย คือ
กลุ่มนักศึกษา คนทำงาน รวมถึงกลุ่มครอบครัวรุ่นใหม่

[]

นอกจากนี้ บริษัทฯ มีแผนงานที่จะพัฒนาการสร้างศักยภาพในการจัดหาวัตถุดิบร่วมกับบริษัท ล็อกซเล่ย์
เทรดดิ้ง จำกัด เพื่อให้ได้วัตถุดิบที่มีคุณภาพและต้นทุนในการจัดการที่ต่ำลงอย่างต่อเนื่อง
จึงได้ดำเนินการจัดเตรียมและแปรรูปวัตถุดิบสำคัญเอง เช่น น้ำจิ้มสึเกะทาเระ
ซึ่งมีรสชาติอร่อยถูกปากผู้บริโภค รวมถึงการแปรรูปวัตถุดิบอื่นๆ เช่น เนื้อวัว และปลาแซลมอน ฯลฯ
ด้วยเชฟผู้เชี่ยวชาญ
ก่อนกระจายไปยังสาขาเพื่อควบคุมคุณภาพของวัตถุดิบและสินค้าอันเป็นหัวใจหลักของร้านอาหารควบคู่ไปกับการบริการที่ดี
และเป็นการเพิ่มศักยภาพในการแข่งขันธุรกิจร้านอาหารเพื่อรองรับการขยายตัวในอนาคตด้วย

กลุ่มธุรกิจงานโครงการ

ภาพรวม

กลุ่มฯ ดำเนินธุรกิจด้านงานสาธารณูปโภค ประกอบด้วย ระบบสื่อสารโทรทัศน์และวิทยุ
ระบบพลังงาน ระบบไฟฟ้า ระบบควบคุมอัตโนมัติ ระบบการจัดการน้ำและของเสีย
ธุรกิจพลังงานทางเลือก รวมถึงการจำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
โดยเข้าประมูลเพื่อเป็นผู้ให้บริการในโครงการต่างๆ ทั้งของภาครัฐ รัฐวิสาหกิจ และเอกชน
ทั้งในประเทศและต่างประเทศ โดยครอบคลุมตั้งแต่การสำรวจ ออกแบบ ติดตั้ง
พัฒนาระบบตามความต้องการของลูกค้า รวมทั้งทำการบำรุงรักษา
และให้คำปรึกษางานโครงการต่างๆ

ในปี 2559 กลุ่มฯ สามารถทำรายได้เพิ่มขึ้นจากปี 2558
จากการเป็นผู้รับดำเนินการงานโครงการต่างๆ
ซึ่งเป็นผลจากนโยบายการลงทุนในโครงสร้างพื้นฐานของภาครัฐ
และการเปลี่ยนแปลงทางเทคโนโลยี และหน่วยงานในกลุ่มฯ
มีความเชี่ยวชาญและอยู่ในธุรกิจมาเป็นเวลานาน
จึงสามารถแข่งขันและตอบสนองความต้องการลูกค้าได้เป็นอย่าง นอกจากนี้ กลุ่มฯ
ยังพยายามดำเนินธุรกิจที่รับผิดชอบต่อสังคม และสิ่งแวดล้อม
โดยมุ่งมั่นพัฒนาธุรกิจที่เป็นมิตรกับสิ่งแวดล้อม ดังเช่น ธุรกิจพลังงานทดแทนให้เติบโตขึ้นด้วย

ฝ่ายกิจการโทรทัศน์และวิทยุ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจเป็นตัวแทนจำหน่ายอุปกรณ์เครื่องส่งโทรทัศน์ เครื่องวิทยุ
อุปกรณ์สำหรับห้องผลิตรายการโทรทัศน์และวิทยุ โดยเป็นผู้วางระบบ ออกแบบ ติดตั้ง
รวมถึงงานก่อสร้างสถานีโทรทัศน์และวิทยุให้แก่หน่วยงานราชการ รัฐวิสาหกิจ และหน่วยงานเอกชน
อีกทั้งยังให้ความร่วมมือกับหน่วยงานต่างๆ ในการเผยแพร่ความรู้ด้านเทคโนโลยี
ทดลองและทดสอบออกอากาศในระบบดิจิตอล

ผลิตภัณฑ์ด้านโทรทัศน์และวิทยุส่วนใหญ่เป็นสินค้าเทคโนโลยี จึงจำเป็นต้องนำเข้าจากต่างประเทศ
เช่น ประเทศสหรัฐอเมริกา ประเทศญี่ปุ่น และยุโรป รวมกับการจัดซื้อจากบริษัทคู่ค้าภายในประเทศ
ที่เป็นตัวแทนสินค้าที่มีชื่อเสียงและเป็นที่นิยมอย่างกว้างขวางและแพร่หลาย

-   การตลาดและภาวะการแข่งขัน

จากพระราชบัญญัติการประกอบกิจการกระจายเสียงและกิจการโทรทัศน์ปี 2555
ทำให้เกิดการเปลี่ยนแปลงทางเทคโนโลยีในการออกอากาศที่ทันสมัย
ทั้งทางด้านโทรทัศน์และวิทยุจากระบบอนาล็อกเป็นระบบดิจิตอล
ซึ่งเพิ่มความสารถในการออกอากาศและจำนวนช่องที่เพิ่มขึ้น
ทำให้เกิดแรงกระตุ้นสำหรับลูกค้าในการขยายธุรกิจและปรับเปลี่ยนเทคโนโลยีให้ครอบคลุมพื้นที่ทั่วประเทศ
ดังนั้นความต้องการและการแข่งขันในตลาดจึงอยู่ในระดับที่สูงมากอย่างต่อเนื่อง

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการขนาดใหญ่ที่อยู่ระหว่างการดำเนินการเพื่อส่งมอบในปี 2560 ดังนี้
โครงการจัดซื้ออุปกรณ์โครงข่ายโทรทัศน์ระบบ ดิจิตอล ภาคพื้นดินของสถานีโทรทัศน์กองทัพบกช่อง 5
จำนวน 50 สถานีและ บมจ.อสมท จำนวน 33 สถานี
และโครงการเปลี่ยนผ่านระบบการส่งโทรทัศน์ระบบอนาล็อกไปสู่ระบบดิจิตอลของกรมประชาสัมพันธ์
จำนวน 99 สถานี

ปัจจุบันทางฝ่ายมีส่วนแบ่งทางการตลาดอยู่ที่ 70% และมีเป้าหมายที่จะเพิ่มสัดส่วนทางการตลาดเป็น
80% ภายในปี 2562 จากการขยายตัวของโครงการโทรทัศน์และวิทยุระบบในดิจิตอลเป็นหลัก

ฝ่ายระบบควบคุม

-   ลักษณะและการจัดหาผลิตภัณฑ์หรือบริการ

ฝ่ายฯ
มีความเชี่ยวชาญในการให้บริการวิศวกรรมแบบครบวงจรเกี่ยวกับเทคโนโลยีระบบควบคุมอัตโนมัติ
(Automation Control System)  ระบบควบคุมและสั่งการระยะไกล (Supervisory
Control and Data Acquisition (SCADA) System) และระบบโทรมาตร (Telemetry)
โดยมีหลักการให้บริการได้แก่ การจัดหาหรือพัฒนา Solutions ที่เหมาะสมกับลูกค้า
มีทีมงานมืออาชีพและทักษะในการดูแลลูกค้า และความมุ่งมั่นตามสัญญาที่ให้ไว้
ลูกค้าส่วนใหญ่จะเป็นโครงการสาธารณูปโภคของรัฐและภาคอุตสาหกรรมขนาดใหญ่

ฝ่ายฯ มีพันธมิตรทางธุรกิจซึ่งเป็นเจ้าของเทคโนโลยีระบบควบคุมที่มีผลิตภัณฑ์หลากหลาย
มีเทคโนโลยี ที่ก้าวหน้า ผลงานและประสบการณ์ดี ดังนั้นฝ่ายฯ
จึงสามารถจัดซื้อจัดหาผลิตภัณฑ์หรือบริการได้ตรงตามความต้องการของลูกค้า ทั้งนี้ ฝ่ายฯ
ให้บริการด้วยสำนึกในความรับผิดชอบต่อสิ่งแวดล้อมและสังคม
โดยเฉพาะอย่างยิ่งการเป็นผู้ให้บริการในระบบโทรมาตรเพื่อติดตาม เฝ้าระวังและเตือนภัยสภาพน้ำ
สภาพอากาศและสิ่งแวดล้อม

-   การตลาดและภาวะการแข่งขัน

ตลาดระบบควบคุมจะมีการแข่งขันสูงเนื่องจากโครงการส่วนใหญ่เป็นโครงการโครงสร้างพื้นฐานดำเนินการโดยราชการและรัฐวิสาหกิจ
จึงต้องมีการเปิดประมูล แต่ฝ่ายฯ
มีความเชี่ยวชาญและผลงานในระบบควบคุมของโครงการพื้นฐานขนาดใหญ่ที่ต้องใช้เทคโนโลยีที่ก้าวหน้าและซับซ้อน
โดยผนึกกำลังกับบริษัทต่างประเทศที่เป็นเจ้าของเทคโนโลยีเหล่านั้น จึงทำให้ฝ่ายฯ
มีศักยภาพในการแข่งขันค่อนข้างสูง

-   งานที่ยังไม่ได้ส่งมอบและโครงการในอนาคต

โครงการหลักที่มีกำหนดส่งมอบในปี 2559 คือ โครงการขยายขีดความสามารถของระบบ SCADA
ที่ใช้ควบคุม ท่อก๊าซ ไทย-มาเลเซีย ของบริษัท Trans Thai-Malaysia Co. Ltd. ที่ อ.จะนะ
จ. สงขลา โดยได้ส่งมอบงานครั้งสุดท้ายในเดือนเมษายน 2559 เรียบร้อยแล้ว
งานเปลี่ยนระบบควบคุมเครื่องกำเนิดไฟฟ้าของโรงไฟฟ้าเขื่อนปากมูลเครื่องที่ 1-4
ของการไฟฟ้าฝ่ายผลิตแห่งประเทศไทย ที่กำหนดส่งมอบอุปกรณ์ในเดือนพฤศจิกายน 2559
และกำหนดติดตั้งและทดสอบในเดือน มีนาคม 2560
งานปรับปรุงและบำรุงรักษาระบบโทรมาตรในหลายลุ่มน้ำที่กำหนดทยอยส่งมอบตั้งแต่เดือนตุลาคม
2559 ถึงกันยายน 2560

โครงการในอนาคตฝ่ายฯ ยังคงขยายงานระบบโทรมาตรของกรมชลประทาน
โดยมีโครงการปรับปรุงศูนย์
สั่งการกลางของระบบเฝ้าระวังและพยากรณ์สถานการณ์น้ำและงานปรับปรุงระบบโทรมาตร
โครงการปรับปรุงระบบควบคุมและแสดงผลของโรงไฟฟ้าน้ำพองของการไฟฟ้าฝ่ายผลิตแห่งประเทศไทย
งานบำรุงรักษาระบบ SCADA and Communication ของบริษัท Trans Thai-Malaysia Co.,
Ltd. เป็นหลัก นอกจากนี้ ฝ่ายฯ ยังมุ่งขยายงานในระบบ SCADA ไปยังฐานลูกค้าอื่นๆ เช่น
การท่าเรือแห่งประเทศไทย การประปานครหลวง กรมฝนหลวงและลูกค้าเอกชน

ฝ่ายระบบพลังงาน

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจที่เกี่ยวข้องกับระบบพลังงานให้แก่ภาครัฐและภาคเอกชน
โดยให้บริการในลักษณะงานก่อสร้างครบวงจร (Engineering Procurement and
Construction, EPC) ซึ่งครอบคลุมตั้งแต่การดำเนินการด้านการบริหารโครงการ การออกแบบ
การจัดหาและติดตั้งอุปกรณ์ การก่อสร้างโยธา และการทดสอบ
เพื่อให้เป็นไปตามความต้องการของลูกค้า เช่น งานก่อสร้างและปรับปรุงสถานีไฟฟ้า
งานก่อสร้างสายส่งไฟฟ้าแรงสูงและระบบจำหน่ายทั้งแบบสายอากาศ เคเบิลใต้ดินและเคเบิลใต้น้ำ
งานจัดหาและติดตั้งระบบควบคุมการทำงานของสถานีไฟฟ้า
งานจัดหาและตั้งตั้งอุปกรณ์ระบบควบคุมระยะไกล (Supervisory Control and Data
Acquisition, SCADA) งานจัดหาและติดตั้งอุปกรณ์ระบบโครงข่ายไฟฟ้าอัจฉริยะ (Smart
Grid) งานจัดกาและติดตั้งระบบผลิตไฟฟ้าจากพลังงานทดแทน (Renewable Energy, RE)
งานระบบไฟฟ้าสำหรับโรงงาน อาคารสูง ระบบสาธารณูปโภค
รวมถึงการให้บริการด้านงานระบบไฟฟ้าทั่วไป ได้แก่ งานบำรุงรักษา งานบริการทดสอบระบบ
และงานให้คำปรึกษาด้านระบบไฟฟ้า เป็นต้น

ฝ่ายฯ
ตระหนักดีว่างานก่อสร้างสถานีไฟฟ้านั้นมีโอกาสส่งผลกระทบต่อสิ่งแวดล้อมและมวลชนที่อยู่โดยรอบบริเวณก่อสร้าง
ดังนั้น จึงกำหนดนโยบายหลักในการวางมาตรการป้องกันผลกระทบดังกล่าวอย่างเคร่งครัด
ทั้งนี้เพื่อไม่ให้เกิดปัญหาต่อสิ่งแวดล้อมและผู้มีส่วนได้เสีย ส่งผลให้ที่ตลอดระยะเวลาผ่านมา
งานโครงการของฝ่ายฯ ยังไม่เคยมีปัญหาจากเหตุดังกล่าว

-   การตลาดและภาวะการแข่งขัน

จากการที่ภาครัฐได้จัดสรรงบประมาณในการลงทุนด้านระบบไฟฟ้าและพลังงานอย่างต่อเนื่อง
และยังส่งเสริมให้ภาคเอกชนร่วมลงทุนด้านการผลิตพลังงานไฟฟ้าในทุกรูปแบบ
เพราะถือเป็นปัจจัยสำคัญในการพัฒนาประเทศและความเป็นอยู่ของประชาชน
รวมถึงประเทศเพื่อนบ้านเช่น สาธารณรัฐประชาธิปไตยประชาชนลาว
และสาธารณรัฐแห่งสหภาพเมียนมาร์ ก็ได้เริ่มพัฒนาการผลิตพลังงานอย่างต่อเนื่อง
จึงเป็นโอกาสทางธุรกิจที่ดีของฝ่ายฯ และจากการที่ฝ่ายฯ ดำเนินธุรกิจด้านนี้มาเป็นเวลานาน
โดยยึดมั่นนโยบายด้านการให้บริการอย่างมีคุณภาพ รวมทั้งบุคลากรในฝ่ายที่เป็นผู้ที่มีความรู้
ความชำนาญเป็นอย่างดี จึงทำให้มีชื่อเสียงเป็นที่ยอมรับ
และได้รับความไว้วางใจจากลูกค้าอย่างต่อเนื่อง เป็นผลให้ฝ่ายฯ มีสถานภาพและศักยภาพที่ดี
ลูกค้าหลักของฝ่ายประกอบด้วย การไฟฟ้าส่วนภูมิภาค การไฟฟ้านครหลวง
และการไฟฟ้าฝ่ายผลิตแห่งประเทศไทย

ฝ่ายฯ ให้บริการลูกค้าโดยการเข้าร่วมประกวดราคา ทั้งในลักษณะที่เป็นผู้รับเหมาโดยตรง
ผู้รับเหมาช่วง และเสนอขายโดยตรงให้กับลูกค้า โดยฝ่ายฯ
มีนโยบายให้ความสำคัญต่อการการออกแบบ การจัดหาผลิตภัณฑ์
และการควบคุมการดำเนินงานที่มีประสิทธิภาพ เพื่อให้ตรงต่อความต้องการของลูกค้ามากที่สุด

ในปีที่ผ่านมา ฝ่ายฯ กำลังอยู่ระหว่างดำเนินการก่อสร้างสถานีไฟฟ้าท่าตะโก ระบบ 500 เควี
ของการไฟฟ้าฝ่ายผลิตแห่งประเทศไทย
ซึ่งเมื่อก่อสร้างแล้วเสร็จจะถือเป็นโอกาสที่สำคัญในการเพิ่มศักยภาพในการรับงานของฝ่ายฯ
เนื่องจากระบบ 500 เควี
เป็นระดับแรงดันสูงสุดของระบบส่งที่ใช้กันอยู่ทั้งภายในประเทศไทยและประเทศในคาบสมุทรอินโดจีน
ซึ่งเมื่อดำเนินการก่อสร้างแล้วเสร็จจะทำให้ฝ่ายฯ
สามารถเข้ารับงานได้ครอบคลุมทั่วทั้งภูมิภาคตามที่กล่าวมา

พร้อมทั้ง ฝ่ายฯ ยังมีความพร้อมที่จะรับงานที่เกี่ยวข้องกับระบบโครงข่ายไฟฟ้าอัจฉริยะ (Smart
Grid) ซึ่งเป็นโครงการที่ได้รับความสนใจจากหน่วยงานการไฟฟ้าทั้ง 3 แห่ง
ที่จะเร่งรัดการลงทุนเพื่อเพิ่มประสิทธิภาพในการบริหารจัดการระบบไฟฟ้าแบบบูรณาการ
โดยเริ่มตั้งแต่ระบบการผลิตไฟฟ้า การบริหารจัดการระบบสายส่งและสถานีไฟฟ้า
และการบริการอื่นๆ เช่น มิเตอร์ไฟฟ้าอัจฉริยะ (Advance Metering Infrastructure,
AMI) รถยนต์ไฟฟ้า (Electrical Vehicle) เป็นต้น

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่อยู่ระหว่างดำเนินการเพื่อส่งมอบ ได้แก่

-   งานก่อสร้างสถานีไฟฟ้าของการไฟฟ้าส่วนภูมิภาค : ระบบ 115-22 เควี ประเภท Gas
    Insulated Switchgear จำนวน 1 แห่ง / 115-33 เควี ประเภท Conventional
    จำนวน 1 แห่ง

-   งานก่อสร้างสถานีไฟฟ้าของการไฟฟ้านครหลวง : ระบบ 115-24 เควี ประเภท Gas
    Insulated Switchgear จำนวน 3 แห่ง

- งานก่อสร้างสถานีไฟฟ้า (Transmission Substation)
ของการไฟฟ้าฝ่ายผลิตแห่งประเทศไทย : ระบบ 500 เควี ประเภท Conventional จำนวน 1
แห่ง

ในช่วงปีที่ผ่านมา ฝ่ายฯ
ยังคงได้รับงานโครงการก่อสร้างสถานีไฟฟ้าจากหน่วยงานการไฟฟ้าของรัฐบาลอย่างต่อเนื่อง
พร้อมทั้งยังหาโอกาสในการเข้าประมูลงานก่อสร้างสถานนีไฟฟ้าด้วยเทคโนโลยีใหม่ๆ เช่น
Modular Substation, Containerized Substation เป็นต้น อย่างไรก็ดี ฝ่ายฯ
ยังคงมีเป้าหมายในการสร้างชื่อเสียงให้เป็นที่ยอมรับในด้านการเป็นผู้ให้บริการด้านระบบพลังงานอย่างครอบคลุมมากขึ้น
จึงเริ่มให้ความสนใจในการขยายธุรกิจด้านการบริหารจัดการระบบพลังงานโดยระบบโครงข่ายไฟฟ้าอัจฉริยะ
(Smart Gird)
ซึ่งเป็นการวางโครงข่ายของระบบความคุมและบริหารจัดการด้านพลังงานของประเทศ
ทั้งด้านการเป็นผู้รับเหมาและการเป็นตัวแทนจำหน่ายอุปกรณ์ประกอบของตัวระบบโครงข่ายอัจฉริยะดังกล่าว

นอกจากนี้ ฝ่ายฯ ยังให้ความสนใจในการขยายตลาดไปยังประเทศเพื่อนบ้าน
ซึ่งเริ่มให้ความสนใจในการลงทุนด้านการผลิตพลังงานและการพัฒนาระบบไฟฟ้า
เพื่อให้สอดคล้องกับนโยบายของภาครัฐเรื่องประชาคมเศรษฐกิจอาเซียน

ฝ่ายธุรกิจสิ่งแวดล้อม

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านสิ่งแวดล้อม การรักษาสมดุลของสิ่งแวดล้อม
การปรับสภาพสิ่งที่เสียให้คืนสภาพดีสามารถนำกลับมาใช้ประโยชน์ได้อีก
โดยเฉพาะอย่างยิ่งเกี่ยวกับธุรกิจน้ำประปา น้ำใช้สำหรับอุตสาหกรรม
การบำบัดน้ำและการนำกลับมาใช้ใหม่ การลดน้ำสูญเสียในระบบท่อประธาน
ธุรกิจการจัดการของเสียและ การแปรเป็นพลังงาน
โดยให้คำปรึกษาด้านเทคนิคการบริหารและให้บริการออกแบบก่อสร้าง จำหน่ายผลิตภัณฑ์ ติดตั้ง
การดำเนินการและบำรุงรักษาระบบ อันจะเป็นประโยชน์ต่อสังคม โดยฝ่ายเลือกสรรคู่ค้า ผู้ผลิต
และตัวแทนจำหน่ายที่มีประสบการณ์และมีความชำนาญงานสูง
โดยมีการวิเคราะห์และเปรียบเทียบศักยภาพของผู้ผลิตที่สามารถผลิตสินค้าได้เหมาะสมกับตลาด
และตรงตามความต้องการของลูกค้าอยู่ตลอดเวลา

-   การตลาดและภาวะการแข่งขัน

ในปัจจุบัน ภาวะการแข่งขันทางธุรกิจด้านสิ่งแวดล้อมจัดอยู่ในเกณฑ์ที่ค่อนข้างสูง ฝ่ายฯ
จึงให้ความสำคัญในเลือกสรรคู่ค้า ผู้ผลิต ลูกค้าหลักของฝ่ายฯ ประกอบด้วย การประปาส่วนภูมิภาค
การประปานครหลวง การไฟฟ้าฝ่ายผลิตแห่งประเทศไทย นอกจากนี้ ฝ่ายฯ
ยังเข้าร่วมโครงการขนาดกลางและขนาดเล็กในภาคเอกชนและองค์การบริหารส่วนท้องถิ่นเพื่อขยายฐานการตลาด
และเพิ่มศักยภาพการดำเนินการทางการตลาด
โดยบุคลากรที่มีความชำนาญและมีเทคโนโลยีที่ทันสมัยตลอดจนบริษัทร่วมทุนที่เชี่ยวชาญ

การจำหน่ายและช่องทางการจำหน่ายผลิตภัณฑ์และนำเสนอโครงการต่างๆ ส่วนใหญ่ ฝ่ายฯ
ใช้วิธีการขายตรงให้แก่ลูกค้าเป้าหมายทั้งหน่วยงานภาครัฐและเอกชน

-   โครงการในอนาคต

ฝ่ายฯ มุ่งเน้นโครงการที่สร้างรายได้ต่อเนื่อง ระยะยาว
โดยเฉพาะอย่างยิ่งในโครงการที่เกี่ยวเนื่องกับธุรกิจน้ำประปา การจัดการน้ำดิบ
การปรับปรุงคุณภาพน้ำ ธุรกิจการจัดการน้ำเสีย/การนำกลับมาใช้ใหม่ในนิคมอุตสาหกรรม
การแปรพลังงานจากของเสีย/ขยะ อาทิเช่น โครงการสัมปทานผลิตน้ำประปา
โครงการให้เช่าระบบผลิตน้ำประปาแบบเคลื่อนย้ายได้
โครงการรับจ้างเดินระบบผลิตน้ำประปา/น้ำเสีย
โครงการสำรวจท่อรั่วในระบบท่อประธานและท่อบริการ โครงการสัมปทานระบบผลิตน้ำประปาใน
สปป.ลาว และประเทศเพื่อนบ้าน

ฝ่ายโครงการพิเศษ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านการจำหน่ายเครื่องมือและระบบเพื่อการป้องกันและปกป้องความมั่นคง
โดยจัดจำหน่ายพร้อมติดตั้งสินค้าและให้บริการซ่อมบำรุงเครื่องมือและระบบอุปกรณ์ต่างๆ
รวมถึงการบริการหลังการขายอย่างดี โดยสินค้าที่ฝ่ายฯ
จัดจำหน่ายส่วนใหญ่เป็นสินค้าที่ต้องใช้ทักษะและความชำนาญทางเทคโนโลยีสูง
จึงต้องนำเข้ามาจากประเทศในทวีปยุโรป สหรัฐอเมริกา ออสเตรเลีย และญี่ปุ่น
ซึ่งล้วนเป็นบริษัทที่มั่นคง ผลิตภัณฑ์คุณภาพสูง นอกจากนั้น ยังมีสินค้าที่ผลิตในประเทศ
และพัฒนาขึ้นเองอีกด้วย เช่น ซอฟต์แวร์ประกอบต่างๆ
ซึ่งจะขยายศักยภาพของธุรกิจป้องกันและปกป้องความมั่นคงของไทย ที่สำคัญอีกประการหนึ่งคือ ฝ่ายฯ
ไม่มีผลิตภัณฑ์เหลือใช้ที่มีผลกระทบต่อสิ่งแวดล้อม

-   การตลาดและภาวะการแข่งขัน

กลุ่มลูกค้าเป้าหมายส่วนใหญ่จะเป็นหน่วยงานราชการ ทหาร ตำรวจ
และหน่วยงานที่เกี่ยวข้องกับการป้องกันและปกป้องความมั่นคงด้วยเทคโนโลยีต่างๆ
โดยทำการตลาดแบบการขายตรงต่อผู้ใช้ในลักษณะโครงการ ฝ่ายฯ
จะทำการศึกษาวิจัยและพัฒนาปรับปรุงสินค้าให้มีความทันสมัยตามความก้าวหน้าทางเทคโนโลยีอยู่เสมอ
เช่น การจัดซื้ออุปกรณ์หลักมาพัฒนาเป็นระบบ
หรือจัดหาอุปกรณ์ที่ตรงกับความต้องการของลูกค้ามากที่สุด
เพื่อตอบสนองความต้องการของลูกค้าและให้ลูกค้าเกิดความพึงพอใจสูงสุด

ช่วงหลังทางประเทศจีนและประเทศทางยุโรปตะวันออก เช่น รัสเซีย
ได้มีการเพิ่มการแข่งขันโดยนำเสนอสินค้าราคาถูก อย่างไรก็ตาม ฝ่ายฯ
มีผลิตภัณฑ์ที่มีความน่าเชื่อถือ มีคุณภาพและ มีการใช้งานในประเทศชั้นนำ
จึงเป็นจุดแข็งที่นำพาลูกค้าแสวงหาสิ่งที่มีคุณภาพมากกว่าสิ่งที่ราคาถูก
ส่วนแนวโน้มภาวะอุตสาหกรรมขึ้นอยู่กับงบประมาณของราชการเป็นหลัก
ขณะที่ภาวะเศรษฐกิจโดยรวม ส่งผลต่อการดำเนินงานของฝ่ายฯ ค่อนข้างน้อย
เนื่องจากสินค้าที่จัดจำหน่ายและให้บริการ เป็นโครงการที่มีลักษณะเฉพาะด้าน
มีความต้องการต่อเนื่องในระยะยาว

-   งานที่ยังไม่ได้ส่งมอบ

ในปี 2559 ฝ่ายฯ ได้ส่งมอบสินค้าและบริการให้กับลูกค้าเสร็จสิ้นครบถ้วนตามแผนงานที่ได้วางไว้
นอกจากนั้น
ยังมีงานขายชิ้นส่วนอะไหล่รวมทั้งบริการซ่อมบำรุงสำหรับผลิตภัณฑ์ที่ได้ส่งมอบให้กับลูกค้าไปแล้ว
เป็นประจำอย่างต่อเนื่องทุกปี โดยในปี 2560 ฝ่ายฯ
มีกำหนดส่งมอบชิ้นส่วนอะไหล่ให้แก่กองทัพบกและกองทัพเรือ นอกจากนั้น ฝ่ายฯ
ยังมีกำหนดงวดงานที่จะส่งมอบให้กับโครงการใหญ่ที่มีกับกองทัพเรือ

ฝ่ายพลังงานทางเลือก

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจเกี่ยวกับการสรรหาแหล่งกำเนิดพลังงานทดแทนไม่ว่าจะเป็น
พลังงานจากแสงอาทิตย์ พลังงานลม พลังงานน้ำ พลังงานชีวมวล และพลังงานไฟฟ้าจากขยะ
เพื่อทำการศึกษาศักยภาพความเป็นไปได้พร้อมทั้งดำเนินการลงทุนและร่วมทุนกับหน่วยงานที่สนใจในการดำเนินธุรกิจขายไฟฟ้าจากพลังงานทดแทนประเภทต่างๆ
ที่มี ทั้งนี้ ฝ่ายฯ ยังบริหารจัดการโซลาร์ฟาร์มต้นแบบในการผลิตไฟฟ้าเพื่อจำหน่าย
ซึ่งเปิดดำเนินการมาแล้ว 5 ปี ทำให้ฝ่ายฯ มีความชำนาญในเรื่องพลังงานแสงอาทิตย์เป็นอย่างมาก
ปัจจุบันฝ่ายฯ มีการแสวงหาพื้นที่ต่างๆ เพื่อศึกษาและพัฒนา
พร้อมกับเป็นที่ปรึกษาให้กับหน่วยงานต่างๆ ที่สนใจร่วมลงทุน
ทั้งในทางธุรกิจและทางภาพลักษณ์ขององค์กร
เพื่อเพิ่มความมั่นคงทางด้านพลังงานให้องค์กรและประเทศไทยด้วย

-   การตลาดและภาวะการแข่งขัน

ตามที่คณะกรรมการนโยบายพลังงานแห่งชาติมีมติให้การไฟฟ้าฝ่ายผลิตแห่งประเทศไทย (กฟผ.)
เปิดการรับซื้อไฟฟ้าจากผู้ผลิตไฟฟ้ารายเล็กทุกประเภทเชื้อเพลิง
โดยขยายปริมาณการรับซื้อไฟฟ้าจากเดิม 3,200 เมกกะวัตต์ เป็น 4,000 เมกกะวัตต์
และมีนโยบายอื่นๆ ที่สนับสนุนในเรื่องพลังงานทดแทนต่างๆ นั้น ส่งผลให้ฝ่ายฯ
มีโอกาสในการลงทุนและร่วมทุนกับหน่วยงานที่สนใจร่วมในการดำเนินธุรกิจผู้ผลิตไฟฟ้าขนาดเล็ก
VSPP จากพลังงานทดแทนประเภทต่างๆ และจากความชำนาญในด้านพลังงานแสงอาทิตย์
ยังส่งผลให้ฝ่ายฯ
สามารถทำตลาดเพิ่มเติมในการให้บริการรับเป็นที่ปรึกษาให้กับหน่วยงานที่สนใจในเรื่องการดำเนินการธุรกิจขายไฟฟ้าในฐานะเป็นผู้ผลิตไฟฟ้าขนาดเล็ก

-   โครงการในอนาคต

ฝ่ายฯ ดำเนินการสรรหาผู้ร่วมลงทุนและพื้นที่ที่เหมาะสมมากที่สุด
ในการพัฒนาและศึกษาความเป็นไปได้ของโครงการต่างๆ อย่างต่อเนื่อง
และนอกจากจะเป็นผู้ผลิตและจำหน่ายไฟฟ้าแล้ว
ยังได้ผันตัวเองมาเป็นผู้ให้บริการให้คำปรึกษาและแนะนำการติดตั้งโซลาร์ฟาร์มหรือติดแผงโซลาร์บนอาคารให้กับหน่วยงานรัฐและเอกชนที่สนใจ
ทั้งยังได้ทำการศึกษาความเป็นไปได้ของการผลิตไฟฟ้าจากพลังงานลม โครงการวายุบุตร 1-2
ที่จังหวัดนครศรีธรรมราช
และยังได้ให้คำปรึกษาและร่วมลงทุนในโครงการติดตั้งระบบผลิตไฟฟ้าจากเซลล์แสงอาทิตย์บนหลังคา
(Solar Rooftop) ให้กับหน่วยงานเอกชนที่สนใจอีกหลายแห่ง

ฝ่ายเพาเวอร์อินฟรา

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจจัดหา นำเข้า
และติดตั้งสายส่งไฟฟ้าแรงสูงให้กับลูกค้าโดยนำเสนอผลิตภัณฑ์ตามความต้องการของลูกค้า
รวมทั้งนำเข้าอุปกรณ์หลักจากต่างประเทศในลักษณะเป็น Complete Set และจ้างผลิตอุปกรณ์อื่นๆ
ภายในประเทศ เพื่อรวบรวมนำไปติดตั้งให้แก่ลูกค้า

-   การตลาดและภาวะการแข่งขัน

ลูกค้าส่วนใหญ่เป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น
การไฟฟ้าฝ่ายผลิตแห่งประเทศไทย ฯลฯ ฝ่ายฯ จะติดต่อกับลูกค้าโดยตรง
โดยนำเสนอผลิตภัณฑ์ที่มีคุณภาพในราคาเหมาะสม
และมีเจ้าหน้าที่ที่มีความชำนาญเฉพาะทางเป็นพิเศษในการดำเนินงาน จึงทำให้ฝ่ายฯ
มีความพร้อมมากกว่าคู่แข่ง

-   โครงการที่กำลังดำเนินการและโครงการในอนาคต

ฝ่ายฯ มีโครงการที่อยู่ระหว่างดำเนินการเพื่อส่งมอบ ได้แก่

- งานก่อสร้างสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย ระบบ 115 เควี จำนวน
4

โครงการ

- งานก่อสร้างสายส่งไฟฟ้าแรงสูงของบริษัท น้ำเงี๊ยบ 1 เพาเวอร์ ระบบ 230 เควี จำนวน 1
โครงการ ตั้งอยู่

ที่เมืองปากซัน แขวงบอลิคัมไซ สปป.ลาว

ฝ่ายฯ ได้เพิ่มนโยบายในการรองรับประชาคมเศรษฐกิจอาเซียน หรือ AEC
โดยการเตรียมความพร้อมของทีมงานทั้งด้านการตลาด การจัดซื้อ
และการบริหารโครงการเพื่อรองรับการขยายตลาดไปยัง AEC
และในขณะเดียวกันก็เป็นการเตรียมความพร้อมต่อการเพิ่มขึ้นของคู่แข่งจากต่างประเทศด้วยเช่นกัน
โดยฝ่ายฯ มั่นใจว่าด้วยจุดแข็งที่มีอยู่จะสามารถรองรับการเปลี่ยนแปลงดังกล่าวได้เป็นอย่างดี

บริษัท แอล โซลาร์ 1 จำกัด

-   ลักษณะการจัดหาผลิตภัณฑ์และบริการ

บริษัทฯ ได้ดำเนินการก่อสร้างโครงการโรงไฟฟ้าพลังงานแสงอาทิตย์ ที่มีกำลังการผลิต 8.7
เมกกะวัตต์ บนพื้นที่ 215 ไร่ ณ ตำบลบ่อทอง อำเภอกบินทร์บุรี จังหวัดปราจีนบุรี
สามารถผลิตไฟฟ้าได้ 11-12 ล้านกิโลวัตต์ต่อชั่วโมงต่อปี
โดยสามารถทดแทนการใช้น้ำมันเชื้อเพลิงได้ประมาณ 4.35 ล้านลิตร
และทำให้ช่วยลดการปล่อยก๊าซคาร์บอนไดออกไซด์อย่างน้อย 6,000 ตันต่อปี
การดำเนินกิจการดังกล่าว บริษัทฯ ได้รับการสนับสนุนและอนุญาตจากภาครัฐ เช่น
ได้รับการส่งเสริมการลงทุนในกิจการผลิตไฟฟ้าจากพลังงานแสงอาทิตย์
จากคณะกรรมการส่งเสริมการลงทุน (BOI) ได้รับส่วนเพิ่มราคารับซื้อไฟฟ้า
สำหรับผู้ผลิตไฟฟ้าพลังงานหมุนเวียน จากการไฟฟ้าส่วนภูมิภาค บริษัทฯ
ได้รับการรับรองมาตรฐานระบบบริหารการจัดการคุณภาพ ISO 9001:2015 (Quality
Management System : QMS) จาก UKAS
ซึ่งเป็นมาตรฐานสากลที่องค์กรธุรกิจทั่วโลกให้ความสำคัญ เพื่อความเป็นเลิศทางด้านคุณภาพ
และความมีประสิทธิภาพของการดำเนินงานภายในบริษัทฯ ให้เกิดประสิทธิภาพสูงสุด
และได้รับการรับรองมาตรฐานระบบการจัดการสิ่งแวดล้อม ISO 14001:2015 จาก UKAS
เป็นระบบการจัดการสิ่งแวดล้อม Environmental Management System

-   ความรับผิดชอบต่อสังคมและสิ่งแวดล้อมขององค์กร

บริษัทฯ ตระหนักถึงความสำคัญของการจัดการสิ่งแวดล้อม
เพื่อให้เกิดการพัฒนาสิ่งแวดล้อมควบคู่กับการพัฒนาธุรกิจ โดยมุ่งเน้นในการป้องกันมลพิษ
และการปรับปรุงอย่างต่อเนื่อง บริษัทฯ ได้มีการบริหารและจัดการการระบายน้ำในพื้นที่โดยรอบ
เพื่อที่ในเวลาฤดูฝน น้ำทั้งหมดจะมีการจัดเก็บและระบายสู่แหล่งน้ำธรรมชาติ
เพื่อมิให้มีผลกระทบต่อพื้นที่เกษตรโดยรอบ บริษัทฯ
ยังได้จัดสรรพื้นที่ส่วนหนึ่งสำหรับเป็นศูนย์การเรียนรู้ด้านพลังงานทดแทนและศูนย์การเรียนรู้โครงการเกษตรพอเพียง
โดยมีการปลูกพืชผลและพืชสมุนไพร
โดยนำผลผลิตออกขายในราคาต่ำกว่าราคาตลาดให้กับพนักงานและชุมชนใกล้เคียง
ทั้งนี้เพื่อเป็นศูนย์ตัวอย่างให้ชาวชุมชนบ่อทองในด้านความรับผิดชอบต่อสังคม บริษัทฯ
ยังได้เข้าร่วมกับชุมชนในการร่วมทำความสะอาด ปรับปรุงภูมิทัศน์ในชุมชน
และร่วมกับชุมชนในการจัดงานในวันสำคัญต่างๆ ในแต่ละปีด้วย

ปัจจุบัน บริษัทฯ
ได้ให้การสนับสนุนทางด้านการศึกษาในส่วนทุนการศึกษาและอุปกรณ์ที่จำเป็นแก่โรงเรียนในพื้นที่จำนวน
3 โรงเรียน ได้แก่ โรงเรียนบ่อทองวิทยา โรงเรียนบ้านกุงประชาสรรค์
และโรงเรียนบ้านหนองไผ่ล้อม เป็นประจำทุกปี

-   การตลาดและภาวะการแข่งขัน

ปัจจุบันจะเห็นได้ว่า
มีผู้สนใจในการลงทุนการนำพลังงานทดแทนจากธรรมชาติมาใช้เพื่อให้เกิดกระบวนการผลิต ต่างๆ
ซึ่งทางบริษัทฯ ได้เล็งเห็นกระบวนการผลิตกระแสไฟฟ้าที่แตกต่างและให้พลังงานสูง
โดยใช้แผงโซลาร์เซลล์แบบอะมอร์ฟัสซิลิกอนแบบฟิล์มบาง (Amorphous Silicon Thin-Film
Module) ที่เหมาะสำหรับสภาพอากาศร้อนชื้นในประเทศไทย
เป็นแผงที่รับพลังงานแสงอาทิตย์ได้ตั้งแต่ 6 โมงเช้าจนถึง 6 โมงเย็น
ประกอบกับการเลือกทำเลที่ตั้งของโครงการฯ นั้น เป็นพื้นที่เนินสูง
จึงมีโอกาสและความเสี่ยงน้อยสำหรับอุทกภัยที่เกิดขึ้นในปัจจุบันและในอนาคต

ในปีที่ผ่านมาเพื่อเป็นการย้ำและรักษาระดับคุณภาพของโรงไฟฟ้าพลังงานแสงอาทิตย์ บริษัท แอล
โซลาร์ 1 จำกัดทำให้บริษัทฯ ได้คว้า 2 รางวัลใหญ่ในการประกวดโครงการด้านพลังงานทดแทน
Thailand Energy Award 2016 ได้แก่
รางวัลดีเด่นประเภทโครงการที่เชื่อมโยงกับระบบส่ายส่งไฟฟ้า (On-Grid)
สำหรับโรงไฟฟ้าพลังงานแสงอาทิตย์ และรางวัลดีเด่นประเภทโครงการประยุกต์ใช้พลังงานทดแทน
สำหรับเครื่องมือช่วยล้างแผง
ซึ่งรางวัลที่ได้มานี้นับเป็นเครื่องบ่งชี้ระดับคุณภาพของโรงไฟฟ้าและทีมงานเป็นอย่างมาก

-   โครงการในอนาคต

จากโครงการโรงไฟฟ้าพลังงานแสงอาทิตย์ที่ดำเนินการอยู่ปัจจุบัน บริษัทฯ
ยังเดินหน้าในการสรรหาผู้ร่วมลงทุน และพื้นที่ที่เหมาะสมที่สุดในการพัฒนาโครงการให้ต่อเนื่อง
และนอกจากจะเป็นผู้ผลิตและจำหน่ายไฟฟ้าแล้ว
ยังได้ผันตัวเองมาเป็นผู้ให้บริการติดตั้งโซลาร์ฟาร์มให้กับบริษัทเอกชน
โดยอาศัยความรู้ประสบการณ์และให้คำปรึกษา รวมถึงการติดต่อหน่วยงานราชการ
การวิเคราะห์ต้นทุน ผลตอบแทน ความเสี่ยง และโอกาสในธุรกิจสำหรับผู้ที่สนใจในการลงทุน

บริษัท ล็อกซเล่ย์ เพาเวอร์ ซิสเต็มส์ จำกัด

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ เพาเวอร์ ซิสเต็มส์ จำกัด เป็นบริษัทในเครือของ บริษัท ล็อกซเล่ย์ จำกัด
(มหาชน) ก่อตั้งในปี 2558 ประกอบกิจการด้านการออกแบบ ก่อสร้าง
ติดตั้งและทดสอบระบบไฟฟ้ากำลัง บริษัทฯ มีความสามารถในการให้บริการลูกค้าได้หลากหลาย
ดังเช่น การก่อสร้างระบบสายส่งไฟฟ้าแรงสูง การก่อสร้างสถานีไฟฟ้าแรงสูง
การก่อสร้างโรงงานและอาคารสูง ซึ่งในปี 2559 บริษัทฯ
อยู่ระหว่างดำเนินการก่อสร้างให้การไฟฟ้าฝ่ายผลิตแห่งประเทศไทย การไฟฟ้าส่วนภูมิภาค
และบริษัทเอกชน รวมทั้งสิ้น 7 โครงการ โดยเป็นคู่สัญญาตรงกับการไฟฟ้าฝ่ายผลิตฯ
ในงานก่อสร้างสายส่งไฟฟ้าแรงสูงสมุทรสาคร-สมุทรสงคราม
และเป็นคู่สัญญาตรงกับการไฟฟ้านครหลวงในก่อสร้างสถานีไฟฟ้าบางไผ่ คาดว่าในปี 2560 บริษัทฯ
มีโอกาสที่จะได้รับงานอีกหลายโครงการ

-   การตลาดและภาวะการแข่งขัน

รัฐบาลมีแผนในการลงทุนด้านพลังงานอย่างต่อเนื่องมาโดยตลอด
โดยกำหนดไว้ทั้งในแผนพัฒนาเศรษฐกิจและสังคมแห่งชาติ
รวมถึงแผนพัฒนากำลังการผลิตไฟฟ้าของประเทศ
ซึ่งงานก่อสร้างระบบไฟฟ้าแรงสูงถือเป็นส่วนประกอบหนึ่งในการดำเนินการด้านพลังงาน
เนื่องจากเป็นระบบที่จะส่งผ่านกระแสไฟฟ้าจากส่วนการผลิตไปยังส่วนของผู้ใช้ไฟฟ้า
บริษัทจึงก่อตั้งขึ้นเพื่อรองรับงานก่อสร้างระบบไฟฟ้าแรงสูงดังกล่าว

-   งานที่ยังไม่ได้ส่งมอบและโครงการในอนาคต

-   งานก่อสร้างสถานีไฟฟ้าของการไฟฟ้าส่วนภูมิภาค การไฟฟ้านครหลวงและการไฟฟ้าฝ่ายผลิต
    รวม 3

  โครงการ

-   งานก่อสร้างสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย รวม 4 โครงการ

ในปี 2559
บริษัทฯได้เข้าร่วมประมูลงานก่อสร้างสถานีไฟฟ้าและสายส่งไฟฟ้าแรงสูงของการไฟฟ้าทั้ง 3 แห่ง
อย่างต่อเนื่อง เพื่อสร้างโอกาสในการเป็นคู่สัญญาโดยตรงกับหน่วยงานการไฟฟ้า
ทั้งนี้เพื่อเป็นการสร้างยอดขายและในขณะเดียวกันก็เป็นการเสริมสร้างผลงานก่อสร้างเพื่อให้บริษัทมีชื่อเสียงเป็นที่ยอมรับในอนาคตอันใกล้โดยเร็ว

กลุ่มธุรกิจการค้า

ภาพรวม

กลุ่มธุรกิจการค้าดำเนินธุรกิจโดยเป็นผู้ผลิตและตัวแทนจำหน่ายสินค้าอุปโภคบริโภค
สินค้าเคมีอุตสาหกรรม สินค้าวัสดุอุปกรณ์ก่อสร้าง รวมถึงเป็นตัวแทนจำหน่ายอะไหล่ยนต์ อุปกรณ์
เครื่องมือช่าง สำหรับงานบริการยานยนต์
และล่าสุดได้ขยายขอบข่ายธุรกิจด้านยานยนต์โดยดำเนินธุรกิจซ่อมสีและตัวถังแบบรวดเร็วด้วยเทคโนโลยีจากประเทศญี่ปุ่น

ในช่วงกลางปี 2558 ถึงปลายปี 2559 เศรษฐกิจในประเทศอยู่ในภาวะฟื้นตัวอย่างค่อยเป็นค่อยไป
การบริโภคของภาคเอกชนดีขึ้นตามกำลังซื้อของประชาชนที่เริ่มปรับสูงขึ้นหลังสถานการณ์ภัยแล้งเริ่มคลี่คลาย
การเร่งใช้จ่ายและการลงทุนของภาครัฐในโครงการต่างๆ
อย่างไรก็ตามยังมีความผันผวนและผลกระทบเชิงลบจากปัจจัยภายนอกต่างๆ อาทิเช่น
ราคาน้ำมันที่ปรับตัวลดลง ความผันผวนของอัตราแลกเปลี่ยน
อัตราการเจริญเติบโตทางเศรษฐกิจของกลุ่มประเทศพัฒนาแล้วที่ต่ำกว่าความคาดหมาย
อีกทั้งความกังวลต่อการเปลี่ยนแปลงทางการเมืองในสหรัฐและกลุ่มประเทศยูโร
ผู้ประกอบการไทยส่วนใหญ่ยังคงระมัดระวังกับการลงทุนเนื่องจากการฟื้นตัวของอุปสงค์ทั้งในประเทศและต่างประเทศยังไม่ชัดเจน
จากความไม่แน่นอนดังกล่าวกลุ่มธุรกิจการค้าได้ดำเนินงานตามกรอบยุธศาสตร์ด้วยความรอบครอบ
โดยคำนึกถึงปัจจัยความเสี่ยงต่างๆ กลุ่มฯ ได้มุ่งเน้นการสร้างรายได้ประจำ (Recurring
Revenue) ในกลุ่มสินค้าอุปโภคและบริโภค สินค้าเคมีอุตสาหกรรม สินค้ากลุ่มยานยนต์
เพื่อรักษาฐานลูกค้าและส่วนแบ่งทางการตลาด และยังได้ขยายฐานธุรกิจไปยังประเทศเพื่อนบ้าน
รวมทั้งประเทศจีน ทั้งนี้ จะทำให้รายได้ประจำเพิ่มมากขึ้นด้วย นอกจากนี้ กลุ่มฯ
มุ่งเน้นในการสร้างเครือข่ายและพันธมิตรทางธุรกิจใหม่ รวมถึงการบริหารจัดการ Supply Chain
ด้วยการนำเสนอผลิตภัณฑ์ภายใต้แบรนด์ของบริษัทเอง (Own Brand) และ
การพัฒนาธุรกิจใหม่ที่เกี่ยวข้องกับธุรกิจเดิมทั้งต้นน้ำและปลายน้ำ
รวมถึงการเริ่มดำเนินธุรกิจขายสินค้าออนไลน์ ซึ่งจะทำให้รายได้และกำไรขั้นต้นเพิ่มมากขึ้น กลุ่มฯ
ประสบความสำเร็จในการสร้างรายได้จากงานโครงการขนาดใหญ่ (Mega Projects)
ผ่านกลุ่มผลิตภัณฑ์ก่อสร้าง โดยเฉพาะอย่างยิ่งในโครงการขนส่งมวลชนระบบราง ซึ่งในปีนี้ กลุ่มฯ
มีงานในมือที่ยังไม่ได้ส่งมอบ (order back-log) เกินกว่า 700 ล้านบาท
และมีโอกาสที่จะเติบโตอย่างต่อเนื่อง

กลุ่มเคมีภัณฑ์

โครงสร้างกลุ่มประกอบด้วย ฝ่ายขายและการตลาด ฝ่ายบริการการตลาดและ โลจิสติกส์ และบริษัท
กรีน เนเจอรัล โปรดักส์ จำกัด ซึ่งเป็นผู้ผลิตผลิตภัณฑ์ธรรมชาติต่างๆ เช่น น้ำมันหอมระเหยมะกรูด
น้ำมันขมิ้นชัน เป็นต้น

-   ลักษณะและการจัดหาผลิตภัณฑ์หรือบริการ

กลุ่มเคมีภัณฑ์ เป็นตัวแทนจำหน่ายสินค้าประเภทเคมีภัณฑ์ ทั้งที่นำเข้าจากต่างประเทศและภายใน
ประเทศ โดยแสวงหาสินค้าที่มีคุณภาพดีและราคาที่สามารถแข่งขันในตลาดได้
รวมทั้งมุ่งเน้นหาวัตถุดิบที่เป็นมิตรกับสิ่งแวดล้อมและเทคโนโลยีใหม่ๆ
เพื่อนำเสนอให้กับโรงงานอุตสาหกรรมต่างๆ ที่เป็นผู้ผลิตสินค้าสำเร็จรูป ดังเช่น
อุตสาหกรรมผงซักฟอก เครื่องสำอางอาหาร ยา อาหารสัตว์ เซรามิก แก้ว สี หมึกพิมพ์ ยาง
พลาสติก ปิโตรเคมีคัล สิ่งทอ กระดาษ เกษตร และผลิตภัณฑ์ทำความสะอาด

-   การตลาดและภาวะการแข่งขัน

ปัจจัยที่มีผลกระทบโดยตรงกับทางกลุ่มฯ ได้แก่ อัตราแลกเปลี่ยนเงินตราต่างประเทศ ราคาน้ำมัน
ซึ่งมีผลโดยตรงกับต้นทุนในการกำหนดราคาขายที่จะสามารถแข่งขันในตลาดได้ ดังนั้น ทางกลุ่มฯ
จึงต้องให้ความสำคัญเป็นอย่างมากกับการบริหารปัจจัยเสี่ยงจากอัตราแลกเปลี่ยน
และด้านโลจิสติกส์เป็นอย่างดี

กลุ่มฯ อาศัยศักยภาพที่ดีของบริษัทฯ
เน้นกลยุทธ์ด้านการบริหารและการให้บริการด้านการจัดการสินค้าอย่างครบวงจร
รวมทั้งบริการที่เป็นลักษณะ Service Provider นอกเหนือจากการขายสินค้าเพียงอย่างเดียว

-   โครงการในอนาคต

กลุ่มฯ มีนโยบายลงทุนในผลิตภัณฑ์ที่ตลาดมีความต้องการสูงและมีอนาคต เช่น การเป็นผู้ผลิตโดยตรง
การร่วมทุนทั้งในลักษณะร่วมทุน หรือซื้อกิจการในผลิตภัณฑ์ที่มีศักยภาพทางตลาดรวมไปถึง การผลิต
ผลิตภัณฑ์สำเร็จรูปบางชนิดที่มีศักยภาพในตลาด
เมืองไทยและในกลุ่มตลาดร่วมประชาคมเศรษฐกิจอาเซียนด้วย

กลุ่มผลิตภัณฑ์ก่อสร้าง

-   ลักษณะและการจัดหาผลิตภัณฑ์หรือบริการ

กลุ่มผลิตภัณฑ์ก่อสร้าง ดำเนินธุรกิจด้านการจัดจำหน่ายผลิตภัณฑ์
และให้บริการเกี่ยวกับผลิตภัณฑ์สำหรับการก่อสร้างที่มีความหลากหลาย
โดยสามารถจำแนกผลิตภัณฑ์ออกเป็น 5 กลุ่ม คือ

  1) ผลิตภัณฑ์ประกอบเปลือกนอกอาคาร (Building Envelope) ประกอบด้วย

  - หลังคาเหล็กเคลือบโลหะผสมระหว่างอลูมิเนียมกับสังกะสีของ NS Bluescope Lysaght

  - หลังคาเหล็กเคลือบเกล็ดหินธรรมชาติ Decra จากประเทศนิวซีแลนด์

  - แผ่นอลูมิเนียมเคลือบสีตกแต่งอาคาร (Aluminium Composite Panel) ภายใต้แบรนด์
  Architecks จากประเทศเกาหลี และ Haida จากประเทศจีน

  นอกจากนี้ ยังมีผลิตภัณฑ์อื่นๆ ได้แก่ แผ่นพื้นเหล็กสำเร็จรูป (Decking) อาคารเหล็กสำเร็จรูป
  เป็นต้น

2) ผลิตภัณฑ์ลิฟต์ และบันไดเลื่อน (Elevator and Escalator)

  โดยเป็นตัวแทนจำหน่ายผลิตภัณฑ์ลิฟต์ บันไดเลื่อน และระบบจอดรถอัตโนมัติ ภายใต้

  แบรนด์ Hyundai จากประเทศเกาหลี

3) ผลิตภัณฑ์ระบบจอดรถอัตโนมัติ

  โดยเป็นตัวแทนจำหน่ายผลิตภัณฑ์ระบบจอดรถอัตโนมัติ จากประเทศญี่ปุ่น ประเทศเกาหลี
  และประเทศจีน

4) ผลิตภัณฑ์ด้านงานระบบเครื่องกลและไฟฟ้า (Mechanical and Electrical)

  - ระบบควบคุมแสงสว่างและความสะดวกสบายภายในอาคารและบ้านพักอาศัยภายใต้แบรนด์
  Bticino จากประเทศอิตาลี Jung จากประเทศเยอรมัน และ AllLight ผลิตภัณฑ์ในประเทศ

  - เครื่องบำรุงรักษาอาคารสูง COXGomyl จากประเทศสเปน และ Nippon Gondola
  จากประเทศญี่ปุ่น

5) ผลิตภัณฑ์ภูมิสถาปัตย์

  - อุปกรณ์สำหรับสวนดาดฟ้า สวนแนวตั้ง Atlantis จากประเทศออสเตรเลีย

  - ผ้าใบรับแรงดึงสูง (Tension Membrane) Mehler Technologies จากประเทศเยอรมัน

  - ผ้าใบกันแดด Synthesis จากประเทศออสเตรเลีย

  - วัสดุปรับปรุงคุณภาพดินลูกรัง Greenroad

  - วัสดุป้องกันรักษาหน้าดิน ผ้าห่มดิน และหมอนกันดิน GRAS GRO^(®)

ทางกลุ่มฯ ได้จัดจำหน่ายผลิตภัณฑ์ก่อสร้างที่มีคุณภาพสูง
โดยการเป็นผู้นำเข้าสินค้าชั้นนำจากต่างประเทศ ตลอดจนสินค้าที่ผลิตภายในประเทศ
เพื่อตอบสนองความต้องการของลูกค้า พร้อมทั้งมุ่งเน้นการบริการตลอดการขาย เพื่อตอกย้ำการเป็น
Solution Provider ที่ให้บริการครอบคลุมตั้งแต่ การออกแบบ ไปจนถึงการติดตั้ง
นอกจากนี้ทางกลุ่มฯ ยังไม่หยุดยั้งที่จะสรรหา และคัดเลือกผลิตภัณฑ์ก่อสร้างที่มีคุณภาพ
เพื่อนำเสนอสู่ลูกค้า

-   การตลาดและภาวะการแข่งขัน

ตลาดของผลิตภัณฑ์ก่อสร้างเป็นตลาดที่มีการแข่งขันสูง
ทั้งในด้านความหลากหลายของสินค้าและการแข่งขันด้านราคาทั้งสินค้าที่ผลิตในประเทศและสินค้านำเข้าจากประเทศจีน
เพื่อให้ตอบสนองความต้องการของลูกค้าในแต่ละโครงการ อีกทั้งสิ่งสำคัญที่ทางกลุ่มฯ มุ่งเน้นคือ
การบริการแบบครบวงจร ตั้งแต่การให้คำปรึกษา รับออกแบบ ไปจนถึงการติดตั้ง
เพื่อเป็นการเพิ่มมูลค่า และโอกาสทางธุรกิจ

ลูกค้าหลักของกลุ่มฯ คือ ผู้รับเหมาก่อสร้างทั้งโครงการภาครัฐและเอกชน
โดยใช้ช่องทางการจำหน่ายแบบขายตรงเข้าโครงการ
โดยเป็นการร่วมมือกันระหว่างทีมการตลาดที่เข้าไปนำเสนอข้อมูลให้กับลูกค้า
และทีมผู้แทนจำหน่ายเพื่อทำหน้าที่ดูแลการขาย

-   งานที่ยังไม่ได้ส่งมอบและโครงการในอนาคต

โครงการที่อยู่ระหว่างดำเนินการ อาทิ โครงการขนส่งมวลชนระบบรางรถไฟฟ้าสายสีน้ำเงิน
(สถานีและศูนย์ซ่อมบำรุง) โครงการขนส่งมวลชนระบบรางสายสีแดง (สถานีกลางบางซื่อ และ
ศูนย์ซ่อมบำรุง) โครงการในระยะเวลาอันใกล้นี้ ได้แก่ โรงไฟฟ้า SPP (12 โรง)
และโครงการรถไฟฟ้าสายสีเขียวเหนือ (หมอชิต-คูคต)

ในอนาคตทางกลุ่มฯ
มีความมุ่งหมายที่จะเป็นหนึ่งในผู้ให้บริการผลิตภัณฑ์ก่อสร้างที่มีความโดดเด่นทั้งทางด้านผลิตภัณฑ์และการบริการ
เพื่อตอบสนองงานโครงการต่างๆ โดยเฉพาะงานโครงการก่อสร้างขนาดใหญ่ (Mega Project)
และรองรับการขยายตัวของภาครัฐและเอกชน

กลุ่มพัฒนาธุรกิจและการค้าระหว่างประเทศ

-   ลักษณะและการจัดหาผลิตภัณฑ์หรือบริการ

กลุ่มพัฒนาธุรกิจและการค้าระหว่างประเทศมุ่งมั่นที่จะส่งเสริมธุรกิจระหว่างประเทศของล็อกซเล่ย์
ทั้งด้านการค้าและการลงทุนโดยมุ่งเน้นประเทศในกลุ่มประชาคมเศรษฐกิจอาเซียน (ASEAN
Economic Community - AEC) และประเทศสาธารณรัฐประชาชนจีน ในปี 2556 กลุ่มฯ
ได้เริ่มกระจายสินค้าไทยไปสู่ภูมิภาคทางตอนใต้ของประเทศจีนผ่านบริษัท ล็อกซเล่ย์ อินเตอร์เทรด
(กวางโจว) จำกัด ซึ่งอยู่ภายใต้การกำกับดูแลของกลุ่มและมีฐานะเป็นบริษัทลูกของ บมจ.
ล็อกซเล่ย์ ที่จัดตั้งขึ้นในเมืองกวางโจว ประเทศจีน
โดยส่งสินค้าในกลุ่มอาหารและขนมขบเคี้ยวรวมถึงข้าวหอมมะลิตรา 金   利  莲 (ดอกบัวทอง)
ซึ่งเป็นตราสินค้าของล็อกซเล่ย์เอง กลุ่มฯ
ได้กระจายสินค้าเข้าสู่ตลาดจีนทั้งในช่องทางค้าปลีกสมัยใหม่ (Modern Trade)
และช่องทางค้าปลีกดั้งเดิม (Traditional Trade)
โดยหนึ่งในช่องทางกระจายสินค้าหลักของกลุ่มฯ ได้แก่
ร้านค้าสะดวกซื้อในสถานีบริการน้ำมันของไซโนเปค (SINOPEC)
ซึ่งเป็นบริษัทน้ำมันที่ใหญ่ที่สุดในประเทศจีน และมีสถานีบริการน้ำมันกว่า 20,000 แห่งทั่วประเทศ

นอกเหนือจากประเทศจีนแล้ว กลุ่มฯ ยังได้ดำเนินธุรกิจในประเทศอื่นๆ ในอีก 5 ประเทศ ได้แก่
ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐเมียนมาร์
สาธารณรัฐสังคมนิยมเวียดนามและอินเดีย
สินค้าที่ส่งออกไปทำตลาดในประเทศดังกล่าวแบ่งออกได้เป็น 3 ประเภท คือ สินค้าอุปโภคบริโภค
สินค้าด้านยานยนต์ และสินค้าด้านเทคโนโลยีและอื่นๆ

สำหรับการจัดหาสินค้าเพื่อส่งไปยังตลาดต่างประเทศ กลุ่มฯ
ได้ให้ความสำคัญในเรื่องของการพัฒนาเครือข่ายผู้ประกอบการวิสาหกิจขนาดกลางและขนาดย่อม
(SME) โดยทำงานอย่างใกล้ชิดกับทั้งภาครัฐและภาคเอกชนในการสร้างเครือข่าย SME
เพื่อแสวงหาผลิตภัณฑ์ที่มีคุณภาพเพื่อส่งออกไปยังตลาดต่างประเทศ
และยังให้การช่วยเหลือผู้ประกอบการ SME
ในการพัฒนาผลิตภัณฑ์เพื่อให้เหมาะสมกับความต้องการของผู้บริโภคในประเทศต่างๆ อีกด้วย

-   แผนการในอนาคต

กลุ่มฯ มีแผนงานที่จะขยายช่องทางการจำหน่ายสินค้าในประเทศจีนให้ครอบคลุมพื้นที่มากขึ้น
และเพิ่มความหลากหลายของสินค้าให้มากขึ้น
รวมถึงการต่อยอดธุรกิจด้านการบริการยานยนต์ในสาธารณรัฐประชาธิปไตยประชาชนลาว
สหราชอาณาจักรกัมพูชาและสาธารณรัฐเมียนมาร์

บริษัท ล็อกซเล่ย์ เทรดดิ้ง จำกัด

-   ลักษณะและการจัดหาผลิตภัณฑ์หรือการบริการ

บริษัท ล็อกซเล่ย์ เทรดดิ้ง จำกัด เป็นหนึ่งในธุรกิจการค้าของ บริษัท ล็อกซเล่ย์ จำกัด (มหาชน)
เป็นผู้นำในธุรกิจตัวแทนจำหน่ายสินค้าอุปโภคบริโภคชั้นนำในประเทศไทยกว่า 39 ปี บริษัทฯ
เสนอบริการด้านการกระจายสินค้า การขยายตลาดแบบครบวงจร
ผ่านช่องทางการจัดจำหน่ายที่หลากหลาย ทั้งร้านค้าส่ง ร้านค้าปลีก ร้านค้าปลีกสมัยใหม่
ร้านสะดวกซื้อ โรงแรม ร้านอาหาร กว่า 30,000 แห่งทั่วประเทศ
นอกจากเป็นผู้จัดจำหน่าย/กระจายสินค้า/การขยายตลาดแล้ว บริษัทฯ ยังให้บริการด้านการทำตลาด
การวิจัยความต้องการผู้บริโภค ดูแลกิจกรรมทางการตลาดเพื่อสร้าง Value
ให้กับเจ้าของสินค้าด้วย

บริษัทฯ แบ่งกลุ่มสินค้าที่ให้บริการออกเป็น 5 กลุ่มหลักได้แก่ กลุ่ม Grocery, กลุ่ม Beverage,
กลุ่ม Confectionary, กลุ่ม Chilled & Frozen Products, และล่าสุด กลุ่ม Beauty,
Health and Wellness โดยบริษัทฯ ได้รับความไว้วางใจจากเจ้าของผลิตภัณฑ์ชั้นนำต่างๆ
อาทิเช่น น้ำมันพืชกุ๊ก นมสดหนองโพ น้ำปลาตราตราชั่ง ถั่วลันเตากรอบตรากรีนนัท
ปลาทูน่าและปลาซาร์ดีนกระป๋องตราซีเล็ค เป็นต้น

ทั้งนี้บริษัทฯ ได้วางรากฐานช่องทางการจัดจำหน่ายออนไลน์ไว้เรียบร้อยแล้ว
เพื่อให้สอดคล้องกับการเติบโตของตลาดนี้ และเพื่อเป็นพื้นฐานสำหรับการเติบโตของบริษัทในอนาคต

-   การตลาดและภาวะการแข่งขัน

ตลาดสินค้าอุปโภคบริโภคมีภาวะการแข่งขันสูงทั้งในเรื่องราคาและกิจกรรมส่งเสริมการขาย
อุตสาหกรรมมีการเปลี่ยนแปลงอย่างรวดเร็วทั้งในส่วนของผู้ผลิตและผู้ค้าปลีก
สภาวะเศรษฐกิจที่ผันผวนและกำลังซื้อของผู้บริโภค มีผลกระทบต่อการค้า
แต่ถึงแม้ผู้ค้าปลีกรายใหญ่และลูกค้าที่เป็นองค์กรจะมีอำนาจในการต่อรองเพื่มขึ้น
แต่ด้วยการบริหารที่มีประสิทธิภาพและความเข้าใจสภาพตลาดและความเปลี่ยนแปลงทางเทคโนโลยี
ทำให้บริษัทฯ ลดผลกระทบจากปัจจัยภายนอกและสามารถเติบโตแบบยั่งยืนได้

-   โครงการในอนาคต

นอกจากการเป็นผู้จัดจำหน่ายและกระจายสินค้าชั้นนำให้ครอบคลุมตอบสนองความต้องการของลูกค้าทุกประเภทแล้ว
บริษัทฯ มีนโยบายที่จะพัฒนาสินค้าและธุรกิจในแบรนด์ของตัวเองเพิ่มขึ้น
โดยมุ่งเน้นพัฒนาสินค้าในกลุ่มความงามและอื่นๆ ออกสู่ตลาด
เพื่อเพิ่มผลกำไรและสามารถทำการตลาดได้อย่างเต็มที่

ในอนาคตอันใกล้ บริษัทฯ มีแผนขยายธุรกิจอีกหลายประเภท
โดยจะพัฒนาร่วมกับพันธมิตรทางธุรกิจที่มีศักยภาพในการวิจัย
เพื่อเป็นการต่อยอดความสามารถในด้านการตลาดของบริษัทฯ ต่อไป
ทั้งนี้ช่องทางจัดจำหน่ายและธุรกิจที่เกี่ยวเนื่องกับเทคโนโลยีดิจิทัล จะเป็นอีกช่องทางที่บริษัทฯ
มุ่งพัฒนา
เพื่อให้องค์กรสามารถรองรับการแข่งขันและความต้องการของผู้บริโภคในยุคปัจจุบันและยุคต่อไปได้อย่างมีประสิทธิภาพ

บริษัท พาร์ทโซน (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัทฯ ดำเนินธุรกิจด้านการจัดจำหน่าย อะไหล่รถยนต์ อะไหล่รถจักรยานยนต์สำหรับตลาดทดแทน
จัดจำหน่ายและให้บริการ เครื่องมือและอุปกรณ์ที่ใช้ในงานบริการรถยนต์ อุตสาหกรรม
และใช้งานทั่วไป

สินค้าที่จำหน่ายแบ่งออกเป็นสินค้าที่บริษัทฯ ได้รับแต่งตั้งให้เป็นผู้แทนจำหน่ายแต่เพียงผู้เดียว
ในประเทศไทย และสินค้าที่บริษัทเป็นหนึ่งในตัวแทนจำหน่ายจากหลายตัวแทน ทั้งนี้
หากเป็นสินค้าที่บริษัทฯ ต้องการควบคุมกิจกรรมทางการตลาด ราคา และช่องทางการจำหน่าย
บริษัทฯ จะพยายามติดต่อเพื่อให้ได้มาซึ่งการเป็นตัวแทนแต่เพียงผู้เดียวในพื้นที่ที่ต้องการทำตลาด
สำหรับสินค้าที่มีหลายตัวแทนจำหน่ายมักเป็นสินค้าที่ติดตลาดอยู่แล้ว ซึ่งบริษัทฯ
จำเป็นที่ต้องมีสินค้าส่วนนี้ไว้ด้วยเพื่อบริการลูกค้าที่เจาะจงในตัวสินค้า อย่างไรก็ตาม บริษัทฯ
ก็มีนโยบายพัฒนาสินค้าภายใต้แบรนด์ของบริษัทฯ เองเพื่อสร้างศักยภาพการแข่งขันให้มากขึ้น

ล่าสุด บริษัท เฟดเดอรัลโมกุล มอเตอร์พาร์ท ซึ่งเป็นผู้ผลิตและจำหน่ายอะไหล่รถยนต์
รถจักรยานยนต์รายใหญ่จากสหรัฐอเมริกาได้เข้ามาร่วมถือหุ้นในบริษัทฯ และมีแผนที่จะนำใช้บริษัทฯ
เป็นศูนย์กลางการกระจายสินค้าแบรนด์ต่างๆ เช่น หัวเทียน ใบปัดน้ำฝน กรองน้ำมันเครื่องแบรนด์
Champion ผ้าเบรคแบรนด์ Ferrodo และอื่นๆ บริษัทฯ
มีสำนักงานและคลังสินค้าหลักที่กรุงเทพมหานคร และมีสาขาในภาคเหนือที่จังหวัดเชียงใหม่
และสาขาในภาคใต้ที่จังหวัดสุราษฎร์ธานี โดยมีแผนที่จะขยายจำนวนสาขาให้ครบ 12 สาขาในอีก 5
ปีข้างหน้าเพื่อใช้เป็นสำนักงานย่อย
ศูนย์กระจายสินค้าและศูนย์ซ่อมบำรุงและบริการหลังการขายในภูมิภาคต่างๆ ทั่วประเทศ

-   การตลาดและภาวะการแข่งขัน

บริษัทฯ มีนโยบายและลักษณะการตลาดที่ต้องการสร้างช่องทางการกระจายสินค้าที่สามารถควบคุมได้
โดยจำหน่ายสินค้าไปยังร้านค้าปลีก อู่ซ่อมรถ ศูนย์บริการ และตัวแทนจำหน่าย ในส่วนธุรกิจค้าส่ง
บริษัทฯ จำหน่ายสินค้าผ่านพนักงานขายส่งของบริษัทฯ ที่กระจายครอบคลุมทั่วประเทศ
ในส่วนธุรกิจค้าปลีก บริษัทฯ จำหน่ายสินค้าผ่านสาขาของบริษัทฯ

ในตลาดทดแทนสำหรับอะไหล่รถ และเครื่องมือช่าง
คู่แข่งโดยตรงส่วนใหญ่เป็นลักษณะธุรกิจครอบครัว คู่แข่งโดยอ้อม คือ โรงงานผลิต หรือผู้นำเข้า
แต่แนวโน้มของตลาดยังมีการเจริญเติบโตที่ดีตามอัตราการเจริญเติบโตของการจำหน่ายรถยนต์และรถจักรยานยนต์
โดยมีลูกค้าที่เป็นผู้ที่ประกอบธุรกิจให้บริการซ่อมบำรุงรักษารถยนต์และรถจักรยานยนต์

ในส่วนอะไหล่รถนั้น เทคโนโลยียานยนต์มีการเปลี่ยนแปลงไม่มากนัก นอกจากโมเดลรถรุ่นใหม่ๆ
ปัจจุบันมีผู้ประกอบการตั้งโรงงานผลิตชิ้นส่วนอะไหล่รถมากขึ้น
อีกทั้งการเปิดเขตการค้าเสรีทำให้มีผู้จำหน่ายต่างประเทศเข้ามาในประเทศมากขึ้น บริษัทฯ
จึงต้องพัฒนาเครือข่ายสาขาให้ครอบคลุมทั่วถึง และเป็นผู้นำในธุรกิจ

-   โครงการในอนาคต

บริษัทฯ มีโครงการที่จะเพิ่มประสิทธิภาพในการให้บริการลูกค้า ทั้งในด้านการกระจายสินค้า
และการบริการหลังการขาย โดยการเปิดเพิ่มสาขาให้ครอบคลุมมากขึ้นทั้งในเขตกรุงเทพมหานคร
และในต่างจังหวัด

บริษัท คาร์ คอนวินี่ จำกัด

-   ลักษณะและการจัดหาผลิตภัณฑ์หรือบริการ

บริษัท คาร์ คอนวินี่ จำกัด มีฐานะเป็นบริษัทย่อยของ บมจ. ล็อกซเล่ย์
โดยเป็นการร่วมลงทุนระหว่าง บมจ. ล็อกซเล่ย์ และ บริษัท คาร์คอนวินี่ คลับ จำกัด
จากประเทศญี่ปุ่น ซึ่งเป็นเจ้าของเทคโนโลยีการซ่อมสีและตัวถังรถยนต์แบบรวดเร็ว
และมีเครือข่ายอู่ซ่อมสีในประเทศญี่ปุ่นกว่า 900 อู่ภายใต้ระบบแฟรนไชส์ บริษัทฯ
ได้เปิดดำเนินการศูนย์บริการแห่งแรกซึ่งตั้งอยู่บนถนนพระราม 3 ขาเข้า
ให้บริการทั้งการซ่อมสีและตัวถัง และบริการดูแลรักษาสีรถยนต์ครบวงจร โดยในปี 2560 บริษัทฯ
จะเริ่มเปิดดำเนินการแฟรนไชส์ในกรุงเทพและปริมณฑล

กลุ่มธุรกิจบริการ

ภาพรวม

กลุ่มฯ ให้บริการด้านรักษาความปลอดภัยท่าอากาศยาน อากาศยาน ครอบคลุม 4 สนามบินหลัก
ได้แก่ ท่าอากาศยานสุวรรณภูมิ ท่าอากาศยานภูเก็ต ท่าอากาศยานอู่ตะเภา และสนามบินสมุย
ซึ่งงานที่ให้บริการจะเกี่ยวข้องกับงานตรวจค้นสัมภาระผู้โดยสาร / ตรวจค้นผู้โดยสาร /
ตระเวณระงับเหตุ และควบคุมจุดเข้า – ออก ของสนามบินทุกช่องทาง นอกจากนี้
ยังให้บริการด้านรักษาความปลอดภัยสถานที่สำคัญต่างๆ เช่น โรงแรม คลังสินค้า อาคารสำนักงาน
ฯลฯ

นอกจากสนามบิน กลุ่มฯ ยังมุ่งเน้นพัฒนาเทคโนโลยีด้านรักษาความปลอดภัย และระบบข้อมูล ให้กับ
หน่วยงานราชการ และเมืองใหญ่ มีทั้ง CCTV, Smart City, Safe City
ด้วยระบบและอุปกรณ์ที่ทันสมัยและมีประสิทธิภาพ

ในปี 2560 คาดว่าความต้องการงานทางด้านการรักษาความปลอดภัยและระบบข้อมูลขนาดใหญ่
ยังคงเพิ่มขึ้นอย่างต่อเนื่อง ทั้งในส่วนที่เกี่ยวข้องกับธุรกิจการบิน และนอกสนามบิน ซึ่งกลุ่มฯ
ได้มีการพัฒนาเทคโนโลยี และบุคลากร ไว้รองรับอย่างต่อเนื่อง

ฝ่ายพัฒนาธุรกิจ กลุ่มธุรกิจบริการ

-   การตลาดและภาวะการแข่งขัน

ในปี 2559 ที่ผ่านมาธุรกิจรักษาความปลอดภัยมีอัตราเติบโตอย่างต่อเนื่อง
โดยมีปัจจัยสนับสนุนที่สำคัญคือ การขยายตัวของความต้องการทั้งจากลูกค้าภาครัฐ
และลูกค้าภาคเอกชน รวมถึงโครงการที่อยู่อาศัย อาคารสำนักงาน และ
โรงงานอุตสาหกรรมในนิคมอุตสาหกรรมต่างๆ ซึ่งสำหรับกรณีที่เกิดเหตุการณ์ความไม่สงบ
ความวุ่นวายทางการเมืองทั้งในเขตกรุงเทพฯ และปริมณฑล และเหตุการณ์ในบางจังหวัดที่ผ่านมา
ทำให้ทุกภาคส่วนตระหนักถึงความสำคัญของการรักษาความปลอดภัยเพิ่มมากขึ้น
ซึ่งนับเป็นปัจจัยที่ผลักดันและส่งเสริมให้ธุรกิจรักษาความปลอดภัยมีแนวโน้มเติบโตอย่างต่อเนื่องต่อไปในอนาคต
อีกทั้งยังส่งผลให้จำนวนผู้ประกอบการธุรกิจให้บริการรักษาความปลอดภัยมีอัตราเพิ่มขึ้นเช่นเดียวกัน

ลูกค้าของกลุ่มธุรกิจรักษาความปลอดภัย สามารถแบ่งออกเป็น 2 กลุ่มหลัก ได้แก่ กลุ่มลูกค้าภาครัฐ
หน่วยงานราชการ และรัฐวิสาหกิจ ที่เพิ่มระดับการรักษาความปลอดภัย ทั้งในส่วนของอาคารสถานที่
รวมถึงจุดที่สำคัญต่างๆ เช่น สนามบิน สถานีรถไฟฟ้า และสถานีรถไฟฟ้าใต้ดิน เส้นทางคมนาคม
สถานีบริการขนส่งสาธารณะ และท่าเรือต่าง เป็นต้น และกลุ่มลูกค้าภาคเอกชน ประกอบด้วย
ธนาคารพาณิชย์ สถาบันทางการเงิน โรงแรม ศูนย์การค้า
โรงงานอุตสาหกรรมและอาคารที่ให้บริการเช่าพื้นที่จอดรถ เป็นต้น
ซึ่งกลุ่มลูกค้าดังกล่าวจะมีการจ้างเจ้าหน้าที่รักษาความปลอดภัย
รวมถึงการติดตั้งอุปกรณ์รักษาความปลอดภัยควบคู่กัน

-   ลักษณะและการจัดหาผลิตภัณฑ์หรือบริการ

ฝ่ายฯ มีความมุ่งมั่นในการแสวงหาโอกาสทางธุรกิจ โดยมุ่งเน้นธุรกิจที่มีความเป็นไปได้สูง
และสามารถทำรายได้ให้บริษัทฯ ได้อย่างต่อเนื่องทั้งในระยะสั้น และระยะยาว
รวมถึงความสามารถในการส่งเสริมศักยภาพให้กับกลุ่มธุรกิจอื่นๆ ภายในบริษัทฯ
เพื่อสร้างความได้เปรียบทางการแข่งขัน

ฝ่ายฯ ได้วางกลยุทธ์ที่จะสร้างความได้เปรียบทางการแข่งขันอย่างยั่งยืน
โดยการจับมือกับพันธมิตรทางการค้าในระดับแนวหน้าของอุตสาหกรรมที่ไม่เพียงแต่มีชื่อเสียงและเป็นที่ยอมรับในระดับสากล
อีกทั้งยังเป็นผู้ผลิต เจ้าของผลิตภัณฑ์เทคโนโลยีรักษาความปลอดภัยชั้นนำ
เพื่อความมั่นใจในคุณภาพของสินค้าและบริการ อีกทั้งยังครอบคลุมถึงการบริการหลังการขายอีกด้วย

นอกจากนี้ ฝ่ายฯ เป็นผู้นำเข้า
และเป็นตัวแทนจัดจำหน่ายผลิตภัณท์ระบบกล้องโทรทัศน์วงจรปิดอัจฉริยะ (Closed Circuit
Television System : CCTV ) ระบบสัญญาณอัตโนมัติที่ทำงานคู่กับระบบกล้องโทรทัศน์วงจรปิด
(Video Analytic) เครื่องมือตรวจจับวัตถุระเบิด (Explosive Detection System: EDS)
เครื่องสแกนตรวจค้นตัว (X-Ray Machine) ระบบสัญญาณกันขโมย (Alarm)
ระบบตรวจจับอาวุธโดยคลื่นแม่เหล็กไฟฟ้า (Metal Detectors) ระบบควบคุมการเข้า-ออกประตู
(Access Controls) รวมถึงการนำเอาเทคโนโลยีที่ทันสมัยของห้องปฏิบัติการควบคุม
ที่สามารถควบคุมกำกับดูแลอุปกรณ์อิเล็คทรอนิกส์ด้านความปลอดภัยหลายร้อยชนิดในห้องปฏิบัติการเพียงห้องเดียว
(Single Command Control Center) โดยที่ปฏิบัติหน้าที่เป็นศูนย์ติดตาม ควบคุม และเฝ้าระวัง
(Monitoring Control and Surveillance Center: MCS)
เพื่อให้ระบบสามารถตรวจสอบข้อมูลย้อนกลับ (Traceability System) เมื่อเกิดเหตุการณ์
ได้อย่างมีประสิทธิภาพ และประสิทธิผลสูงสุด

บริษัทรักษาความปลอดภัย เอเอสเอ็ม แมเนจเมนท์ จำกัด

-   ลักษณะผลิตภัณฑ์หรือบริการ

ASM ให้บริการงานรักษาความปลอดภัยท่าอากาศยาน อากาศยาน คลังสินค้า อาคารสำนักงาน
โรงแรม และอาคารสำนักงานต่างๆ โดยมีการขยายธุรกิจและเติบโตอย่างรวดเร็วและต่อเนื่อง
โดยในปี 2559 งานรักษาความปลอดภัยท่าอากาศยานนั้นมีอัตราการเติบโตเพิ่มขึ้น 14%
จากการขยายสัญญาท่าอากาศยานสุวรรณภูมิ และท่าอากาศยานภูเก็ต
อีกทั้งการขยายงานในส่วนของท่าอากาศยานภูมิภาค ได้แก่ สนามบินสมุย และท่าอากาศยานอู่ตะเภา
ในส่วนของงานบริการรักษาความปลอดภัยภาคพื้นและคลังสินค้ามีอัตราการเติบโตเพิ่มขึ้น 39%
สำหรับสัดส่วนการให้บริการรักษาความปลอดภัยทั่วไปกลุ่มโรงแรมและร้านค้าปลีกมีอัตราการเติบโตเพิ่มขึ้น
15% ของรายได้รวม

-   การตลาดและภาวะการแข่งขัน

ปัจจัยที่ทำให้ธุรกิจรักษาความปลอดภัยมีภาวะต้นทุนที่สูงขึ้น ได้แก่
พระราชบัญญัติธุรกิจรักษาความปลอดภัย พ.ศ. 2558 ตลอดจนการปรับขึ้นอัตราค่าแรงขั้นต่ำ
ในขณะเดียวกันผู้ใช้บริการมีความคาดหวังบุคลากรรักษาความปลอดภัยที่มีประสิทธิภาพสูง อีกทั้ง
ต้องการมาตรฐานเฉพาะทางเพิ่มขึ้น บริษัทฯ จึงให้ความสำคัญกับการพัฒนาเทคโนโลยี
การฝึกอบรมมาตรฐาน ISO และมาตรฐานความปลอดภัยเฉพาะทางตามกลุ่มลูกค้า เช่น
อุตสาหกรรมน้ำมัน อาคารสำนักงาน โรงพยาบาล โรงแรม การขนส่ง เป็นต้น นอกจากนี้ บริษัทฯ
มุ่งเน้นการสร้างความแตกต่างจากคู่แข่งขันด้วยการจัดตั้งศูนย์ข่าวกรอง การควบคุมคุณภาพ
การสร้างความสัมพันธ์กับลูกค้าเพื่อรักษาลูกค้าเดิม
ตลอดจนให้ความสำคัญในด้านสวัสดิการของพนักงาน แรงงานสัมพันธ์และการรักษาพนักงาน

-   โครงการในอนาคต

บริษัทฯ ได้กำหนดแผนและทิศทางในช่วงปี 2560-2561 ไว้ดังนี้

1.  การขยายธุรกิจตามอัตราการเติบโตของท่าอากาศยานในภูมิภาคต่างๆ

2.  การขยายธุรกิจด้านการฝึกอบรมในภูมิภาคและประเทศเพื่อนบ้าน

3.  การขอรับรองหลักสูตรฝึกอบรมด้านงานรักษาความปลอดภัยธุรกิจการบินจากสำนักงานการบินพลเรือนแห่งประเทศไทย
    (กพท.)

4.  การขอรับรองผู้ฝึกสอน (Certified Instructor)

5.  การพัฒนาบุคลากรในระดับผู้บริหารระดับกลาง

กลุ่มธุรกิจร่วมทุน

ภาพรวม

บริษัทฯ มุ่งเน้นการลงทุนในธุรกิจที่สามารถทำรายได้ให้บริษัทฯ ได้อย่างต่อเนื่อง มีโอกาสเติบโตสูง
หรือสามารถเสริมธุรกิจอื่นในกลุ่มบริษัทฯ เพื่อเพิ่มความสามารถในการแข่งขัน
กลุ่มธุรกิจร่วมทุนจะร่วมลงทุนกับผู้ประกอบการที่มีชื่อเสียงระดับสากลซึ่งเป็นเจ้าของผลิตภัณฑ์หรือเทคโนโลยีชั้นนำ
เพื่อความน่าเชื่อถือและความมั่นใจในคุณภาพสินค้าและบริการ ธุรกิจต่างๆ
ของกลุ่มจึงสร้างผลตอบแทนให้บริษัทฯ ได้อย่างต่อเนื่อง
และมีส่วนสำคัญในการสร้างกำไรให้แก่บริษัทเสมอมา

ในปี 2559 ธุรกิจของกลุ่มดำเนินไปได้ด้วยดี บริษัทฯ ได้รับผลตอบแทนเป็นที่น่าพอใจ
บริษัทร่วมบางแห่งมีการเพิ่มเติมประเภทผลิตภัณฑ์เพื่อขยายฐานลูกค้าให้ครอบคลุมได้ทั่วถึงยิ่งขึ้น
รวมถึงขยายฐานลูกค้าไปยังประเทศใกล้เคียง

ฝ่ายธุรกิจเกมสลาก

-   ลักษณะและการจัดหาผลิตภัณฑ์หรือบริการ

ฝ่ายธุรกิจเกมสลาก เป็นผู้รับดำเนินการให้แก่บริษัท ล็อกซเล่ย์ จีเท็ค เทคโนโลยี จำกัด
(ล็อกซเล่ย์ จีเท็ค) ในการให้บริการระบบเกมสลากแก่สำนักงานสลากกินแบ่งรัฐบาล
(สำนักงานสลาก) ตามสัญญาจ้างบริการระบบเกมสลากที่ ล็อกซเล่ย์ จีเท็ค
ทำกับสำนักงานสลากเมื่อวันที่ 29 กรกฎาคม 2548 โดยฝ่ายฯ
มีหน้าที่เตรียมการติดตั้งระบบเกมสลาก เครือข่ายสื่อสาร เครื่องจำหน่ายสลาก
พร้อมทั้งให้บริการระบบเกมสลากแก่ตัวแทนจำหน่ายสลาก

ฝ่ายฯ ได้ทำการติดตั้งเครื่องจำหน่ายสลากทั่วประเทศแล้วเสร็จในปี พ.ศ. 2549
พร้อมทั้งอบรมตัวแทนจำหน่ายไปแล้ว 6,761 เครื่อง แต่จนถึงปัจจุบัน
สำนักงานสลากยังไม่สามารถอนุมัติให้เริ่มดำเนินการจำหน่ายสลาก อย่างไรก็ดี ฝ่ายฯ
ยังต้องดูแลบำรุงรักษาระบบให้อยู่ในสภาพที่พร้อมในระดับหนึ่ง
เพื่อรอความชัดเจนจากสำนักงานสลากที่จะดำเนินการจำหน่ายสลากต่อไป

บริษัท ล็อกซเล่ย์ จีเท็ค เทคโนโลยี จำกัด

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ จีเท็ค เทคโนโลยี จำกัด เป็นบริษัทร่วมทุนระหว่างกลุ่มบริษัท ล็อกซเล่ย์ จำกัด
(มหาชน) และกลุ่ม IGT Global Solutions Corporation (ชื่อเดิมคือ GTECH
Corporation) เพื่อให้บริการระบบเกมสลากแก่สำนักงานสลาก
ตามสัญญาจ้างบริการระบบเกมสลาก โดย ล็อกซเล่ย์ จีเท็ค จะออกแบบ จัดหา ติดตั้ง และ
ให้บริการระบบเกมสลากแบบออนไลน์
รวมทั้งติดตั้งเครื่องจำหน่ายสลากให้กับตัวแทนจำหน่ายที่ได้รับการแต่งตั้งจากสำนักงานสลาก
ภายใต้การควบคุมของสำนักงานสลาก
ระบบเกมสลากประกอบด้วยศูนย์ประมวลผลระบบเกมสลากส่วนกลาง (ทั้งศูนย์หลักและศูนย์สำรอง)
และ ระบบเครือข่ายสื่อสาร

ระบบเกมสลากที่ใช้เป็นของ IGT Global
ซึ่งเป็นผู้นำในการให้บริการระบบเกมสลากแบบครบวงจรทั่วโลก IGT Global
มีความชำนาญในการออกแบบ ติดตั้ง ดำเนินการสนับสนุนระบบคอมพิวเตอร์
และเครือข่ายสื่อสารที่มีความสลับซับซ้อนให้แก่หน่วยงานสลากชั้นนำทั่วโลก
โดยมีลูกค้าใช้บริการรวมไม่ต่ำกว่า 100 รายใน 6 ทวีป

บริษัท บีพี-คาสตรอล (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัท บีพี-คาสตรอล (ประเทศไทย) จำกัด เป็นบริษัทร่วมทุนระหว่าง บริษัท ล็อกซเล่ย์ จำกัด
(มหาชน) และ บริษัท บีพี ออยล์ จากสหราชอาณาจักร
ดำเนินธุรกิจผลิตและจำหน่ายผลิตภัณฑ์น้ำมันหล่อลื่นเครื่องยนต์ ภายใต้เครื่องหมายการค้า
“คาสตรอล” (Castrol) และ “บีพี” (BP) ซึ่งเป็นที่นิยมของผู้บริโภค
วัตถุดิบส่วนใหญ่ที่ใช้ในการผลิตมาจากแหล่งภายในประเทศ
บีพี-คาสตรอลสามารถผลิตสินค้าที่มีคุณภาพและเป็นไปตามความต้องการของลูกค้า
อีกทั้งมีการปรับปรุงและพัฒนาเทคโนโลยีสินค้าอยู่ตลอดเวลาเพื่อให้ได้สินค้าที่มีคุณภาพสูงสุดและเหมาะสม
หรือตรงตามความต้องการของลูกค้าได้มากที่สุด

บีพี-คาสตรอล ได้ปรับปรุงแนวทางการกระจายสินค้าให้กับลูกค้าโดยส่วนใหญ่ผ่านตัวแทนจำหน่ายของ
บีพี-คาสตรอล เพื่อทำการจัดส่งสินค้าได้สะดวก ถูกต้อง รวดเร็ว
และง่ายต่อการควบคุมดูแลและเข้าถึงผู้บริโภคได้อย่างทั่วถึง

-   การตลาดและภาวะการแข่งขัน

ภาวะการตลาดน้ำมันหล่อลื่นเครื่องยนต์ในประเทศไทยมีการแข่งขันรุนแรง
คู่แข่งขันยังคงใช้กลยุทธ์การตัดราคา จัดรายการโปรโมชั่น และโฆษณาตามสื่อต่างๆ อย่างต่อเนื่อง
บริษัทผู้จัดจำหน่ายน้ำมันหล่อลื่นเครื่องยนต์ลำดับต้นๆ ในตลาด ได้แก่ ปตท เชลล์ บีพี–คาสตรอล
คาลเทกซ์ และ เอ็กซอลโมบิล มีสัดส่วนในตลาดรวมกันเกินกว่าครึ่งหนึ่งของตลาดทั้งหมด ในฐานะที่
บีพี-คาสตรอล เป็นหนึ่งในผู้นำและมีสัดส่วนในตลาดสูง จึงต้องปรับเปลี่ยนกลยุทธ์และวิธีการต่างๆ
อย่างสม่ำเสมอ เพื่อรักษาสัดส่วนในตลาดและรักษาผลประกอบการให้เดินหน้าต่อไป
และยังคงยึดหลักการเน้นคุณภาพของสินค้าและการบริการที่ดีเลิศให้กับลูกค้าและผู้บริโภค
ลูกค้ากลุ่มเป้าหมายของบีพี-คาสตรอล คือ ลูกค้าทั่วไปที่มียานพาหนะในการเดินทาง
และธุรกิจด้านการขนส่ง ทางบก และทางทะเล รวมถึงอุตสาหกรรมต่างๆ ที่ใช้เครื่องจักรหนัก

-   โครงการในอนาคต

เป้าหมายในอนาคตของบีพี–คาสตรอล คือ เป็นผู้นำในตลาดน้ำมันหล่อลื่นเครื่องยนต์
กลยุทธ์และนโยบายหลักคือการพัฒนาสินค้าให้ตอบสนองความต้องการผู้บริโภคด้วยเทคโนโลยีที่ทันสมัย
และการขยายฐานลูกค้าให้เพิ่มมากขึ้นโดยการมุ่งเน้นในกลุ่มร้านซ่อม ร้านอะไหล่
และอู่รถอิสระสำหรับรถยนต์และรถจักรยานยนต์ โดยอาศัยความสัมพันธ์อันดี
และการพัฒนาให้กลุ่มร้านซ่อมเหล่านี้มีภาพลักษณ์ การบริการและรูปแบบที่โดดเด่นแตกต่างจากคู่แข่ง
และเป็นศูนย์บริการเปลี่ยนถ่ายน้ำมันเครื่องที่มีมาตรฐาน

บริษัท ไทยไฟเบอร์ออพติคส์ จำกัด

-   ลักษณะและการจัดหาผลิตภัณฑ์หรือบริการ

บริษัท ไทยไฟเบอร์ออพติคส์ จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
และบริษัท บางกอก เทเลคอม จำกัด ผู้ผลิตเคเบิลโทรศัพท์ตัวนำทองแดงลำดับต้นๆ
ของประเทศไทย
ภายใต้การถ่ายทอดเทคโนโลยีการออกแบบและผลิตสายเคเบิลใยแก้วนำแสงระดับโลกจาก
Furukawa Electric Co., Ltd. ประเทศญี่ปุ่น ตามมาตรฐานสากล ITU (International
Telecommunication Union)
ไทยไฟเบอร์เป็นผู้ผลิตในประเทศรายแรกที่จัดจำหน่ายเคเบิลใยแก้วเพื่อโครงข่ายสำหรับผู้ให้บริการเทคโนโลยี
4G

ไทยไฟเบอร์ให้ความสำคัญต่อสิ่งแวดล้อม
โดยออกแบบและผลิตผลิตภัณฑ์ที่เป็นมิตรกับสิ่งแวดล้อมตามมาตรฐานสากล RoHS (Restriction
of Hazardous Substances Directive in electrical and electronic
equipment) มาตรฐานเคเบิลภายในอาคาร IEC 60332
ไทยไฟเบอร์ได้รับการรับรองระบบคุณภาพ ISO 9001:2008 และ ISO 14001:2004
จากผู้ให้การรับรองระดับโลก BUREAU VERITAS (BVQI) และได้มีการพัฒนาไปสู่ ISO 2015

-   การตลาดและภาวะการแข่งขัน

ประเทศไทยได้ดำเนินการประมูลคลื่น 4G เรียบร้อยแล้ว
ผู้ให้บริการที่ได้รับใบอนุญาตจึงรีบดำเนินการให้เป็นไปตามเงื่อนไขการได้รับใบอนุญาต
เพื่อให้ทันกับความต้องการใช้งานอินเทอร์เน็ตความเร็วสูง (Broadband) และ WIFI
ที่มีจำนวนเพิ่มขึ้นตามโซเชียลมีเดียที่มากขึ้น เทคโนโลยี FTTx ขยายไปถึงผู้ใช้งานมากขึ้น
กระทรวงอุตสาหกรรมกำหนดให้เคเบิลใยแก้วนำแสงให้เป็นผลิตภัณฑ์ที่เป็นมาตรฐานบังคับ มอก.
ซึ่งผู้ผลิตและผู้นำเข้าต้องได้รับใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานหรือนำเข้าสายเคเบิลใยแก้วนำแสงที่จำหน่ายในประเทศไทยเท่านั้น
และกำลังปรับปรุงให้ทันสมัยตามมาตรฐาน ITU ฉบับใหม่

ไทยไฟเบอร์ได้ดำเนินการขยายกำลังการผลิตเคเบิลFTTx เพื่อรองรับตลาดอาเซียน
และความต้องการของตลาดภายในประเทศที่ยังคงมีสูงอยู่
และได้วางแผนขยายการขายผลิตภัณฑ์ของFURUKAWAให้ครบวงจรในอนาคต

-   งานที่ยังไม่ได้ส่งมอบและโครงการในอนาคต

ไทยไฟเบอร์มีโอกาสในงานโครงการขยายโครงข่ายอินเตอร์เนตหมู่บ้าน
ซึ่งตามระเบียบสำนักนายกรัฐมนตรี หน่วยงานราชการต้องใช้ของผู้ผลิตในประเทศเท่านั้น

บริษัท เอ็นเอส บลูสโคป (ประเทศไทย) จำกัด และ

บริษัท เอ็นเอส บลูสโคป ไลสาจท์ (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัท เอ็นเอส บลูสโคป (ประเทศไทย) จำกัด และ บริษัท เอ็นเอส บลูสโคป ไลสาจท์
(ประเทศไทย) จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
กับบริษัทโฮลดิ้งที่ถือหุ้นโดย บริษัท บลูสโคป สตีล จำกัด และ บริษัท นิปปอน สตีล และ ซูมิโตโม
เมทัล คอร์ปอเรชั่น บลูสโคป
สตีลเป็นบริษัทชั้นนำของออสเตรเลียและเป็นผู้นำระดับโลกในธุรกิจเหล็กเคลือบ เอ็นเอส บลูสโคป
(ประเทศไทย) ผลิตและจำหน่ายเหล็กเคลือบสังกะสี เหล็กเคลือบสี
และเหล็กเคลือบโลหะผสมอลูมิเนียม/สังกะสี มีโรงงานผลิตเหล็กตั้งอยู่ที่มาบตาพุด
รวมถึงสายการผลิตการเคลือบโลหะและการเคลือบสี ปัจจุบัน เอ็นเอส บลูสโคป (ประเทศไทย)
ผลิตเหล็กเคลือบและเหล็กเคลือบสีสำหรับภาคอุตสาหกรรมก่อสร้างและภาคอุตสาหกรรมการผลิต

สำหรับภาคอุตสาหกรรมก่อสร้าง เอ็นเอส บลูสโคป (ประเทศไทย)
เป็นผู้นำในการผลิตแผ่นเหล็กเคลือบและแผ่นเหล็กเคลือบสี สำหรับขึ้นรูปเป็นหลังคาและผนัง
รวมทั้งม้วนขึ้นรูป และโครงผนัง แบรนด์หลักของเอ็นเอส บลูสโคป (ประเทศไทย) ได้แก่
ZINCALUME^(®) และ Clean Colorbond^(®)
ซึ่งเป็นผลิตภัณฑ์สำหรับอาคารโรงงานอุตสาหกรรมและอาคารเชิงพาณิชย์ ส่วนแบรนด์ BLUESCOPE
Zacs^(®) และ Jing Joe Lek^(®) เป็นผลิตภัณฑ์สำหรับบ้านและที่อยู่อาศัย

สำหรับภาคอุตสาหกรรมการผลิต เอ็นเอส บลูสโคป (ประเทศไทย)
ได้เสนอผลิตภัณฑ์ไปยังตลาดเครื่องใช้ไฟฟ้า ภายใต้แบรนด์ SuperDyma^(®)
ซึ่งมีคุณสมบัติต้านทานการกัดกร่อนสูง และผิวเคลือบที่สวยงาม รวมถึงผลิตภัณฑ์ VIEWKOTE ™
ซึ่งเป็นเทคโนโลยีเหล็กเคลือบสีชั้นนำจากประเทศญี่ปุ่น

-   การตลาดและภาวะการแข่งขัน

ปัจจุบัน ราคาเหล็กมีแนวโน้มลดลง ซึ่งสอดคล้องในทิศทางเดียวกับราคาสินค้าโภคภัณฑ์ทั่วโลก
เนื่องจากการชะลอตัวของการลงทุนและการบริโภค
กอปรกับปริมาณเหล็กเคลือบนำเข้าที่สูงขึ้นจากประเทศจีนและเวียดนาม
ทำให้เกิดภาวะการแข่งขันอย่างสูงในตลาด

อย่างไรก็ตาม ตลาดเหล็กแผ่นยังขยายตัวได้อย่างต่อเนื่องอย่างมีนัยสำคัญ
เนื่องจากการที่ผู้บริโภคมีความตระหนักมากขึ้นในประสิทธิภาพของแผ่นหลังคาเหล็ก
ที่เหนือกว่าวัสดุมุงหลังคาอื่นๆ
เช่นแผ่นหลังคากระเบื้องคอนกรีตและแผ่นหลังคาหลังคาไฟเบอร์ซีเมนต์
ซึ่งทำให้แผ่นหลังคาเหล็กได้รับความนิยมสูงในขณะนี้ และผลิตภัณฑ์ของ เอ็นเอส บลูสโคป ไลสาจท์
ยังได้รับการกล่าวถึงและเป็นที่จดจำในตลาดอย่างดีเยี่ยม ซึ่งปัจจัยเหล่านี้ ได้ช่วยให้
รายได้จากภาคอุตสาหกรรมก่อสร้างของ เอ็นเอส บลูสโคป ไลสาจท์ ยังคงอยู่ในเกณฑ์ที่น่าพอใจ

-   โครงการในอนาคต

ด้วยความเชื่อมั่นต่อการเติบโตอย่างแข็งแกร่งของเศรษฐกิจไทยในระยะยาว
โดยเฉพาะอย่างยิ่งการเติบโตของอุตสาหกรรมการก่อสร้างในอนาคต เอ็นเอส บลูสโคป
(ประเทศไทย) ได้ลงทุนและกำลังดำเนินการก่อสร้างโรงงานผลิตเหล็กเคลือบโลหะ โรงงานที่ 3
ที่นิคมอุตสาหกรรมมาบตาพุด จังหวัดระยอง ด้วยมูลค่าเงินลงทุนประมาณ 4,500 ล้านบาท
เพื่อขยายกำลังการผลิตเหล็กเคลือบโลหะคุณภาพสูง
ที่สามารถตอบสนองความต้องการใช้เหล็กเคลือบโลหะในอุตสาหกรรมก่อสร้างอาคารขนาดเล็กและตลาดที่พักอาศัยระดับกลางไปถึงล่าง
โดยคาดว่าการก่อสร้างจะแล้วเสร็จและสามารถเดินสายการผลิตได้ ในเดือนกรกฎาคม 2561

บริษัท บลูสโคป บิลดิ้งส์ (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

BUTLER^(®) และ PROBUILD^(®)
เป็นผลิตภัณฑ์ประเภทอาคารเหล็กที่ถูกออกแบบและก่อสร้างด้วยระบบ PRE-ENGINEERED
BUILDING โดย บริษัท บลูสโคป บิลดิ้งส์ (ประเทศไทย) จำกัด
ซึ่งมีการออกแบบโครงสร้างและองค์ประกอบทุกชิ้นส่วนของอาคารในทางวิศวกรรมและมีลักษณะเป็นระบบโมดูล่าร์
คือ การออกแบบ และผลิตชิ้นส่วนของอาคารจากโรงงาน
จากนั้นจะดำเนินการจัดส่งไปที่หน่วยงานก่อสร้างเพื่อดำเนินการประกอบและติดตั้งด้วยสลักเกลียว
โบลต์ และน๊อต หรือระบบสกรู (Knock-down)
โดยอาคารเหล็กสำเร็จรูปเหมาะสำหรับอาคารประเภทโรงงานอุตสาหกรรม โกดังเก็บสินค้า
คลังกระจายสินค้า อาคารซ่อมบำรุง โรงเก็บเครื่องบิน อาคารห้องเย็น และอื่นๆ

บลูสโคป บิลดิ้งส์ ให้ความสำคัญและยึดถือเสมอว่า งานบริการคือหัวใจสำคัญ
ขอบเขตงานบริการประกอบด้วย การให้คำปรึกษาตั้งแต่ขั้นตอนการวางแผนงานและออกแบบเบื้องต้น
ออกแบบและจัดทำรายการคำนวน การจัดทำแบบก่อสร้างผลิตชิ้นส่วนของอาคาร ด้วยระบบ
PRE-ENGINEERED และการรับประกันและการบริการหลังการขาย

สินค้าที่บลูสโคป บิลดิ้งส์ ผลิตและให้บริการติดตั้ง อยู่ภายใต้เครื่องหมายการค้า คือ
“BUTLER^(®)”“PROBUILD^(®)” “MR-24^(®) และ PRO-LOK 75^(TM)”

นอกเหนือจากการจัดหาผลิตภัณฑ์และบริการที่ดีให้กับลูกค้าแล้ว บลูสโคป บิลดิ้งส์
ยังให้ความสำคัญด้านสุขภาพ ความปลอดภัย และสิ่งแวดล้อมโดยมีการปรับปรุงอย่างต่อเนื่อง
โดยมีจุดมุ่งหมายเพื่อให้ประสบผลสำเร็จด้วยการใช้นโยบายดังต่อไปนี้

1) ปฏิบัติตามกฎหมายในประเทศ และข้อบังคับของบลูสโคปสตีล

2) การมีส่วนร่วมของพนักงาน และผู้รับเหมาทั้งหมด

3) ปฏิบัติตนเป็นพลเมืองดีของชุมชน โดยให้ความเคารพต่อคุณค่า และมรดกทางวัฒนธรรมของ

ประเทศ และชุมชนท้องถิ่น

4) พนักงานทุกคนตระหนักถึงความรับผิดชอบที่มีต่อสุขภาพ ความปลอดภัย สิ่งแวดล้อม และ

ความสำเร็จของชุมชน

-   การตลาดและภาวะการแข่งขัน

บลูสโคป บิลดิ้งส์ มุ่งเน้นให้ความสำคัญในการเป็นประชาคมอาเซียน (AEC) โดยเล็งเห็นว่า AEC
จะทำให้สภาพแวดล้อมในการแข่งขันแบบเดิมเกิดการเปลี่ยนแปลง โดยภาพรวมของสิ่งที่จะเกิดขึ้น
คือ คู่แข่งขัน ลูกค้า และช่องทางการตลาดจะไม่จำกัดอยู่เพียงภายในประเทศเท่านั้น
แต่กลายเป็นกลุ่มประเทศอาเซียน และประเทศต่างๆ ในภูมิภาคอื่น
โดยการกำหนดนโยบายการขยายงานสู่กลุ่มประเทศอาเซียนนั้น
จะช่วยลดความเสี่ยงจากภาวะการแข่งขันภายในประเทศที่มีความรุนแรงจากการลงทุนภายในประเทศ

-   โครงการในอนาคต

จากความสำเร็จในการขยายตลาดไปสู่กลุ่มผู้ประกอบการภาคเกษตรกรรม
และการรักษาฐานลูกค้ากลุ่มอุตสาหกรรมในช่วงปีที่ผ่านมานั้น บลูสโคป บิลดิ้งส์
ได้ตระหนักถึงความสำคัญของการขยายกลุ่มลูกค้าไปยังประเทศเพื่อนบ้าน
ที่มีการเจริญเติบโตทางเศรษฐกิจ และการลงทุนที่มีแนวโน้มเพิ่มสูงขึ้น นอกจากนี้ บลูสโคป บิลดิ้งส์
ยังมุ่งพัฒนาการสร้างพันธมิตรทางการค้าเพื่อลดการแข่งขันกันเองและเสริมสร้างธุรกิจให้แข็งแกร่งมากยิ่งขึ้น

หน่วยงานสนับสนุน

กลุ่มการเงิน

-   หน้าที่และความรับผิดชอบของหน่วยงาน

กลุ่มฯ ดูแลรับผิดชอบงานด้าน บัญชี การเงิน กฎหมาย
และสินเชื่อที่เกิดจากการขายสินค้าและบริการของทุกกลุ่มธุรกิจ รวมทั้งการลงทุนอื่นๆ ที่เกี่ยวข้อง
โดยแบ่งการบริหารงานออกเป็น 5 ฝ่าย ได้แก่ ฝ่ายบริหารเงินทุนและงบการเงินรวม
ฝ่ายบัญชีบริหาร ฝ่ายวางแผนกลยุทธ์และนักลงทุนสัมพันธ์ ฝ่ายการเงินและสินเชื่อ
และฝ่ายกฎหมายและหลักทรัพย์

-   การดำเนินงานในปีที่ผ่านมาและแผนงานในปี 2560

ในปี 2559 กลุ่มฯ ให้ความสำคัญและระมัดระวังเรื่องการบริหาร
และดูแลรักษาสภาพคล่องทางการเงินเป็นอย่างมาก
โดยเน้นการบริหารงานด้านสินเชื่องานโครงการและสินเชื่อเงินทุนหมุนเวียนทั่วไป
ส่งผลให้การดำเนินการทั้งปีที่ผ่านมาได้ผลอย่างมีประสิทธิภาพ โดยนำเครื่องมือต่างๆ
ทางการเงินมาใช้ ทำให้สามารถบริหารต้นทุนทางการเงินที่สามารถแข่งขันในตลาดได้
โดยศึกษาและจัดหาแหล่งเงินทุนที่เหมาะสมเพื่อลดต้นทุนทางการเงินเพื่อรองรับการขยายธุรกิจใหม่ๆ
ของบริษัทฯ
พร้อมทั้งพัฒนาปรับปรุงระบบและขั้นตอนการพิจารณาให้วงเงินสินเชื่อแก่ลูกค้าอย่างละเอียดและเคร่งครัดเพื่อป้องกันการเกิดหนี้สงสัยจะสูญร่วมกับการติดตามเร่งรัดการเก็บเงินจากลูกหนี้ให้ได้อย่างรวดเร็วและเป็นไปตามเป้าหมายที่กำหนดเพื่อให้สอดคล้องกับนโยบายการรักษาสภาพคล่องทางการเงินของบริษัทฯ
ได้อย่างมีประสิทธิภาพ อีกทั้งกลุ่มฯ
ยังคงเน้นให้มีการดำเนินการปรับระบบการทำงานให้สอดคล้องกับระบบบัญชีที่ต้องรองรับความซับซ้อนและเปลี่ยนแปลงอย่างรวดเร็วทั้งทางเศรษฐกิจความก้าวหน้าทางเทคโนโลยีและการเปลี่ยนแปลงของกฎหมายหรือกฎระเบียบที่เกี่ยวข้อง
รวมทั้งพัฒนาบุคลากรเพื่อรองรับธุรกรรมใหม่ๆ ในยุคเศรษฐกิจดิจิตอลอย่างต่อเนื่อง กลุ่มฯ
ยังคงให้ความสำคัญต่องานที่มอบหมายให้หน่วยงานนักลงทุนสัมพันธ์ (Investor Relations หรือ
IR) ทำหน้าที่ดูแลเป็นสะพานเชื่อมระหว่างบริษัทฯ และผู้ที่เกี่ยวข้อง (Stakeholder) ทั้งผู้ถือหุ้น
นักลงทุน นักวิเคราะห์ และสื่อมวลชน เพื่อให้ทุกฝ่ายเข้าใจถึงภาพรวมของธุรกิจทั้งกลุ่มบริษัทฯ
และแผนงานของบริษัทฯ โดยมุ่งเน้นการให้ข้อมูลที่ถูกต้อง ชัดเจนและต่อเนื่อง
ภายใต้กฎเกณฑ์ที่เกี่ยวข้อง โดยการให้ข้อมูล ในปีที่ผ่านมา กลุ่มฯ
สนับสนุนและให้ความร่วมมือเข้าร่วมโครงการบริษัทจดทะเบียนพบผู้ลงทุนของตลาดหลักทรัพย์แห่งประเทศไทย
การพบปะนักวิเคราะห์และนักลงทุนในงานต่างๆ
และการนำเสนอข้อมูลต่อนักวิเคราะห์ที่ขอเข้าพบเพื่อให้นักวิเคราะห์สามารถวิเคราะห์และนำเสนอข้อมูลต่อผู้ถือหุ้นและนักลงทุน
รวมทั้งในการสรุปมุมมองจากข้างนอก
นำเสนอต่อผู้บริหารระดับสูงเพื่อประโยชน์ในการพัฒนาที่ต่อเนื่อง

ในปี 2560 กลุ่มฯ ได้รับมอบหมายและความไว้วางใจให้บริหารงานด้านสารสนเทศเพิ่มขึ้นจากปี
2559 โดยมีนโยบายมุ่งเน้นในเรื่องการพัฒนาโปรแกรมทางบัญชีและการเงิน
รวมทั้งต่อยอดโปรแกรมสนับสนุนกลุ่มธุรกิจการค้าต่างๆ
เพื่อจัดทำรายงานให้ถูกต้องตามหลักกฎหมายสรรพากร ปปช. และกฎหมายอื่นๆ ที่เกี่ยวข้อง
และในขณะเดียวกันต้องรวดเร็วและเป็นประโยชน์ต่อกลุ่มธุรกิจต่างๆ ได้อย่างทันเหตุการณ์ กลุ่มฯ
ยังคงเพิ่มทักษะสำคัญให้ทั่วถึงบุคลากรในทุกระดับเพื่อความสำเร็จอย่างยั่งยืนขององค์กร
โดยพัฒนากระบวนการทำงานและระบบเทคโนโลยีให้มีประสิทธิภาพมากยิ่งขึ้น
เพื่อสอดคล้องกับโลกปัจจุบันและอนาคต รวมทั้งพัฒนาบุคลากรให้มีศักยภาพพร้อมรับการเปลี่ยนแปลง
และความพร้อมสู่การเป็นมืออาชีพ ขับเคลื่อนไปเป็นทีมพร้อมกับหน่วยงานอื่นๆ
ขององค์กรด้วยเป้าหมายเดียวกัน และมีความผูกพันต่อองค์กร
อีกทั้งยังคงต้องเน้นการบริหารต้นทุนทางการเงินให้มีประสิทธิภาพ
ขยายวงเงินสินเชื่อการค้าเพิ่มขึ้นเพื่อรองรับการลงทุนและธุรกิจใหม่ที่จะเกิดขึ้นในอนาคต
ปัจจุบันเศรษฐกิจโลกที่ยังคงมีความผันผวนและคาดการณ์ว่าจะเพิ่มความรุนแรงขึ้นในอนาคต
ทำให้กลุ่มฯ ให้ความสำคัญเป็นอย่างมากถึงผลกระทบที่อาจมีต่อผลการดำเนินงาน
จึงระมัดระวังให้มีการวางแผนงานที่ละเอียดรอบคอบให้มากขึ้น
โดยเฉพาะความเสี่ยงด้านการลงทุนและการบริหารงานโครงการ
แต่ยังคงรักษาความสมดุลระหว่างผลตอบแทนและระยะเวลาคืนทุนให้มีประสิทธิภาพและเหมาะสมกับทุกสถานะการณ์
นักลงทุนสัมพันธ์ ยังคงมุ่งเน้นสร้างความเข้าใจถึงภาพรวมของธุรกิจและแผนงานของบริษัทฯ
พร้อมทั้งรวบรวมและวิเคราะห์มุมมองต่างๆ
จากนักลงทุนและนักวิเคราะห์ภายนอกมานำเสนอต่อผู้บริหารเพื่อให้มีการพัฒนาเพื่อความมั่นคงเจริญก้าวหน้าทันต่อการเปลี่ยนแปลงของเศรษฐกิจโลกปัจจุบันและอนาคตอย่างยั่งยืน

ฝ่ายตรวจสอบภายใน

-   หน้าที่และความรับผิดชอบของหน่วยงาน

ฝ่ายตรวจสอบภายในเป็นหน่วยงานอิสระ
มีหน้าที่ในการตรวจสอบและประเมินความเพียงพอของระบบการควบคุมภายในของบริษัทฯ
และบริษัทในเครือ และประเมินการบริหารความเสี่ยง การสอบทานรายการที่เกี่ยวโยงกัน
จัดทำรายงานสรุปผลการตรวจสอบและสอบทานพร้อมข้อเสนอแนะ
ตลอดจนติดตามผลการตรวจสอบและการสอบทาน การปรับปรุงตามข้อเสนอแนะ นอกจากนี้
ยังทำการวิเคราะห์ ตลอดจนการให้คำปรึกษาแก่ฝ่ายต่างๆ เพื่อให้มั่นใจได้ว่าบริษัทฯ
และบริษัทในเครือมีระบบข้อมูลและรายงานทางการเงินที่มีความถูกต้องเชื่อถือได้และเป็นไปตามมาตรฐาน
มีการปฏิบัติตามกฎระเบียบ นโยบายการทำงานและกฎหมายที่เกี่ยวข้อง ทรัพย์สินของบริษัทฯ
มีอยู่จริงและได้มีการควบคุมและจัดเก็บรักษาอย่างเหมาะสม เพื่อให้การดำเนินงานของบริษัทฯ
และบริษัทในเครือเป็นไปอย่างถูกต้อง รัดกุม
มีประสิทธิภาพและประสิทธิผลตรงตามเป้าหมายที่วางไว้

-   ผลการดำเนินงานในปีที่ผ่านมาและแผนงานในอนาคต

ฝ่ายฯ
ได้จัดทำแผนการตรวจสอบประจำปีให้คณะกรรมการตรวจสอบพิจารณาสอบทานและอนุมัติแผนดังกล่าว
โดยฝ่ายฯ ได้ร่วมสอบทานข้อมูลทางการเงินที่เสนอแก่ผู้บริหาร
และทำการตรวจสอบและสอบทานระบบการควบคุมภายในของบริษัทฯ และบริษัทในเครือ
ให้คำปรึกษาทั้งทางด้านบัญชีและด้านระบบการควบคุมภายในแก่ฝ่ายต่างๆ ของบริษัทฯ
และบริษัทในเครือ และรายงานผลการตรวจสอบพร้อมให้ข้อเสนอแนะ

ฝ่ายฯ ยังทำหน้าที่เป็นผู้ช่วยเหลือและสนับสนุนการพัฒนาระบบงานของฝ่ายต่างๆ ภายในบริษัทฯ
และบริษัทในเครือ เพื่อให้บริษัทฯ
และบริษัทในเครือมีระบบการควบคุมภายในที่ดีมีประสิทธิภาพและเพื่อเป็นการสนับสนุนให้ทุกหน่วยงานดำเนินงานให้บรรลุตามเป้าหมายของบริษัทฯ
ที่วางไว้ และมีนโยบายการพัฒนาทรัพยากรมนุษย์อย่างต่อเนื่อง
ทำให้การทำงานสามารถดำเนินไปอย่างมีประสิทธิภาพ

ฝ่ายฯ ได้สอบทานรายการที่เกี่ยวโยงกันทุกไตรมาส ให้มีความถูกต้องและครบถ้วน
เพื่อให้เกิดความมั่นใจว่าบริษัทฯ
ได้ดำเนินการตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ตลท.) เรื่อง
การเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน อีกด้วย

นอกจากนี้ ฝ่ายฯ ได้ให้ความสำคัญต่อข้อเสนอแนะและข้อคิดเห็นจากผู้สอบบัญชีภายนอกทุกไตรมาส
โดยได้รับฟังคำชี้แจงเกี่ยวกับรายงานของผู้สอบบัญชี ผลการสอบทาน/ตรวจสอบงบการเงิน
ประเด็นที่พบจากการสอบทาน/ตรวจสอบและข้อเสนอแนะเกี่ยวกับระบบการควบคุมภายในและความถูกต้องเชื่อถือได้ของงบการเงิน
เพื่อนำไปพัฒนาระบบงานของบริษัทฯ
ให้มีระบบการควบคุมภายในที่ดีและมีประสิทธิภาพมากยิ่งขึ้นอย่างต่อเนื่อง
ซึ่งสอดคล้องกับแนวทางการบริหารของบริษัทฯ ในด้านการกำกับดูแลกิจการที่ดีตามหลักธรรมาภิบาล

ฝ่ายบริหาร กลุ่มสื่อสารองค์กร

-   หน้าที่และความรับผิดชอบ

ฝ่ายฯ มีหน้าที่ดูแลและสนับสนุนงานทางด้านภาพลักษณ์องค์กร งานประชาสัมพันธ์ โฆษณา
กิจกรรมส่งเสริมการตลาด รวมทั้งดูแลงานด้านข้อมูลธุรกิจ ข่าวธุรกิจ สื่อสิ่งพิมพ์ สื่อออนไลน์
และงานด้านศิลปกรรม ต่างๆ

-   ผลการดำเนินงานในปีที่ผ่านมาและโครงการในอนาคต

ปี 2559 ฝ่ายฯ ได้ดำเนินงานด้านการประชาสัมพันธ์ โฆษณา และกิจกรรมส่งเสริมการตลาด
เพื่อสนับสนุนกลุ่มธุรกิจต่างๆของบริษัทอย่างต่อเนื่อง เช่น การเปิดตลาด ผลิตภัณฑ์ และโครงการ
ของกลุ่มธุรกิจการค้า กลุ่มธุรกิจสารสนเทศและโทรคมนาคม กลุ่มธุรกิจเทคโนโลยี กลุ่มธุรกิจบริการ
กลุ่มธุรกิจงานโครงการ และบริษัทย่อย รวมทั้งงานด้านข้อมูลธุรกิจและข่าว ทั้งบนสื่อสิ่งพิมพ์
และสื่อออนไลน์ เช่น Loxley Web Site, Loxley Facebook, โปสเตอร์
ตลอดจนร่วมประสานงานให้การสนับสนุน กิจกรรมทั้งภายใน และภายนอก ได้แก่ ชมรมกอล์ฟ
ชมรมพนักงาน งานเลี้ยงรับรอง ถ่ายภาพ งานประชุม งานกราฟฟิกดีไซน์ งานกิจกรรมสังคม
และงานแสดงสินค้า ฯลฯ

สำหรับปี 2560 ฝ่ายฯ ยังคงให้บริการสนับสนุนงานของกลุ่มธุรกิจของบริษัทฯ และบริษัทย่อย
อย่างต่อเนื่อง โดยจะมุ่งเน้นงานทางด้านประชาสัมพันธ์ โฆษณา งานส่งเสริมกิจกรรมการตลาด
ข่าวธุรกิจ กิจกรรมภายใน และงานติดต่อกับสื่อมวลชน นอกจากนี้
ยังเสริมงานการพัฒนาธุรกิจในเขตเศรษฐกิจพิเศษ ด้วย

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

ปัจจัยความเสี่ยงในส่วนธุรกิจ

-   การพึ่งพาลูกค้ารายใหญ่

รายได้หลักของบางหน่วยงานในกลุ่มบริษัทฯ โดยเฉพาะหน่วยงานในสายธุรกิจเทคโนโลยี
เป็นรายได้จากการให้บริการที่มีกลุ่มลูกค้ารายใหญ่ที่มีสัดส่วนรายได้ต่อรายได้รวมค่อนข้างสูง
โดยเฉพาะลูกค้าในภาครัฐและรัฐวิสาหกิจ
หากภาครัฐและรัฐวิสาหกิจมีการชะลอการใช้จ่ายงบประมาณ
อาจส่งผลกระทบต่อผลการดำเนินงานและฐานะทางการเงินของบริษัทฯ อย่างมีนัยสำคัญ โดยปัจจุบัน
สภาพการแข่งขันในธุรกิจมีการแข่งขันที่สูงจากคู่แข่งภายในประเทศและคู่แข่งจากต่างประเทศ
ซึ่งอาจกระทบต่อรายได้ของบริษัทฯ อย่างไรก็ตามบริษัทฯ
ได้พยายามลดโอกาสในการเกิดกรณีดังกล่าว
โดยเน้นการพัฒนาคุณภาพการบริการให้สอดคล้องกับสภาวะตลาดและความต้องการของลูกค้าให้ได้มากที่สุด
รวมทั้งการรักษาความสัมพันธ์กับพันธมิตรทางธุรกิจให้แน่นแฟ้นอย่างต่อเนื่อง นอกจากนี้
หน่วยงานที่พึ่งพาลูกค้ารายใหญ่ ได้ลดความเสี่ยงโดยการพัฒนา ปรับปรุง
ระบบที่ให้บริการให้เป็นประโยชน์และเหมาะสมแก่ลูกค้าในภาคส่วนอื่น
รวมถึงการมองหาโอกาสทางธุรกิจใหม่ๆ ที่เกี่ยวข้องอย่างต่อเนื่อง

-   การเปลี่ยนแปลงนโยบายของภาครัฐบาล

สายธุรกิจเทคโนโลยีซึ่งประกอบด้วย กลุ่มสารสนเทศและคมนาคม กลุ่มเทคโนโลยี
และกลุ่มงานโครงการ ที่ดูแลงานโครงการขนาดใหญ่และโครงการขนาดเล็ก
ซึ่งงานส่วนใหญ่เป็นงานของภาครัฐบาลและงานของรัฐวิสาหกิจ
ดังนั้นรายได้ของสายธุรกิจเทคโนโลยีของบริษัทฯ
จึงมีความสัมพันธ์กับการใช้จ่ายด้านงบประมาณของประเทศ รวมถึงภาวะความมั่นคงทางการเมือง
และภาวะเศรษฐกิจ
การเปลี่ยนแปลงนโยบายของภาครัฐบาลอาจส่งผลกระทบต่อรายได้จากงานสายธุรกิจเทคโนโลยีได้
อย่างไรก็ตาม
รายได้ที่เป็นภาครัฐและรัฐวิสาหกิจข้างต้นบางส่วนจัดเป็นรายได้ที่มีอย่างต่อเนื่องจากโครงการที่เป็นงานปรับปรุงประสิทธิภาพที่มีแผนงบประมาณที่ชัดเจน
รวมทั้งงานบำรุงรักษาที่ต้องทำอย่างต่อเนื่อง นอกจากนี้บริษัทฯ
ยังมีรายได้จากธุรกิจที่มีรายได้แน่นอนจากกลุ่มธุรกิจการค้าและกลุ่มธุรกิจบริการ
รวมถึงกลุ่มธุรกิจร่วมทุนและโครงการอื่นๆ ที่สามารถสร้างรายได้และผลกำไรให้กับบริษัทฯ
อย่างต่อเนื่องในระยะยาว

-   การบริหารจัดการและความเสี่ยงจากความล่าช้าของโครงการ

งานโครงการในสายธุรกิจเทคโนโลยีส่วนใหญ่
มีการกำหนดเวลาการดำเนินงานให้แล้วเสร็จที่แน่นอน
และต้องมีการรับประกันผลงานตามที่กำหนดในสัญญา
หากไม่สามารถดำเนินการให้แล้วเสร็จตามกำหนดในสัญญาของแต่ละโครงการ
หรือในกรณีที่มีความบกพร่องเกี่ยวกับการดำเนินงานที่อาจส่งผลกระทบต่อบุคคลภายนอกหรือทรัพย์สินข้างเคียงให้ได้รับความเสียหาย
หรือมีการรับประกันผลงาน บริษัทฯ อาจต้องชดใช้ค่าปรับตามที่กำหนดไว้ในสัญญา ทั้งนี้ บริษัทฯ
ได้ตระหนักถึงความสำคัญในการบริหารจัดการเพื่อลดความเสี่ยงดังกล่าว
โดยมีการกำหนดแนวทางการปฏิบัติงานเพื่อป้องกันความบกพร่องที่อาจเกิดขึ้นได้ เช่น
การจัดให้มีการทำประกันภัยสำหรับแต่ละโครงการ
การจัดการในเรื่องของการกระจายความเสี่ยงไปยังเจ้าของสินค้าหรือผู้รับจ้าง
รวมถึงการจัดให้มีการพัฒนาบุคลากรให้มีความรู้ความสามารถและความรับผิดชอบต่อองค์กร
รวมถึงผู้มีส่วนได้เสียในทุกด้าน เพื่อเป็นการลดและป้องกันความเสียหายดังกล่าว

สาเหตุหลักของความล่าช้าของโครงการมักจะมาจากปัจจัยภายนอกที่อยู่นอกเหนือการควบคุมของบริษัทฯ
เช่น ความล่าช้าจากการส่งของจากคู่ค้า หรือการเปลี่ยนแปลงอุปกรณ์ที่ติดตั้งที่ชำรุด
การป้องกันความเสี่ยงด้านการส่งมอบโครงการจำเป็นต้องมีวิธีการจัดการโครงการอย่างชัดเจน
กระบวนการนี้ต้องอาศัยการติดตามโครงการอย่างใกล้ชิดและการประสานงานที่ดีระหว่างบริษัทฯ
ลูกค้า และผู้ผลิต ซึ่งทำให้สามารถระบุปัญหาและลดผลกระทบต่างๆ ที่อาจจะเกิดขึ้นได้ล่วงหน้า
เมื่อเริ่มโครงการบริษัทฯ จะติดตามและตรวจสอบระยะเวลาการส่งมอบโครงการอย่างสม่ำเสมอ

-   ความเสี่ยงจากการพึ่งพาการจัดหาผลิตภัณฑ์ในธุรกิจการค้า

ปัจจุบันบริษัทฯ มีการพึ่งพาการจัดหาผลิตภัณฑ์จากผู้ผลิตรายหนึ่งในธุรกิจการค้า ซึ่งบริษัทฯ
มิได้ทำสัญญาการได้รับแต่งตั้งเป็นตัวแทนจำหน่ายสินค้ากับผู้ผลิตผลิตภัณฑ์ที่เป็นลายลักษณ์อักษร
ดังนั้นบริษัทฯ จึงมีความเสี่ยงในการจัดหาผลิตภัณฑ์อย่างเพียงพอแก่ลูกค้าและผู้จัดจำหน่ายของบริษัทฯ
ในกรณีที่ผู้ผลิตมีการเปลี่ยนแปลงนโยบาย หรือไม่ประสงค์ที่จะจำหน่าย
หรือมีเหตุอันทำให้ไม่สามารถจัดหาผลิตภัณฑ์และบริการให้แก่บริษัทฯ ต่อไป ในขณะเดียวกันบริษัทฯ
ก็ไม่ได้มีการผูกมัดผู้ผลิตด้วยสัญญาซื้อขายในระยะยาว ดังนั้นจึงอาจส่งผลให้บริษัทฯ
ขาดแคลนผลิตภัณฑ์ที่จะจัดจำหน่ายและส่งผลให้บริษัทฯ สูญเสียลูกค้าซึ่งจะมีผลต่อรายได้บริษัทฯ
เช่นกัน

อย่างไรก็ตาม บริษัทฯ มีความสัมพันธ์ที่ดีกับผู้ผลิตรายนี้มาโดยตลอดกว่า 20 ปี
ซึ่งในการทำธุรกิจที่ผ่านมา บริษัทฯ ไม่มีบัญหาใดๆ ในการเป็นคู่ค้าหรือตัวแทนจำหน่ายผลิตภัณฑ์
หากผู้ผลิตต้องการยกเลิกสัญญา ผู้ผลิตจะแจ้งให้บริษัทฯ ทราบล่วงหน้า นอกจากนี้บริษัทฯ
ยังมีผลิตภัณฑ์อื่นๆ จำหน่ายอีกหลายรายการและส่วนใหญ่มีผู้จัดจำหน่ายมากกว่า 1 ราย ดังนั้น
บริษัทฯ จึงมีความยืดหยุ่นในการเปลี่ยนบริษัทผู้ผลิตหากมีความจำเป็น
จึงสามารถกระจายความเสี่ยงจากการพึ่งพิงผลิตภัณฑ์ชนิดเดียว รวมถึงการแตกไลน์สินค้า
และสร้างแบรนด์ของบริษัทเอง

-   ความเสี่ยงจากการขยายธุรกิจและการลงทุนในธุรกิจใหม่

บริษัทฯ
มีนโยบายแสวงหาโอกาสทางธุรกิจที่สามารถเสริมสร้างความร่วมมือและเพิ่มรายได้ให้กับธุรกิจเดิมของบริษัทฯ
ได้มุ่งมั่นหาโอกาสทางธุรกิจในประเทศเพื่อนบ้านใกล้เคียงมากขึ้น ได้แก่ สาธารณรัฐแห่งสหภาพพม่า
สาธารณรัฐประชาชนจีน สาธารณรัฐสังคมนิยมเวียดนาม และ
สาธารณรัฐประชาธิปไตยประชาชนลาว
การเข้าไปลงทุนยังคงมีความเสี่ยงและมีความไม่แน่นอนทางกฎหมาย ข้อบังคับ นโยบายของรัฐบาล
การเมืองและเศรษฐกิจในประเทศนั้นๆ เช่น ปัญหาความผันผวนของค่าเงินในภูมิภาค
ความมั่นคงทางการเมือง ภาวะเศรษฐกิจ เป็นต้น
ซึ่งปัญหาเหล่านี้อาจส่งผลกระทบในทางลบต่อการดำเนินธุรกิจ และทำให้บริษัทฯ มีค่าใช้จ่ายเพิ่มขึ้น
รวมทั้งอาจส่งผลกระทบในทางลบต่อผลการดำเนินงาน ฐานะการเงิน
หรืออาจส่งผลแตกต่างไปจากความคาดหวังและประมาณการของบริษัทฯ อย่างไรก็ตาม บริษัทฯ
ตระหนักถึงความเสี่ยงและผลกระทบจากปัจจัยดังกล่าว จึงได้ทำการศึกษาข้อดีข้อเสีย
ประกอบกับการพิจารณาอัตราผลตอบแทน ซึ่งคาดว่าจะได้รับในระยะยาวก่อนการลงทุน
รวมถึงการพิจารณาคู่ค้าอย่างระมัดระวังก่อนการร่วมดำเนินธุรกิจ
และมีการศึกษาถึงข้อกฎหมายและกฎระเบียบที่เกี่ยวข้องของประเทศนั้นๆ
อย่างรอบคอบก่อนการลงทุน

-   ความเสี่ยงจากการเปลี่ยนแปลงในระบบเทคโนโลยี

เนื่องจากบริษัทฯ มีธุรกิจที่ดำเนินงานเกี่ยวกับระบบเทคโนโลยีสารสนเทศ
ซึ่งเป็นธุรกิจที่มีการเปลี่ยนแปลงอย่างรวดเร็ว
มีการแข่งขันในอุตสาหกรรมค่อนข้างสูงและมีแนวโน้มเปลี่ยนแปลงตลอดเวลา หากบริษัทฯ
ไม่สามารถติดตามความก้าวหน้าและพัฒนาการทางเทคโนโลยีให้สอดคล้องกับความต้องการของตลาด
อาจทำให้บริษัทฯ ไม่สามารถรักษาลูกค้าที่มีอยู่และเสียโอกาสทางธุรกิจได้
อย่างไรก็ตามในการดำเนินธุรกิจ บริษัทฯ
ได้ติดตามความก้าวหน้าของเทคโนโลยีและข้อมูลข่าวสารทางธุรกิจอย่างใกล้ชิดและติดตามการพัฒนาผลิตภัณฑ์ของบริษัทผู้ผลิตอุปกรณ์เทคโนโลยีสารสนเทศและเครื่องมือต่างๆ
ทั้งในและต่างประเทศอย่างสม่ำเสมอ เพื่อช่วยให้บริษัทฯ
สามารถปรับตัวต่อการเปลี่ยนแปลงที่เกิดขึ้นได้อย่างทันท่วงที ทั้งนี้บริษัทฯ
ได้มอบหมายให้ฝ่ายสนับสนุนด้านเทคนิค ฝ่ายบริหารลูกค้าหลัก และฝ่ายประมูลโครงการ
ทำหน้าที่ในการศึกษา ดูงานจากผู้ผลิตอุปกรณ์ที่บริษัทฯ เป็นตัวแทนจำหน่าย
รวมทั้งติดตามความก้าวหน้าทางเทคโนโลยีอย่างสม่ำเสมอ
เพื่อสร้างองค์ความรู้ทางเทคโนโลยีและถ่ายทอดความรู้ให้หน่วยงานที่เกี่ยวข้องในบริษัทฯ
จัดให้พนักงานได้มีโอกาสเข้าร่วมสัมมนาทางวิชาการ การอบรม การถ่ายทอดความรู้จากผู้ผลิต
ทำการทดลองใช้งานผลิตภัณฑ์และเทคโนโลยีใหม่ๆ จากผู้ผลิตโดยตรง ประกอบกับ บริษัทฯ
สั่งซื้อสินค้าตามสเปกที่ผู้ว่าจ้างได้กำหนดไว้ สำหรับแต่ละโครงการอยู่แล้ว

ปัจจัยความเสี่ยงในส่วนบริหาร

-   ความเสี่ยงจากการพึ่งพาผู้บริหารและบุคคลากร

ผู้บริหารหลักของบริษัทฯ ในตำแหน่งสำคัญโดยเฉพาะสายธุรกิจเทคโนโลยี
ที่ต้องมีความรู้ความเชี่ยวชาญเกี่ยวกับลักษณะธุรกิจที่เกี่ยวข้องกับเทคโนโลยีและกฎเกณฑ์ในการประกอบธุรกิจที่ซับซ้อน
ทำให้บริษัทฯ ต้องอาศัยความรู้ ความสามารถ ความชำนาญ
และประสบการณ์ของบุคคลากรในสาขาต่างๆ ที่เกี่ยวข้องเป็นหลัก หากบริษัทฯ
สูญเสียผู้บริหารและบุคคลากรเหล่านี้
ก็อาจส่งผลกระทบต่อผลดำเนินงานและฐานะทางการเงินในอนาคตของบริษัทฯ ได้

อย่างไรก็ตาม ผู้บริหารหลักส่วนใหญ่ร่วมงานกับบริษัทฯ มาเป็นเวลามากกว่า 20 ปี
และบางท่านเป็นผู้ถือหุ้นของบริษัทฯ ซึ่งการที่ผู้บริหารมีส่วนร่วมในผลการดำเนินงานของบริษัทฯ
โดยการเป็นผู้ถือหุ้นนั้นจะช่วยส่งเสริมให้ผู้บริหารมีความตั้งใจและพยายามที่จะผลักดันการเติบโตทางธุรกิจให้เป็นไปอย่างต่อเนื่อง
นอกจากนี้ การจัดการบริหารอย่างมีระบบ ส่งผลให้การบริหารงานของบริษัทฯ
ไม่พึ่งพิงผู้บริหารระดับสูงบางรายมากจนเกินไป ซึ่งที่ผ่านมาบริษัทฯ
ได้มุ่งพัฒนาการบริหารงานอย่างมืออาชีพ
และพัฒนาผู้บริหารรุ่นใหม่ขึ้นมารองรับการขยายงานอย่างเป็นระบบ (Succession Plan)
อีกทั้งยังเปิดโอกาสให้ผู้บริหาร มีส่วนร่วมออกความคิดเห็นในการวางนโยบาย
และแผนธุรกิจของบริษัทฯ ตลอดจนให้อำนาจการตัดสินใจในด้านต่างๆ ตามความเหมาะสม
เพื่อส่งเสริมความเข้าใจและความเชี่ยวชาญในการบริหารธุรกิจของบริษัทฯ ด้วย

ปัจจัยความเสี่ยงด้านการเงิน

-   ความเสี่ยงด้านความผันผวนของอัตราแลกเปลี่ยน

ด้วยลักษณะทางธุรกิจของบริษัทฯ ที่ต้องสั่งซื้อสินค้าจากคู่ค้าจากทั้งในและต่างประเทศ
เพื่อใช้ในการดำเนินงานในงานโครงการต่างๆ ดังนั้นบริษัทฯ
จึงต้องชำระเงินค่าสินค้าเหล่านั้นเป็นสกุลเงินตราต่างประเทศ เช่น สกุลเงินดอลล่าร์สหรัฐ เป็นต้น
ซึ่งการชำระค่าสินค้าและมีสินทรัพย์และหนี้สินเป็นเงินตราต่างประเทศนี้ทำให้บริษัทฯ
เกิดความเสี่ยงด้านอัตราแลกเปลี่ยน
หากเงินบาทไทยมีการอ่อนตัวลงเมื่อเทียบกับสกุลเงินต่างประเทศก็อาจทำให้ต้นทุนสินค้าของบริษัทฯ
ในรูปเงินบาทไทยสูงขึ้น ดังนั้น
การป้องกันความเสี่ยงด้านอัตราแลกเปลี่ยนจึงถือเป็นหนึ่งในนโยบายสำคัญที่บริษัทฯ
ยึดถือและปฏิบัติมาโดยตลอดเพื่อให้การดำเนินธุรกิจราบรื่นและลดความเสี่ยงจากปัจจัยภายนอกลง
อนึ่ง บริษัทฯ ได้กำหนดวิธีลดความเสี่ยงดังกล่าวโดย 1.
กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ 2.
ทยอยทำการซื้อขายอัตราแลกเปลี่ยนล่วงหน้าเพื่อลดความผันผวนของอัตราแลกเปลี่ยนและผลกระทบที่มีต่อโครงการ

ปัจจัยความเสี่ยงอื่นๆ

-   ความเสี่ยงจากการใช้สิทธิในใบสำคัญแสดงสิทธิ

ณ วันที่ 30 ธันวาคม 2559 บริษัทฯ มีใบสำคัญแสดงสิทธิ LOXLEY-W จำนวนทั้งสิ้น 66,236,667
หน่วย โดยมีหุ้นรองรับใบสำคัญแสดงสิทธิ จำนวน 66,236,667 หุ้น ดังนั้น
หากมีการใช้สิทธิตามใบสำคัญแสดงสิทธิเต็มจำนวน
จะทำให้สัดส่วนการถือหุ้นของผู้ถือหุ้นเดิมลดลงไม่เกินร้อยละ 2.84
(คำนวณโดยใช้ฐานหุ้นที่ออกจำหน่ายแล้วทั้งหมด ณ วันที่ 30 ธันวาคม 2559 จำนวน
2,264,954,770 หุ้น)

+-----------------------------------------------------------------------+
|   4. ทรัพย์สินที่ใช้ในการประกอบธุรกิจ                                         |
+-----------------------------------------------------------------------+

4.1 ทรัพย์สินที่ใช้ในการประกอบธุรกิจของบริษัทฯ และบริษัทย่อย ณ วันที่ 31 ธันวาคม 2559

+--------------------------------+--------+-----+---+-------+------------+
| รายละเอียดทรัพย์สิน                | ก      | ภา  | ม |       | การใช้งาน   |
|                                | รรมสิทธิ์ | ระผ | ูล |       |            |
|                                |        | ูกพัน | ค |       |            |
|                                |        |     | ่า |       |            |
|                                |        |     | ต |       |            |
|                                |        |     | า |       |            |
|                                |        |     | ม |       |            |
|                                |        |     | บ |       |            |
|                                |        |     | ัญ |       |            |
|                                |        |     | ช |       |            |
|                                |        |     | ี- |       |            |
|                                |        |     | ส |       |            |
|                                |        |     | ุท |       |            |
|                                |        |     | ธิ |       |            |
|                                |        |     | ( |       |            |
|                                |        |     | ล |       |            |
|                                |        |     | ้า |       |            |
|                                |        |     | น |       |            |
|                                |        |     | บ |       |            |
|                                |        |     | า |       |            |
|                                |        |     | ท |       |            |
|                                |        |     | ) |       |            |
+================================+========+=====+===+=======+============+
|                                |        |     |   | 31    |            |
|                                |        |     |   | ธ     |            |
|                                |        |     |   | ันวาคม |            |
|                                |        |     |   | 2559  |            |
+--------------------------------+--------+-----+---+-------+------------+
| 1.  ที่ดิน                        | บริษัท   | ไม่มี |   | 398   | ที่ตั้งอาคา    |
|                                |        |     |   |       | รสำนักงานสำ |
| 1.1 เนื้อที่รวม 38 ไร่ 2 งาน 57.10  |        |     |   |       | นักงานสาขา, |
| ตารางวา ประกอบด้วย              |        |     |   |       | ศูนย์ก       |
|                                |        |     |   |       | ระจายสินค้า, |
|   1.1.1 ตั้งอยู่เลขที่ 2 ซอยพหลโยธิน  |        |     |   |       | คลังสินค้า    |
|   19 แขวงจตุจักร เขตจตุจักร        |        |     |   |       | และใช้ในก   |
|                                |        |     |   |       | ารดำเนินงาน |
|   กรุงเทพมหานคร                 |        |     |   |       |            |
|                                |        |     |   |       |            |
|   1.1.2 ตั้งอยู่เลขที่ 83 หมู่ที่ 5      |        |     |   |       |            |
|   ตำบลบ้านใหม่ อำเภอเมืองปทุมธานี   |        |     |   |       |            |
|                                |        |     |   |       |            |
| จังหวัดปทุมธานี และ                |        |     |   |       |            |
| ที่ดินว่างเปล่าโฉนดที่ดินเลขที่ 3940     |        |     |   |       |            |
|                                |        |     |   |       |            |
| 1.1.3 ที่ดินเปล่าโครงการ Land      |        |     |   |       |            |
| Country Home (บ้านฉาง)          |        |     |   |       |            |
|                                |        |     |   |       |            |
|   โฉนดเลขที่ 6802 ตำบลพลา        |        |     |   |       |            |
|   อำเภอบ้านฉาง จังหวัดระยอง       |        |     |   |       |            |
|                                |        |     |   |       |            |
|   1.1.4 ที่ดินเปล่า โฉนดที่ดินเลขที่    |        |     |   |       |            |
|   60411 ตำบลหลักสอง             |        |     |   |       |            |
|                                |        |     |   |       |            |
|   อำเภอหนองแขม (ภาษีเจริญ)       |        |     |   |       |            |
|   กรุงเทพมหานคร                 |        |     |   |       |            |
|                                |        |     |   |       |            |
|   1.1.5 ที่ดินเปล่า โฉนดที่ดินเลขที่    |        |     |   |       |            |
|   97253 ตำบลมาบตาพุด            |        |     |   |       |            |
|                                |        |     |   |       |            |
|   อำเภอเมืองระยอง จังหวัดระยอง    |        |     |   |       |            |
+--------------------------------+--------+-----+---+-------+------------+
| 1.2 เนื้อที่รวม 1 ไร่ 3 งาน 84      | บริษัท   | ไม่มี |   | 181   |            |
| ตารางวา ประกอบด้วย              | ล      |     |   |       |            |
|                                | ็อกซเล่ย์ |     |   |       |            |
|   1.2.1 ตั้งอยู่เลขที่ 102 ถนน ณ     | พร็อ    |     |   |       |            |
|   ระนอง แขวงคลองเตย เขคลองเตย  | พเพอร์ตี้ |     |   |       |            |
|                                | ดีเวลล  |     |   |       |            |
|   กรุงเทพมหานคร                 | อปเม้นท์ |     |   |       |            |
|                                | จำกัด   |     |   |       |            |
|   1.2.2 ตั้งอยู่เลขที่ 116/19 ถนน ณ  |        |     |   |       |            |
|   ระนอง แขวงคลองเตย เขตคลองเตย | ซึ่งเป็นบ |     |   |       |            |
|                                | ริษัทย่อย |     |   |       |            |
|   กรุงเทพมหานคร                 |        |     |   |       |            |
|   (พื้นที่ใช้สอยของอาคารรวม 699     |        |     |   |       |            |
|   ตารางเมตรใช้                  |        |     |   |       |            |
|                                |        |     |   |       |            |
|   ในการดำเนินงาน 408 ตารางเมตร  |        |     |   |       |            |
|   )                            |        |     |   |       |            |
+--------------------------------+--------+-----+---+-------+------------+
| 1.3 เลขที่ 102 หมู่ที่ 5 ซอยบ้านบ่อทอง | บริษัท   | บ   |   | 18    |            |
| ถนนบ้านหนองสังข์-วังตะเคียน (ปจ     | แอ     | ริษัท |   |       |            |
| 2006) กม.1.9 ในพื้นที่ตำบลบ่อทอง    | ลโซลาร์ | ย่อย |   |       |            |
| อำเภอกบินทร์บุรี จังหวัดปราจีนบุรี เนื้อที่ | 1 จำกัด | ติดจ |   |       |            |
| 215 ไร่ 1 งาน 2 ตารางวา         | ซึ่งเป็น  | ำนอ |   |       |            |
|                                |        | งกับ |   |       |            |
|                                | บ      | สถา |   |       |            |
|                                | ริษัทย่อย | บันก |   |       |            |
|                                |        | ารเ |   |       |            |
|                                |        | งินม |   |       |            |
|                                |        | ูลค่า |   |       |            |
|                                |        | 18  |   |       |            |
|                                |        | ล้าน |   |       |            |
|                                |        | บาท |   |       |            |
+--------------------------------+--------+-----+---+-------+------------+
| 2.  อาคารและส่วนปรับปรุง          | บริษัท   | บ   |   | 329   | ใช้ในก      |
|                                | และ    | ริษัท |   |       | ารดำเนินงาน |
|   ที่อยู่นอกเห                     |        | ย่อย |   |       |            |
| นือจากอาคารและส่วนปรับปรุงที่รวมอยู่ใน | บริษัท   | ติดจ |   |       |            |
|   ข้อ 1. ที่ดิน                    | ย่อย    | ำนอ |   |       |            |
|                                |        | งกับ |   |       |            |
|   2.1 ตั้งอยู่ที่ห้องชุดเลขที่ 37/29 ชั้น  |        | สถา |   |       |            |
|   7 อาคารชุดบ้านหาดอู่ทอง          |        | บันก |   |       |            |
|                                |        | ารเ |   |       |            |
|   คอนโดมิเนียม อาคารเลขที่ 37/1    |        | งินม |   |       |            |
|   ตำบลหัวหิน อำเภอหัวหิน           |        | ูลค่า |   |       |            |
|                                |        | 34  |   |       |            |
| จังหวัดประจวบคีรีขันธ์               |        | ล้าน |   |       |            |
|                                |        | บาท |   |       |            |
|   2.2 ตั้งอยู่ที่ห้องชุดเลขที่ 408/81    |        |     |   |       |            |
|   อาคารพหลโยธินเพลส ชั้น 19       |        |     |   |       |            |
|   ถนนพหลโยธิน แขวงสามเสนใน      |        |     |   |       |            |
|   เขตพญาไท กรุงเทพฯ 10400       |        |     |   |       |            |
|                                |        |     |   |       |            |
|   2.3 ตั้งอยู่ที่ 102/99 ถนน ณ ระนอง |        |     |   |       |            |
|   แขวงคลองเตย เขตคลองเตย       |        |     |   |       |            |
|                                |        |     |   |       |            |
|   กรุงเทพฯ 10110                |        |     |   |       |            |
+--------------------------------+--------+-----+---+-------+------------+
| 3.  เ                          | บริษัท   | ไม่มี |   | 72    | ใช้ในก      |
| ครื่องตกแต่งติดตั้งและเครื่องใช้สำนักงาน | และบ   |     |   |       | ารดำเนินงาน |
|                                | ริษัทย่อย |     |   |       |            |
|                                | และผู้ให |     |   |       |            |
|                                | ้เช่าทาง |     |   |       |            |
|                                | การเงิน |     |   |       |            |
|                                | (บ     |     |   |       |            |
|                                | างส่วน) |     |   |       |            |
+--------------------------------+--------+-----+---+-------+------------+
| 4.  เครื่องมือและอุปกรณ์            | บริษัท   | บ   |   | 654   | ใช้ในก      |
|                                | บ      | ริษัท |   |       | ารดำเนินงาน |
|                                | ริษัทย่อย | ย่อย |   |       |            |
|                                | และผู้ให | ติดจ |   |       |            |
|                                | ้เช่าทาง | ำนอ |   |       |            |
|                                | การเงิน | งกับ |   |       |            |
|                                | (บ     | สถา |   |       |            |
|                                | างส่วน) | บันก |   |       |            |
|                                |        | ารเ |   |       |            |
|                                |        | งินม |   |       |            |
|                                |        | ูลค่า |   |       |            |
|                                |        | 500 |   |       |            |
|                                |        | ล้าน |   |       |            |
|                                |        | บาท |   |       |            |
+--------------------------------+--------+-----+---+-------+------------+
| 5.  ยานพาหนะ                   | บริษัท   | ไม่มี |   | 34    | ใช้ในก      |
|                                | และ    |     |   |       | ารดำเนินงาน |
|                                | บ      |     |   |       |            |
|                                | ริษัทย่อย |     |   |       |            |
+--------------------------------+--------+-----+---+-------+------------+
| 6.  งานระหว่างก่อสร้าง            | บริษัท   | ไม่มี |   | 137   | สินทรัพย์     |
|                                | และ    |     |   |       |            |
|                                | บ      |     |   |       | ระ         |
|                                | ริษัทย่อย |     |   |       | หว่างก่อสร้าง |
+--------------------------------+--------+-----+---+-------+------------+
| รวม                            |        |     |   | 1,823 |            |
+--------------------------------+--------+-----+---+-------+------------+

อสังหาริมทรัพย์เพื่อการลงทุนของบริษัทฯ และบริษัทย่อย ณ วันที่ 31 ธันวาคม 2559

เนื่องจากกลุ่มบริษัท/บริษัท ได้ตัดสินใจนำที่ดินและอาคารดังต่อไปนี้ให้เช่าแก่บุคคลที่สาม
การประเมินราคา ประเมินโดยผู้ประเมินราคาอิสระที่ได้รับความเห็นชอบจากสำนักงาน ก.ล.ต.
โดยพิจารณาราคาตลาดตามเกณฑ์ของสินทรัพย์ที่ใช้งานอยู่ในปัจจุบัน

+-----------------------------+--------+-------+---+-------+-----------+
| รายละเอียดทรัพย์สิน             | ก      | ภาร   | ม |       | การใช้งาน  |
|                             | รรมสิทธิ์ | ะผูกพัน | ูล |       |           |
|                             |        |       | ค |       |           |
|                             |        |       | ่า |       |           |
|                             |        |       | ต |       |           |
|                             |        |       | า |       |           |
|                             |        |       | ม |       |           |
|                             |        |       | บ |       |           |
|                             |        |       | ัญ |       |           |
|                             |        |       | ช |       |           |
|                             |        |       | ี- |       |           |
|                             |        |       | ส |       |           |
|                             |        |       | ุท |       |           |
|                             |        |       | ธิ |       |           |
|                             |        |       | ( |       |           |
|                             |        |       | ล |       |           |
|                             |        |       | ้า |       |           |
|                             |        |       | น |       |           |
|                             |        |       | บ |       |           |
|                             |        |       | า |       |           |
|                             |        |       | ท |       |           |
|                             |        |       | ) |       |           |
+=============================+========+=======+===+=======+===========+
|                             |        |       |   | 31    |           |
|                             |        |       |   | ธ     |           |
|                             |        |       |   | ันวาคม |           |
|                             |        |       |   | 2559  |           |
+-----------------------------+--------+-------+---+-------+-----------+
| 1.  ตั้งอยู่เลขที่ 304 ถนนเสือป่า   | บริษัท   | ไม่มี   |   | 128   | ให้บุค      |
|     แขวงป้อมปราบฯ            |        |       |   |       | คลที่สามเช่า |
|     เขตป้อมปราบ-ศัตรูพ่าย       |        |       |   |       |           |
|     กรุงเทพมหานคร เนื้อที่ 1 งาน |        |       |   |       |           |
|     82.9 ตารางวา            |        |       |   |       |           |
+-----------------------------+--------+-------+---+-------+-----------+
| 2.  ตั้งอยู่เลขที่ 116/19 ถนน ณ   | บริษัท   | ไม่มี   |   | 349   | ให้บุค      |
|     ระนอง แขวงคลองเตย       | ล      |       |   |       | คลที่สามเช่า |
|     เขตคลองเตย กรุงเทพมหานคร | ็อกซเล่ย์ | บ     |   |       |           |
|     กรุงเทพมหานคร            | พร็อ    | ริษัทย่อ |   |       | พื้นที่อยู่ระหว |
|     (พื้นที่ใช้สอยของอาคารรวม    | พเพอร์ตี้ | ยติดจำ |   |       | ่างการพัฒนา |
|     699 ตารางเมตร           | ดีเวลล  | นองกับ |   |       |           |
|     พื้นที่ให้บุคคลที่สามเช่า 291    | อปเม้นท์ | สถาบัน |   |       |           |
|     ตารางเมตร)              | จำกัด   | การเง |   |       |           |
|                             | ซึ่งเป็น  | ินมูลค่า |   |       |           |
| 3.  ที่ดินเปล่า โฉนดที่ดิน         |        | 265   |   |       |           |
|     เลขที่ 7995 ถนน ณ ระนอง   | บ      | ล     |   |       |           |
|     แขวงคลองเตย เขตพระโขนง  | ริษัทย่อย | ้านบาท |   |       |           |
|     กรุงเทพมหานคร เนื้อที่ 2 ไร่  |        |       |   |       |           |
|     2 งาน 68 ตารางวา        |        |       |   |       |           |
+-----------------------------+--------+-------+---+-------+-----------+
| รวม                         |        |       |   | 477   |           |
+-----------------------------+--------+-------+---+-------+-----------+

สินทรัพย์ที่ไม่มีตัวตน

สินทรัพย์ที่ไม่มีตัวตนของบริษัทฯ และบริษัทย่อย ณ วันที่ 31 ธันวาคม 2558 และ 2559 มีจำนวน
51 และ 87 ล้านบาท โดยส่วนใหญ่เป็นค่าลิขสิทธิ์ซอฟท์แวร์สำหรับคอมพิวเตอร์
เพื่อใช้ในการดำเนินงานของบริษัทฯ และบริษัทย่อยโดยมีอายุการตัดจำหน่ายเป็นเวลา 3-10 ปี

4.2 นโยบายเงินลงทุนของบริษัทฯ และการควบคุมดูแลบริษัทย่อยและบริษัทร่วม

จากลักษณะธุรกิจที่หลากหลาย (Conglomerate) เพื่อกระจายความเสี่ยงในการประกอบธุรกิจ
ซึ่งมี 4 ธุรกิจหลัก คือ ธุรกิจงานเทคโนโลยี ธุรกิจการค้า ธุรกิจบริการ และธุรกิจร่วมทุน
นโยบายการลงทุนในภาพรวมจะให้ความสำคัญกับธุรกิจหลักข้างต้น
รวมทั้งการขยายธุรกิจต่อเนื่องโดยมุ่งเน้นในธุรกิจที่มีผลตอบแทนที่ดี สามารถสร้างสมดุล
เสริมสร้างความแข็งแกร่งทางการเงิน และให้บริษัทฯ มีการเติบโตอย่างยั่งยืน

ในภาพรวม บริษัทฯ จะศึกษาการลงทุนในธุรกิจด้านอื่นๆ ที่บริษัทฯ
สามารถใช้ความเชี่ยวชาญที่มีอยู่เพื่อเอื้อประโยชน์ต่อการประกอบธุรกิจในอนาคตได้
โดยพิจารณาควบคู่ไปกับเงื่อนไขและปัจจัยทางเศรษฐกิจประกอบ เช่น
แนวโน้มการขยายตัวของเศรษฐกิจ ปัจจัยต่างๆ ที่เอื้ออำนวยต่อการลงทุน ผลประกอบการของธุรกิจ
ฯลฯ
หากธุรกิจใดเป็นหรือเกี่ยวข้องกับธุรกิจของบริษัทมีปัจจัยพื้นฐานดีและมีความเสี่ยงในระดับต่ำหรือเหมาะสมในระดับที่รับได้
บริษัทฯ จึงตัดสินใจลงทุนโดยสัดส่วนการลงทุนจะขึ้นกับเงื่อนไขดังกล่าวข้างต้น

ในการควบคุมดูแลบริษัทฯ ยังยึดหลักการที่จะมีผู้บริหารของบริษัทฯ
เข้าเป็นตัวแทนร่วมบริหารและดูแลการดำเนินธุรกิจในบริษัทร่วมทุนตามสัดส่วนที่ลงทุนภายใต้หลักเกณฑ์บรรษัทภิบาล
รวมทั้งการจัดตั้งคณะกรรมการการลงทุนในอนาคต เพื่อพิจารณาการลงทุนของบริษัทฯ
ให้มีความเหมาะสม เพื่อร่วมสร้างมูลค่าเพิ่มให้แก่บริษัทฯ
และเพิ่มความสามารถในการแข่งขันทางธุรกิจให้เกิดความเจริญรุ่งเรืองให้แก่บริษัทฯ
ในระยะยาวต่อไป

  -----------------------------------------------------------------------
  5. ข้อพิพาททางกฎหมาย

  -----------------------------------------------------------------------

คดีส่วนใหญ่ของบริษัทฯ และบริษัทย่อยเกิดจากการประกอบธุรกิจโดยปกติ เช่น
การฟ้องบังคับชำระหนี้จากลูกค้า โดย ณ วันที่ 31 ธันวาคม 2559 บริษัทฯ
และบริษัทย่อยไม่มีข้อพิพาททางกฎหมายที่ขนาดของรายการสินทรัพย์มีจำนวนสูงกว่าร้อยละ 5
ของส่วนของผู้ถือหุ้น โดยอาจมีผลกระทบด้านลบต่อกิจการ

อนึ่ง บริษัท ล็อกซเล่ย์ จีเท็ค เทคโนโลยี จำกัด ซึ่งเป็นบริษัทร่วมของบริษัทฯ
มีข้อพิพาททางกฎหมายในฐานะโจทก์ผู้ฟ้องคดี
กรณีบริษัทร่วมของบริษัทได้ทำสัญญารับจ้างให้บริการระบบเกมสลากแก่สำนักงานสลากกินแบ่งรัฐบาลของประเทศไทย
เมื่อวันที่ 29 กรกฎาคม 2548 ตามเงื่อนไขของสัญญาดังกล่าว
บริษัทร่วมต้องดำเนินการให้สามารถเริ่มจำหน่ายสลากด้วยเครื่องได้ภายในเจ็ดเดือนนับจากวันลงนามในสัญญา
อย่างไรก็ตาม
วันที่เริ่มจำหน่ายสลากจำเป็นต้องเลื่อนออกไปโดยยังไม่มีการกำหนดระยะเวลาการเริ่มจำหน่ายสลากที่ชัดเจน

ตั้งแต่ปี 2551 เป็นต้นมา
บริษัทร่วมได้ออกหนังสือเร่งรัดให้สำนักงานสลากกินแบ่งรัฐบาลปฎิบัติตามสัญญาดังกล่าว
และชำระค่าเสียหายอันเนื่องมาจากการผิดสัญญา

กระทั่งปัจจุบัน
สำนักงานสลากกินแบ่งรัฐบาลยังไม่กำหนดระยะเวลาการเริ่มจำหน่ายสลากได้อย่างชัดเจน
บริษัทร่วมจึงได้ดำเนินการทางกฎหมายเพื่อให้สำนักงานสลากกินแบ่งรัฐบาลปฎิบัติตามสัญญา

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไป

รายละเอียดเกี่ยวกับบริษัท

ชื่อบริษัท : บริษัท ล็อกซเล่ย์ จำกัด (มหาชน)

Loxley Public Company Limited

สถานที่ตั้งสำนักงานใหญ : เลขที่ 102 ถนน ณ ระนอง แขวงคลองเตย เขตคลองเตย กรุงเทพฯ

10110

เลขทะเบียนบริษัท : 0107536000218

โทรศัพท์ : 0-2348-8000

โทรสาร : 0-2348-8001

ประเภทธุรกิจ : การพาณิชย์

ลักษณะธุรกิจ : ธุรกิจหลักของบริษัทฯ แบ่งเป็น 4 ส่วน คือ

  1) ธุรกิจด้านเทคโนโลยี เป็นผู้ให้บริการครบวงจรตั้งแต่การสำรวจ ออกแบบ ติดตั้ง
  วางโครงข่าย พัฒนาระบบตามความต้องการของลูกค้า บำรุงรักษา
  รวมทั้งให้คำปรึกษาสำหรับงานสารสนเทศและโทรคมนาคม งานระบบโครงสร้างพื้นฐาน
  งานด้านระบบพลังงาน ระบบสื่อสารโทรทัศน์และวิทยุ ระบบไฟฟ้า
  และงานเฉพาะด้านที่เป็นสินค้าเทคโนโลยีระดับสูง

  2) ธุรกิจการค้า เป็นตัวแทนจำหน่ายสินค้าอุปโภคบริโภค สินค้าเคมีอุตสาหกรรม
  และผลิตภัณฑ์ก่อสร้าง รวมทั้งขยายธุรกิจการค้าสู่กลุ่มประเทศ AEC

  3) ธุรกิจบริการ เป็นผู้ให้บริการงานรักษาความปลอดภัยครบวงจร
  และการบริหารจัดการงานสนามบิน รวมทั้งบริการอื่นๆ

  4) ธุรกิจร่วมทุน เป็นเงินลงทุนในบริษัทร่วม
  โดยบริษัทได้ร่วมลงทุนกับพันธมิตรทางการค้าที่มีความชำนาญการและชื่อเสียงเป็นที่ยอมรับในระดับสากล

จดทะเบียนเป็นบริษัทมหาชนจำกัด : 1 เมษายน 2536

  จำนวนและชนิดหุ้นทั้งหมดที่ออกจำหน่ายแล้ว:

  ทุนจดทะเบียนจำนวน 2,331,250,000.00 บาท แบ่งออกเป็นหุ้นสามัญ 2,331,250,000 หุ้น

ทุนที่เรียกชำระแล้วจำนวน 2,264,954,770.00 บาท แบ่งออกเป็นหุ้นสามัญ 2,264,954,770
หุ้น

มูลค่าที่ตราไว้หุ้นละ : 1.00 บาท

สิทธิออกเสียง : 1 ต่อ 1

ข้อมูลเกี่ยวกับทุนจดทะเบียน

+-------------+---------+---------+-----------------+-----------------+
| วัน/เดือน/ปี   | ทุนที่เพิ่ม/ | ก่อ      | เหตุผลในการ      | สัดส่วนและราคา    |
|             |         | นเพิ่มทุน/ |                 |                 |
| ที่จดทะเบ     | ทุนที่ลด   |         | เพิ่มทุน/ลดทุน      | ในการเพิ่มทุน/ลดทุน |
| ียนเปลี่ยนแปลง |         | ห       |                 |                 |
|             | (หน่วย:  | ลังเพิ่มทุน |                 |                 |
| ในหน        | ล้านบาท) |         |                 |                 |
| ังสือบริคณห์สนธิ |         | (หน่วย:  |                 |                 |
|             |         | ล้านบาท) |                 |                 |
+-------------+---------+---------+-----------------+-----------------+
| 1 เมษายน    | 240.00  | 400.00  | เพื่อขยายธุร       | แบ่งออกเป็น       |
| 2536        |         |         | กิจและเพิ่มเงินลงทุน | 24,000,000 หุ้น   |
|             |         |         |                 |                 |
|             |         |         |                 | มูลค่าหุ้นละ 10.00  |
|             |         |         |                 | บาท             |
+-------------+---------+---------+-----------------+-----------------+
| 27 มกราคม   | 60.00   | 460.00  | เพื่อรอง          | แบ่งออกเป็น       |
| 2538        |         |         | รับการใช้สิทธิในการ | 6,000,000 หุ้น    |
|             |         |         |                 |                 |
|             |         |         | แปลงสภาพหุ้นกู้     | มูลค่าหุ้นละ 10.00  |
|             |         |         |                 | บาท             |
+-------------+---------+---------+-----------------+-----------------+
| 20 มีนาคม    | 60.00   | 520.00  | เพื่อรอง          | แบ่งออกเป็น       |
| 2539        |         |         | รับการใช้สิทธิในการ | 6,000,000 หุ้น    |
|             |         |         |                 |                 |
|             |         |         | แปลงสภาพหุ้นกู้     | มูลค่าหุ้นละ 10.00  |
|             |         |         |                 | บาท             |
+-------------+---------+---------+-----------------+-----------------+
| 30 พฤศจิกายน | (       | 400.00  | เพื่อลดหุ้น         | แบ่งออกเป็น       |
| 2543        | 120.00) |         | ส่วนที่ยังไม่ได้ใช้สิทธิ | 12,000,000 หุ้น   |
|             |         |         |                 |                 |
|             |         |         | แปลงสภาพ        | มูลค่าหุ้นละ 10.00  |
|             |         |         |                 | บาท             |
+-------------+---------+---------+-----------------+-----------------+
| 4 ธันวาคม    | 1       | 2       |   -             | - แบ่งออกเป็น     |
| 2543        | ,600.00 | ,000.00 |   เพื่อ           | 65,000,000 หุ้น   |
|             |         |         | ขายให้กับผู้ถือหุ้นเดิม |                 |
|             |         |         |                 | มูลค่าหุ้นละ 10.00  |
|             |         |         |   65 ล้านหุ้น      | บาท             |
|             |         |         |                 |                 |
|             |         |         | -               | - แบ่งออกเป็น     |
|             |         |         | เพื่อรอง          | 85,000,000 หุ้น   |
|             |         |         | รับการใช้สิทธิในการ |                 |
|             |         |         |                 | มูลค่าหุ้นละ 10.00  |
|             |         |         | แปลงสภาพหุ้นกู้ 85  | บาท             |
|             |         |         | ล้านหุ้น           |                 |
|             |         |         |                 | - แบ่งออกเป็น     |
|             |         |         | -               | 10,000,000 หุ้น   |
|             |         |         | เพื่อจำห          |                 |
|             |         |         | น่ายให้กรรมการและ | มูลค่าหุ้นละ 10.00  |
|             |         |         |                 | บาท             |
|             |         |         | พนักงานของบริษัท10 |                 |
|             |         |         | ล้านหุ้น           |                 |
+-------------+---------+---------+-----------------+-----------------+
| 25 ธันวาคม   | -       | -       | ลดมูลค่าหุ้นจากเดิม  | แบ่งออกเป็น       |
| 2546        |         |         | 10.00 บาท       | 2,000,000,000   |
|             |         |         |                 | หุ้น มูลค่าหุ้นละ     |
|             |         |         | เป็น 1.00 บาท    | 1.00 บาท        |
+-------------+---------+---------+-----------------+-----------------+
| 3 พฤษภาคม   | (1.92)  | 1       | ยกเลิกหุ้นส        | แบ่งออกเป็น       |
| 2550        |         | ,998.07 | ามัญที่ยังมิได้จำหน่าย | 1,998,078,970   |
|             |         |         |                 | หุ้น              |
|             |         |         |                 |                 |
|             |         |         |                 | มูลค่าหุ้นละ 1.00   |
|             |         |         |                 | บาท             |
+-------------+---------+---------+-----------------+-----------------+
| 11 พฤษภาคม  | 1.92    | 2       | -               | - แบ่งออกเป็น     |
| 2550        |         | ,000.00 | เพ              | 2,000,000,000   |
|             | 650.00  |         | ื่อจำหน่ายให้กับบริษัท | หุ้น              |
|             |         | 2       |                 |                 |
|             |         | ,650.00 | เอกภาวี จำกัด     | มูลค่าหุ้นละ 1.00   |
|             |         |         |                 | บาท             |
|             |         |         | -เพ             |                 |
|             |         |         | ื่อรองรับการใช้สิทธิใ | - แบ่งออกเป็น     |
|             |         |         | นการแปลงสภาพหุ้นกู้ | 2,650,000,000   |
|             |         |         |                 | หุ้น              |
|             |         |         |                 |                 |
|             |         |         |                 | มูลค่าหุ้นละ 1.00   |
|             |         |         |                 | บาท             |
+-------------+---------+---------+-----------------+-----------------+
| วัน/เดือน/ปี   | ทุนที่เพิ่ม/ | ก่อ      | เหตุผลในการ      | สัดส่วนและราคา    |
|             |         | นเพิ่มทุน/ |                 |                 |
| ที่จดทะเบ     | ทุนที่ลด   |         | เพิ่มทุน/ลดทุน      | ในการเพิ่มทุน/ลดทุน |
| ียนเปลี่ยนแปลง |         | ห       |                 |                 |
|             | (หน่วย:  | ลังเพิ่มทุน |                 |                 |
| ในหน        | ล้านบาท) |         |                 |                 |
| ังสือบริคณห์สนธิ |         | (หน่วย:  |                 |                 |
|             |         | ล้านบาท) |                 |                 |
+-------------+---------+---------+-----------------+-----------------+
| 8 พฤษภาคม   | (       | 2       | เพื่อลดหุ้นที่สำรองไ  | แบ่งออกเป็น       |
| 2551        | 650.00) | ,000.00 | ว้รองรับการใช้สิทธิใ | 2,000,000,000   |
|             |         |         | นการแปลงสภาพหุ้นกู้ | หุ้น              |
|             |         |         |                 |                 |
|             |         |         |                 | มูลค่าหุ้นละ 1.00   |
|             |         |         |                 | บาท             |
+-------------+---------+---------+-----------------+-----------------+
| 20 พฤษภาคม  | 331.25  | 2       | -เพื่อรอง         | - แบ่งออกเป็น     |
| 2556        |         | ,331.25 | รับการจ่ายเงินปันผล | 100,000,000 หุ้น  |
|             |         |         |                 |                 |
|             |         |         | เป็นหุ้นสามัญ       | มูลค่าหุ้นละ 1.00   |
|             |         |         |                 | บาท             |
|             |         |         | -เพื่อเส          |                 |
|             |         |         | นอขายให้แก่นักลงทุน | - แบ่งออกเป็น     |
|             |         |         |                 | 165,000,000 หุ้น  |
|             |         |         | ทั่วไป            |                 |
|             |         |         |                 | มูลค่าหุ้นละ 1.00   |
|             |         |         | -เพื่อร           | บาท             |
|             |         |         | องรับการใช้สิทธิตาม |                 |
|             |         |         |                 | - แบ่งออกเป็น     |
|             |         |         | ใบสำคัญแสดงสิทธิ   | 25,000,000 หุ้น   |
|             |         |         | LOXLEY-W        |                 |
|             |         |         |                 | มูลค่าหุ้นละ 1.00   |
|             |         |         | ให้แก่ผู้ถือหุ้นเดิม    | บาท             |
|             |         |         |                 |                 |
|             |         |         | -เพื่อร           | - แบ่งออกเป็น     |
|             |         |         | องรับการใช้สิทธิตาม | 41,250,000 หุ้น   |
|             |         |         |                 |                 |
|             |         |         | ใบสำคัญแสดงสิทธิ   | มูลค่าหุ้นละ 1.00   |
|             |         |         | LOXLEY-W        | บาท             |
|             |         |         |                 |                 |
|             |         |         | ให้แก่นักล         |                 |
|             |         |         | งทุนทั่วไปที่จองซื้อหุ้น |                 |
|             |         |         |                 |                 |
|             |         |         | เพิ่มทุน           |                 |
+-------------+---------+---------+-----------------+-----------------+

ที่ตั้งสำนักงาน

สำนักงานใหญ่

เลขที่ 102 ถนน ณ ระนอง แขวงคลองเตย เขตคลองเตย กรุงเทพฯ 10110

โทรศัพท์ : (02) 348-8000

โทรสาร : (02) 348-8001

Homepage : www.loxley.co.th

สำนักงานย่อย

อาคารล็อกซเล่ย์ บางเขน

เลขที่ 2 ซอยพหลโยธิน 19 แขวงจตุจักร

เขตจตุจักร กรุงเทพฯ 10900

โทรศัพท์ : 0-2515-8200

อาคารล็อกซเล่ย์ ถนนเสือป่า

เลขที่ 304 ถนนเสือป่า แขวงป้อมปราบ

เขตป้อมปราบศัตรูพ่าย กรุงเทพฯ 10100

โทรศัพท์ : 0-2622-9223

สำนักงานภูมิภาค

เลขที่ 244/2 ถนนวัวลาย ตำบลหายยา

อำเภอเมืองเชียงใหม่ จังหวัดเชียงใหม่ 50100

โทรศัพท์ : 053-283-238

คลังสินค้า

เลขที่ 83 หมู่ที่ 5 ตำบลบ้านใหม่

อำเภอเมืองปทุมธานี จังหวัดปทุมธานี 12000

โทรศัพท์ : 0-2019-6000 – 10

เลขที่ 9/45 หมู่ที่ 5 ถนนพหลโยธิน ตำบลคลองหนึ่ง

อำเภอคลองหลวง จังหวัดปทุมธานี 12120

เลขที่ 1 หมู่ที่ 9 ถนนห้วยบง-ท่าลาน

ตำบลบ้านครัว อำเภอบ้านหมอ จังหวัดสระบุรี 18270

โทรศัพท์ : 036-288-800

บุคคลอ้างอิง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93  ถนนรัชดาภิเษก แขวงดินแดง เขตดินแดง กรุงเทพฯ 10400
  โทรศัพท์ : 0 2009-9000 
  โทรสาร : 0 2009-9991 
  SET Contact center: 0 2009-9999

ผู้สอบบัญชี

-   นายวีระชัย รัตนจรัสกุล ผู้สอบบัญชีรับอนุญาต เลขทะเบียน 4323 หรือ

นายเจริญ ผู้สัมฤทธิ์เลิศ ผู้สอบบัญชีรับอนุญาต เลขทะเบียน 4068 หรือ

นางสาววิภาวรรณ ปัทวันวิเวก ผู้สอบบัญชีรับอนุญาต เลขทะเบียน 4795 หรือ

-   นางสาวมาริษา ธราธรบรรพกุล ผู้สอบบัญชีรับอนุญาต เลขทะเบียน 5752

บริษัท เคพีเอ็มจี ภูมิไชย สอบบัญชี จำกัด

ชั้น 50-51 อาคารเอ็มไพร์ทาวเวอร์ เลขที่ 1 ถนนสาทรใต้ แขวงยานนาวา

  เขตสาทร กรุงเทพมหานคร 10120

  โทรศัพท์: 0-2677-2000 โทรสาร: 0-2677-2222

นายทะเบียนหุ้นกู้/ผู้แทนผู้ถือหุ้นกู้

ธนาคารซีไอเอ็มบี ไทย จำกัด (มหาชน)

สำนักงานใหญ่ เลขที่ 44 ถนนหลังสวน แขวงลุมพินี เขตปทุมวัน กรุงเทพมหานคร 10330

  โทรศัพท์: 0-2626-7506, 0-2626-7511 โทรสาร: 0-2626-7543

ที่ปรึกษาทางการเงิน -ไม่มี-

ที่ปรึกษากฎหมาย -ไม่มี-

6.2 ข้อมูลสำคัญอื่น -ไม่มี-